
PALAESTRA LATINA 

LITTERARUM LATINARUM COMMENTARII 


ANN. XXVIII (FAsc. I) - N. 161 M. Martio A. MCMLVIII 


Quid causae fuit cur Julius Caesar 

trucidaretur 


Plutarchus fusius describit in Vita Caesaris 1 extrema Dictatoris momen¬ 
ta infandis illis Idibus Martiis a. 44 cum eum armata conjuratorum manus 
vulneribus confectum ad pedes statuae Pompeji reliquit. 

Qua re interfectus est Caesar? Quod se tyrannum praebuisset? 
Quod sibi vindicavisset honores divinos? Quod sese regem facere voluisset? 

Quamplurima habemus testimonia ut Caesarem cogitemus in primis 
interfectum esse a quibusdam animo deceptis optimatibus qui, cum in impe¬ 
rio Dictatoris ruinam rei publicae viderent, falso credidissent caedem, ad 
eam instaurandam, unam tantummodo viam esse. 

Injuria quis asseveret Caesarem imperio potitum esse libidine tantum 
dominandi, non nobjli illo rerum novarum studio quod jamdiu in mente 
affectavisset. Tamen ejus novarum rerum consilia, qua erant magnitudine, 
vetustissimae illius et angustae rei publicae institutiones capere non pote¬ 
rant. Res publica enim Caesari verbum omnino obsoletum erat, senatus 
quoque arx munitissima ad quam confugiebant optimates ut impune munera 
publica caperent et retinerent in perniciem populi qui, otio et egestate sopi¬ 
tus, duntaxat ad tumultus publicos promptus erat. 

Caesari arduum munus erat veterem rei publicae disciplinam demolien¬ 
di, in quo opere obsistere necessario debebat haud parvo numero optimatum, 
quos exiguis suis opinionibus excaecatos, quamquam summa liberalitate et 
indulgentia cum illis usus erat, Dictator sibi adsciscere et devincire non 
potuerat. 

Oportet igitur considerare quae fuerit Caesari ratio et ars rei publicae 
gerendae quod ad praecipuas Romanorum institutiones spectat comitia, nem- 


1. Plut. Qjei 1 . 64*66. 

pe, senatum, magistratus, provincias; quo modo aggressus sit quaestiones 
de agris dividendis, de legibus sumptuariis, de opinionis publicae censura, 
de tribunalibus, de exercitu ceterisque rebus quarum ex immutatione quam- 
plurimi optimates veteribus rei publicae disciplinis nimium faventes, adeo 
exiguos fructus sub Caesare percepturi erant, quo modo tandem ii optimates 
Caesari obstiterint eumque e medio caede sustulerint ut imperium singulare 
perderent et in antiquum statum rem publicam restituerent. 

DE COMITIIS 

Haec in primis maxima apud Romanos institutio popularis tandem im¬ 
perio Caesaris se subjecit; nam cuin ab expeditionibus in Orientem rediisset, 
comitia praecipua potestatis tribuniciae jura ei in perpetuum tribuerunt 2 ; 
tantum ei deerat ad omnino tribunatum habendum sacra illa inviolabilitas 
qua deinde a. 44 est insignitus 3 . 

DE SENATU 

Acerrimum et inexorabilem inimicum senatum Caesar funditus immu¬ 
tavit, assectatores suos supra numerum solitum in senatum recipiendo sena¬ 
tumque juribus exspoliando. 

DE SENATUS TEMPORE CAESARIANO COMPOSITIONE 

E provinciis senatores creavit, quorum alii Hispani, ut Titius , Deci¬ 
dius Saxa 5 , Cornelius Balbus Junior 6 erant; alii Galli adeo Romae recentes 
ut vix curiae viam cognoscerent 7 vel summo labore latine loquerentur, nam 
ut ait Suetonius, «quosdam e semibarbaris Gallorum recepit in curiam» , 
senatores etiam cooptavit centuriones immo et milites 'virtutibus et meritis 
militaribus tantummodo nobiles 9 , libertos ut quendam Ventidium Bassum 10 , 
vel quendam olim mulionem cui consulatus a. 43 obvenit. «Quosdam etiam 
infimi generis ad amplissimos ordines provexit» Senatus, qui Sullae tempo¬ 
ribus 600 senatoribus constabat, ad 900 a. 44 a Caesare auctus est 12 . Genus 
ergo optimatum in tanta hominum varietate deminutum videbatur; idcirco 
non sunt miranda convicia quibus ipse Cicero hujus magni tumidique cor¬ 
poris auctoritatem labefactabat, cujus participem fieri, quam consilii munici¬ 
palis Pompejorum, facilius erat 13 . 


2. 

Dio Cass. 42, 20, 3. 

8 . 

Suet. Caes. 76, 3. 

3. 

Dio Cass. 44, 4, 2. 

9. 

Dio Cass. 42, 51, 4-5; 43, 47, 2. 

4. 

Bell. Afric. 28, 2. 

10. 

Aul. Ghll. N. A. 15, 4; Plin. N. H. 7, 

5. 

Cic. Phil. 2, 5, 12. 


135. 

6. 

Cic. Ad fam. 10, 32, 1. 

11. 

Suet. Caes. 12. 

7. 

Suet. Caes. 80. 

12. 

Dio Cass. 43, 47, 2. 

DE FACULTATUM IMMINUTIONE 

Quod ad rem nummariam attinet, aerarium publicum exspoliat ineunte 
bello civili, jus intercedendi tribuni Q. Metelli praeteriens 14 . Ex quo tempo. 
re ipse usque ad mortem aerarii claves secum asservavit; a. 49 templum 
Jovis Capitolini exspoliavit 15 , a. 46 thesaurum custodiendum duobus suis 
praefectis concredidit 16 et quamquam quaestores restituerat, «publicis vecti¬ 
galibus peculiares servos praeposuit* 17 ; a senatu curam monetalem abstulit 
et a. 45 sibi jus vindicavit designandi tres viros monetales, quibus propria 
sponte alium adjunxit, peculiares tantum servos ad custodiam praeponi 
jubens 18 . 

De senatus imminutione in regenda re publica nonnihil dicendum. Bel¬ 
lis in Oriente confectis a senatu accepit potestatem distribuendi sua volun¬ 
tate, non sortitas, provincias praetorianas 19 . Caesar suo arbitrio provincias 
assignabat consulibus et praetoribus qui muneribus jam perfuncti erant 20 , 
immo sibi ipse reservabat per legatos qui ejus vices gererent, ut Curio in 
Africa et Calvinus in Asia. Ceterum senatus se juribus exspoliari facile pas¬ 
sus est cum ante bellum Africanum cum plebe convenit ut facultas Caesari 
tribueretur de pace et bello decernendi 21 . 

Si jus instituendi leges perpendimus, aperte constat cum comitia tum 
senatum sua vi et potestate destituta esse cum cogerentur non libere senten¬ 
tias dicere sed accipere sine ulla condicione probandas leges quas Caesar a 
primo ad postremum verbum in tablino conscripsisset quin nemo litteram 
unam de eis surripere auderet. Et ipse Cicero jocose scribit in Armeniam 
missa esse decreta quae sese obsignavisse crederet quorumque ne primum 
quidem verbum cognosceret 22 . 

DE MAGISTRATIBUS 

Consilium Dictatoris erat non extemplo sed paulatim debilitandi atque 
labefactandi veterum magistratuum potestatem amplissimo honore et opi¬ 
nione cumulatam. 

Si consulatum dicimus, Caesar qui hoc munus a comitiis centuriatis a. 
47 in quinque annos 23 et a. 45 in decem annos acceperat 24 , callide excogitabat 
quo modo aliorum consulatus tempus contraheret in ternos novissimos anni 


13. Macrob Sat. 2, 3, 10. 

14. Plin. N. H. 33, 17; Piut. Caes. 35. 

15. Dio Cass. 41, 39, 1. 

16. Dio Cass. 43, 48, 1. 

17. Suet, Caes. 76, 3. 

18. Suet. Caes. 76, 3. 


19. Dio Cass. 42, 20, 3. 

20. Dio Cass. 43, 47, 1 

21. Dio Cass. 42, 20, 1. 

22. Cic. Ad fam. 9, 15, 4, 

23. Dio Cass. 42, 20, 3. 

24. Dio Cass. 43, 45, 2. 

menses 25 , vel in perridiculum unius diei et non solidi spatium ut C. Caninio 
Rebilo contigit suffecto in locum Q. Fabii Maximi qui matutino tempor e 
postremo die mense decembri a. 45 obierat, ut ita horae finientis anni omni 
no adimplerentur. Cicero jocatur scribens neminem, eo consule, jentaculum 
sumpsisse tantamque in consule fuisse vigilantiam ut totum consulatum 
oculos non clauserit 26 . 

Haec veneranda institutio his in angustiis adducta erat ut quamplurimi 
optimates antiquarum disciplinarum religiosissimi cultores non possent non 
aegro animo ferre. 

Nonnihil de ceteris magistratibus, praetoribus, aedilibus, quaestoribus: 
Anno 47 pro octo praetoribus decem in annum 46 creavit 27 ; a. 45 in sedecim 
numerum ampliavit; e qdattuor ad sex aediles, e viginti ad quadraginta 
quaestores auxit 28 . Itaque Caesar, numerum magistratuum adaugens, plures 
assectatores muneribus remunerari poterat sibique obsequentissimum redde¬ 
bat senatum, sed potissimum optimatum animos irritabat. 

DE PROVINCIIS 

Cum de senatu egimus, Caesarem induximus sibi jus vindicantem no¬ 
minandi per se ipsum viros sibi plane fidos sibique tantum in reddenda ra¬ 
tione obnoxios qui provinciarum res administrarent. Quo Dictator vitabat ne 
a consularibus provinciae diriperentur, ut temporibus illis corruptissimus 
mos invaluerat. Si proconsularis regiminis tempus producere concedebat, 
hanc tamen facultatem renovandi licentiam minime umquarn dabat 29 . 

DE AGRIS DIVIDENDIS 

«Campum Stellatem majoribus consecratum, Suetonio teste 30 , agrumque 
Campanum ad subsidia rei publicae vectigalem relictum divisit extra sortem 
ad viginti milibus civium, quibus terni pluresve liberi essent». Quare de la¬ 
tissimis fundis potentiam nobilitatis deturbavit, uberes familias honestavit, 
colonis arva complevit 31 . Item Vejis, Volaterris, Casilini, veteranis agros as¬ 
signavit 32 , «octoginta autem civium milibus in transmarinas colonias distri¬ 
butis» 33 . Cupiditates hominum pecuniosorum ita Caesar cohibuit atque re¬ 
pressit otiosisque civibus Urbem agrorum divisione exoneravit. 


25. 

Suet. Caes. 76, 2. 

30. 

Suet. Caes. 20, 3. 


26. 

Cic. Ad. fam. 7, 30, 1, 

31. 

App. B. C. 2, 10, 35. 

13, 4, 2 4; Ad 

27. 

Dio Cass. 4 ‘, 51, 3. 

32. 

Cic. Ad fam. 9, 17, 2; 

28. 

Suet Caes. 41,1. 


Att. 16, 8, 2; App. B. 

C. 3, 40, 165. 

29. 

Dio Cass. 44, 25, 3; Cic. Phil. 1, 8, 

33. 

Suet. Caes. 42, 1. 

DE LEGIBUS SUMPTUARIIS 

Morum quoque gravitati consuluit Dictator. Vectigalia imposuit opulen¬ 
tis aedificationibus et aedibus quarum in peristylo prostarent columnae 34 . 
Neque muliebri munditiei et habitui decreta defuerunt. Et quamplurimae 
nummatorum optimatum uxores, si liberos non habebant neque quadraginta 
quinque annorum erant, domi asservare debuerunt lecticas quibus in deam¬ 
bulationibus per Urbem utebantur et in arculas conchiliatas vestes et mar¬ 
garitas imponere 35 . Neque Caesarem fugit culinae Romanae cura atque auste¬ 
ritas, nam «legem praecipue sumptuariam exercuit dispositis circa macellum 
custodibus, obsonia contra vetitum retinerent deportarentque ad se, sub¬ 
missis nonnumquam lictoribus atque militibus, qui, si qua custodes fefellis¬ 
sent, /am adposita e triclinio auferrent» 36 . 

DE OPINIONE PUBLICA ET SCRIPTORUM EDITIONE 

Magis quam de culina Caesaris intererat a lingua et stilo scriptorum Ro¬ 
manorum cavere. Post pugnam ad Pharsalum «primus omnium instituit, ut 
tam populi quam senatus diurna acta confierent et publicarentur» sua quidem 
tutela 37 . Et ipse Cicero aequo animo ferre debebat se non edere posse exem¬ 
plaria orationum nisi prius Dictatoris approbationem obtinuisset 38 . Oratio¬ 
nem «Pro Q. Ligario» Balbo et Oppio dedit qui ad Caesarem in Hispania 
bellum gerentem miserunt 39 . Caecina, qui autumno a. 46 famoso cuidam li¬ 
bello, cui index «Querelae», exarando vacabat quemque paulo post fortasse 
edidit, exilio multatus est 40 . 

DE TRIBUNALIBUS 

Caesar veteri judiciorum disciplinae pepercit. Quod ei impedimento non 
erat quominus sederet in foro et in perduellionis reos vel exterarum natio¬ 
num principes sententiam ferret* Praeterea cum inviolabilitate tribunicia 
esset ornatus, abrogare /udicum sententias vel de judicibus se appellandi jus 
concedere ei fas erat. 

DE EXERCITU 

Caesar per legatos pro praetore firmiorem unitatem, conjunctionem, per¬ 
petuitatem regimini et moderationi exercitus contulit. Antea ducum imperium 


. 34. 

Ad Att . 13, 6, 1. 

38. 

35. 

Suet. Caes. 43, 1. 

39. 

36. 

37. 

Suet. Caes. 43, 2. 

Suet. Caes. 20, 1. 

40. 


Cic. Ad Ait. 13, 19, 2; 12, 2 et 20, 2. 
Cic. Ad Att. 5, 19, 2. 

Cfr. litterae inter Cic. et Caecinam, Ad 
fam. 6, 6; 8 et 9 cet. 

nihil aliud atque gradus in honorum cursu erat; qui vero sub Caesare exerci¬ 
tui praefecti erant, ex officio et arte militiam exercebant et a Caesare, qui 
summum habebat imperium, potestatem accipiebant. Quam ob rem provin¬ 
ciarum moderatores impediebantur ne exercitu in proprium commodum ute 
rentur, cum milites tantummodo praefectorum et ducum imperiis obtempe¬ 
rarent. 

Hic rei publicae gerendae modus ac ratio qua summum imperium in vo¬ 
luntate Dictatoris situm erat antiqua libertate et licentia amissis quampluri- 
mis arridere non poterat optimatibus, qui utilitati suae inservire cupientes 
praeterita rei publicae tempora desiderabant. Caesar amplissimam formam ac 
speciem imperii effinxerat; quam formam et speciem rei publicae animo con¬ 
cipiendae factiosa illa et occaecata nobilitas capere non poterat. Unde haud 
multum temporis interpositum est quin tandem optimates primum clam, 
deinde aperte consiliis Dictatoris obsisterent. 

Tria quasi momenta pugnae optimatum cum Caesare distingui oportet: 
primum simulate non ultro victori cedunt, deinde in Caesarem arma sumunt, 
denique cooritur conjuratio. 

SIMULATE NON ULTRO VICTORI CEDUNT OPTIMATES 

Laudi Caesari tribuendum jam inde a principio usum esse magna erga 
devictos liberalitate et humanitate. 

Sinuessae quadam fortasse assentatione et adulatione Dictator Ciceroni 
scribit, ut ex litteris ad Atticum missis constat: «Recte auguraris de me... 
nihil a me abesse longius crudelitate...; ex ipsa magnam capio voluptatem...; 
neque illud me movet quod ii qui a me dimissi sunt discessisse dicuntur, ut 
mihi rursus bellum inferrent; nihil enim malo quam et mei similem esse et 
illos sui... Tu velim mihi ad Urbem praesto sis, ut tuis consiliis atque opi' 
bus, ut consuevi, in omnibus rebus utar» 41 . Tamen Caesar a Cicerone, qui 
tum magna haesitatione et cunctatione laborabat, impetrare non potuit ut 
novum rerum statum sua in Urbe praesentia approbaret. Ut propositum 
exsequeretur novandi rei publicae formam et institutionem, per Q. Cassium 
et M. Antonium tribunos extra pomoerium cito senatum coegit, quo plures 
patres, qui Romam redierant, convenerunt 42 . Caesar modestissimis verbis 
locutus legationem ad Pompejum mittendam proposuit quae de pace ageret. 
Qui aderant—«consessus senatorum... senatum enim non puto* 43 , «turba 
patrum» 44 —sententiam assensu acceperunt; tamen cum Pompejus, qui Ro¬ 
mae manerent, nota hostium minitatus esset, quisque senator vitavit pericu* 


41. Cic. Ad Alt. 9, 16, 2-3 

42. Plut. Caes. 35; Dio Cass. 41, 15, 4. 


43. Cic. Ad An. 10, 1. 2. 

44. Luc. 3, 104. 

1 o legationis se committere 45 . Tum Caesari visum est patres regimine liberare 
et per se rem publicam administrare 46 . Nefas autem Dictatori erat respuere 
optimates, quibus tanta benignitate pepercisse videbatur. 

Cicero tamquam specimen et exemplar superbae et contumacis nobilita¬ 
tis fuit, quamvis fortasse moderatissimus inter optimates inveniretur. Orator, 
ut arundo quae vento cedit, animum ad tempus rebus flecti sivit. Attico in 
epistula scribit se saltem semiliberum tacendo et latendo servare velle 47 . Ci¬ 
cero primam cautionem et prudentiam aliquantulum quasi remittens me- 
lioremque rerum exitum exspectans, difficillima condicione medius inter 
partes consistebat cum domi tum a victoribus tum a victis crebro visitare¬ 
tur 46 . Immo vero plurimos optimates in gratiam Caesaris reconciliavit, ut 
Trebonium, T. Ampium Balbum, A. Manlium Torquatum nonnullisque et 
veniam a Dictatore impetravit, ut Q. Ligario et consulari Marcello seni qui 
adeo acriter a. 51 proconsulem Galliarum impugnaverat. Cui Caesar amplis¬ 
sime pepercit. Cicero vero, qui tacita ulciscendi causa imperium singulare 
aegre ferens sibi silentium imponere constituerat, non potuit non duos an¬ 
nos longam taciturnitatem rumpere ut magnifica illa oratione «Pro Marcello» 
gratiam referret divinae magnanimitati Julii Caesaris, invicti viri, qui pro¬ 
priam vicerat victoriam: «ita mihi pulcher hic dies visus est ut speciem ali¬ 
quam viderer videre quasi reviviscentis rei publicae* 49 . Forsitan Cicero haec 
superlata verba sincere dixisset quae ceterum suo acerrimi optimatis judicio 
parum convenirent; praeterire autem non licet oratorem teneriore animo 
fuisse vehementissimeque se commotum sensisse amplissima erga Marcellum 
Caesaris humanitate. Tamen mox Cicero priore illa invidia et aegritudine 
iterum affectus est. 

Orator suo exemplo maximae partis nobilitatis animum in novum Ro¬ 
mae dominatorem nobis ostendit atque revelat. Ratio enim patet, nam ut W. 
Warder Fowler ait: «Caesar imperium singulare rei publicae salutem puta¬ 
bat, optimates Romae oppressionem. Caesari vetus res publica rerum confu¬ 
sio et perturbatio erat, optimatibus libertas et omnium utilitatum genus» 50 . 

ARMA, IN PRIMIS HONORUM, IN CAESAREM SUMUNTUR 

Cum non opportunum videretur indicto bello praepotentem Dictatorem 
appetere, Caesaris adversarii arma honorum —primo conspectu non perni¬ 
ciosa— sumere constituerunt ut invidiam populi in eum concitarent. 

Senatus maximis honoribus religiosis Caesarem extulit coronamque re¬ 
giam, ut acciperet, contendit. 


45. Plut. Caes. 35; Dio Cass. 41, 15, 4. 49. Cic. Ad fam. 4, 4, 3. 

46. Caes. B. C. 1, 32, 7. 50. W. Warde Fowler, Jules Ctsar , edit. gall. 

47. Cic. Ad Att. 16, 31. p ayo t, Paris, 1931, p. 291. 

48. Cic. Ad Att. 9, 20. 

Quinam hujusmodi honores religiosi essent, Carcopjno summam facit 51 : 
in fastigio Capitolii nomen Caesaris insculptum est pro Catulli quod est de¬ 
letum; ejus currus in cella positus est ejusque signum aeneum cujus ad pedes 
erat inscriptum a senatu: «Caesari semideo»; novum Lupercorum collegium 
cui nomen «Luperci Julii» constitutum est; decretum est ut ludi in memo¬ 
riam victoriarum Caesaris fierent ejusque dies natalis sollemniter ageretur; 
nomen Julii mensis Quintilis accepit; et tensa qua in circensibus pompis 
veheretur et ferculum et in lectisterniis pulvinar illi sunt devota; domus ejus 
fastigio ornata est; duae statuae constituae in templo Quirini et in templo 
Clementiae; tandem a senatu, a. 44 ineunte, «Divus Julius» appellatus est. 

Quod ad honores hujusmodi sacros attinet, necessarium non putamus, 
ut Carcopino postulat 52 , credere in numero deorum Caesaris adscriptionem 
gradum quendam esse quo ad solium regale conscenderet. Rectius nobis vi¬ 
detur Caesar, cum religiosam indolem et naturam populi Romani penitus 
cognitam haberet, sacris honoribus usus esse ut suam fortunam firmaret nim¬ 
bo quodam divino sese victoriasque suas collustrans, sicut et ipse Sulla 
aliique principes historiae Romanae fecerant. Non adeo graviter serioque 
Caesar sese deum putaret, cum, si Dioni Cassio credimus, inscriptionem 
«Caesari semideo» deleri jussisset gradusque Capitolii a. 46 in triumpho fle¬ 
xis genibus ascendisset, quod quidem numen ante aliud numen non deceret 
sed potius signum magis minusve sincerum pietatis in deos religiosissimo 
populo Romano videretur. 

Forsitan in majus periculum adduxerint Dictatorem qui ei regnum ob¬ 
tulerunt. Nam apud Romanos nomen regis invidiae nomen erat. Num se 
Caesar hoc aurato reti passus sit irretiri, perpendamus opus est. Non de im¬ 
perio singulari quod Caesar jam diu victoriae causae exercebat sed de titulo 
regio agebatur, nam dum potestatem regalem renueret, dictatoria contentus, 
aliquid veteris rei publicae perseverare videbatur cum jure alii quondam 
Romae dictatores fuissent. 

Jam inde a Plutarcho, quem antiquis rei publicae institutionibus favere 
constat quique asseverat cupidinem dominandi Dictatori acerrimum odium 
invidiamque attulisse, quamplurimi scriptores, quamvis et gravissimi non¬ 
nulli, tenent Caesarem sese regem tacere et appellare voluisse 

Tamen Caesar profecto regis titulum appetebat cum re vera summum 
habebat imperium? Dum alii scriptores cum Carcopino Dictatorem Romanum 
se regem facere cupiise contendunt et alii contrarium sustinent judicium, 
forte nonnihil lucis huic implicatissimae quaestioni adhibebit media inter 
scriptores Bailiy sententia, qui Caesarem opinatur semper quadam animi 


51. Carcopino, Hlstoire Romaine, t. II C(sar, Presses Universitalres, Paris, 1937, p. 999. 

52. Carcopino, op. men. p 999-1000. 

haesitatione ob regiam potestatem sibi oblatam laboravisse, ita ut modo eam 
aperte rejicere, modo magis minusve simulata voluptate accipere videretur 53 . 

Quid igitur causae et utilitatis Dictatori erat quod titulo regio decorari 
vellet? Regia potestas atque stirps opus Caesaris confirmavisset; praeterea ti¬ 
tulus regius necessarius putabatur ad subigendas Orientis nationes ubi tanta 
auctoritate reges gaudebant et ubi non minore quam ceteri imperio sese prae¬ 
bere decebat. Tandem eo quoque titulo scrupulus et religio non fuisset quo¬ 
minus expeditio et bellum iniretur adversus Parthos qui devinci non possent 
nisi a rege, ut in Sibyllinis legebatur. 

Quid ergo morae et periculi erat Caesari in titulo regio accipiendo? 

Si titulum, qui tantae invidiae populo Romano erat, sumere audebat, 
summum in se odium concitabat famaque maleficis linguis pervulgata incre¬ 
brescere poterat Dictatorem caput et sedem Imperii ab Urbe Alexandriam 
transferre velle, quippe qui magna necessitate conjunctus esset cum Cleopa¬ 
tra Aegyptiorum regina quae a. 46 triumpho Caesaris adfuisset quamque 
Caesar amplissimis eisque fere divinis honoribus extulisset. 

Quae commoda et pericula accipiendi titulum regis semper cunctantem 
et haesitantem Caesaris animum habuerunt. Ita explicarentur haec testimonia 
inter se contraria ab historicis allata: quod ex alia parte coronam regiam ab 
Antonio in Lupercalibus sibi oblatam, plaudente civium multitudine, coram 
populo rejiceret 54 , et a. 44 mense Januario vertente, cum ab urbe Alba Ro¬ 
mam reverteretur regisque nomine a nonnullis civibus salutaretur, se respon¬ 
deret Caesarem non regem appellari 55 ; et ex alia parte, C. Epidium Marullum 
et L. Caesetium Flavum tribunos cum eos in vincula conjecissent qui regem 
Caesarem primum appellassent, tribunicia potestate exueret. Dictator pericu¬ 
lo accipiendi tituli regii sese committere vitabat. Adversaiii autem, prius¬ 
quam Urbem versus Orientem relinqueret, sicas tandem exacuerunt ut prae¬ 
potentem rei publicae tyrannum e medio in perpetuum tollerent. 

CONJURATIONE COORTA JULIUS CAESAR INTERFICITUR 

Haec causa fuit cur conjurati propositum maturarent: quod Caesar, om¬ 
nibus rebus ad expeditionem paratis et muneribus in duos saltem annos 
quos Roma abesset distributis, jam jam in Orientem erat discessurus et ea 
tempestate praesidium suum praetorium temere imprudenterque dimiserat. 
Tantam sui fiduciam habebat ut nihil sibi consuleret? Num adeo caecus erat 
Caesar ut non sentiret adversarios conjuravisse se Romae dominatorem vi 
ab imperio deturbaturos? Utrum forsitan crederet se voluntate inimicorum 
facile potiturum esse eorumque invidiam mitigaturum si praesidio destitutus 

53. Bailly, Giulic Cesare, trad. ital. G Morelli. Firenzr, 1934, p. 260 

54. Piut. Caes. 61. 

55. Plut. 60. 

omni metu deposito solus palam incederet, an —si Bailly sententiae fave¬ 
mus— 56 quodam fato compulsus ducebatur cum Romani adeo fati necessita¬ 
tem magna veneratione prosequerentur, et Caesar adeo Romanus esset ut ea 
necessitate et religione exuere se non valeret? 

Sive imprudentia sive superbia sive fatorum necessitas erat, cur Dicta¬ 
tor praesidio se non muniret, adversariorum audacia in dies crevit facilis 
tyrannicidii opportunitate 

De conjuratorum numero et condicione, historici scriptores testantur ad 
sexaginta viros fuisse inter quos et quondam adversarii cum Caesare recon¬ 
ciliati inventi sunt ut C. Cassius Longinus, M. Junius Brutus, Q. Ligarius, 
Pontius Aquila, Rubrius Ruga, Sextius Naso, et ipsius Caesaris assectatores 
qui ejus potentiam et dominationem nimis pertimescebant ut Servilius Sul¬ 
picius Galba, Q. Minucius Basilus, Q. Tillius Cimber, C. et P. Trebonius, 
D. Junius Brutus. Qui vero et quotquot eodem vel simili modo de praesenti 
rei publicae statu cogitarent paulatim in commune consilium convenerunt. 
Quod commune consilium et propositum ut justitiae et patrii amoris speciem 
praeberet, e conjuratis deligendus erat is vir cujus auctoritatem morumque 
integritatem omnes perspectam haberent. 

Qui vir fuit Marcus Junius Brutus, nepos et gener Catonis, filius Servi¬ 
liae quam Caesar amore prosecutus erat; traditum a majoribus morem servans 
causam Pompeji secutus est, apud quem ad Pharsalum pugnavit; tamen Cae¬ 
sar eum condonavit tantaque, uti videtur, amicitia et fide affecit ut Galliae 
Cisalpinae administratorem a. 46 et praetorem urbanum a. 44 crearet. Vi¬ 
detur Brutus sincero gratoque animo erga Dictatorem fuisse ita ut fortissima 
regiminis Caesariani quasi columna fore crederetur. 

Brutus autem primum mutavit animum Cicerone auctore cujus in fami¬ 
liaritatem penitus intravit, praesertim cum uterque communi philosophiae 
studio conjungeretur, etsi Cicero Bruto viginti annis esset provectior. Tus¬ 
culanarum doctrina, ubi Arpinas Stoicorum disciplinam pervulgans liberta¬ 
tem sapientis extollit sub caduca imperantium potestate —quae evidens re¬ 
giminis Caesariani erat objurgatio— in vehementem Bruti animum irrupit. 
Quem saepe Cicero inflammavit, quamvis, quae consecutura essent, non 
praevideret, veram vel fictam majorum memoriam in mentem revocans illum 
nempe Brutum qui Tarquinios exterminandos curaverat et Servilium Ahalam 
qui usurpatione Spurii Maelii populum liberaverat 57 . 

Quo pacto Cicero, qui variis animi motibus excruciabatur quique vero 
aegre tulisset quod de sua sincera in Caesarem conversione dubitaretur, lit¬ 
teris, privatis sermonibus, querelisque acerbitate refertis amicorum volunta¬ 
tem, et in primis Bruti, infestam Dictatori convertit. 


56. Bailly, op. mem. p. 264. 

Brutus autem cujus animum et memoria beneficiorum Caesaris et philo- 
sophicae de rei publicae libertate considerationes simul vexabant, conjurato¬ 
rum factionem aperte non secutus esset nisi C. Cassius Longinus, dux quon- 
dam exercitus Pompejani, cui Caesar post pugnam Pharsalicam quoque 
ignoverat, ambitiosus vir, vehemens, nihil in agendo religiosus, unus ex pro- 
brissimis illis optimatibus qOibus nihil aliud erat potestas quam divitiarum 
sibi parandarum copia et opportunitas, dubium animum Bruti ad caedem 
Caesaris induxisset, ut unice res publica incolumis servaretur 58 . Et ille vir 
qui de recta via nunquam deflecti solebat, mortem Caesaris tamquam patrium 
otficium inde putavit omnem religionem tollens qua tyrannicidium prohibe¬ 
retur. Igitur prorsus artem bene disserendi conculcans philosophus et sena¬ 
tor satis esse judicavit tyrannum abolere, ut aboleretur tyrannis, quin in ejus 
mentem veniret, cum interfectus esset qui rem publicam evertere contendis¬ 
set, rem publicam cum illo quoque corruere posse in sepulcrum. 

Quod reliquum est, historia «magistra vitae» testatur. Infestis illis Idi¬ 
bus Martiis a. 44 Caesar Dictator praepotens ad pedes Pompeji in curia inter¬ 
emptus est pugionibus conjuratorum 59 . 

Ii vero, quae optaverant, erant assecuti? 

Id quoque historia memorat. Mors enim Caesaris, quam viam unam 
tantum ad rem publicam instaurandam excaecati illi optimates putaverant, 
dilucide significat quam male rem gesserint quantamque acceperint cladem- 
Cicero facinus verbis: «animo virili, consilio puerili» denotat atque desig. 
nat 60 . Post Dictatoris caedem nihil est effectum quoniam nihil ante paratum. 
Et vetus consularis qui spem non amiserat rem publicam reviviscentem suis 
orationibus iterum moderandi, fugientes vidit in Capitolium strenuissimos 
et fortissimos Caesaris percussores ut praesidio gladiatorum munirentur. 
Orator, suis litteris ad Atticum, de amissa opportunitate acerbe con* 
queritur 61 . 

Caesar interfectus rem publicam in perpetuum interfecerat. Primum 
enim viderunt Romani novum Octavii, Antonii, Lepidique triumviratum, 
deinde exiguarum copiarum senatus cladem novumque bellum civile inter 
Octavium et Antonium, denique victoriam nepotis Dictatoris et Imperium... 

Caesar ergo adversarios —etsi non vitae cursu et tempore, morte qui¬ 
dem et opere superavit, dignus qui omnium ore Imperii Romani conditor 
jure appellaretur. 

Marianus Molina, C. M. F. 
Salmanticae, Idibus Martiis a. 1957 

Heus! Heus! Mi Attice, mi Attice! In perpetuam rerum novarum admi¬ 
rationem me toto jam triduo conjectum scito. Quid magis mirandum quam 
me ipsum vivere post annos innumerabiles ex quo mortuus creditus sum? 
Et tamen, si vivus, insaniam profecto si me revixisse incredibile reputem. 
Nunc admittere nollem fieri ullo modo posse ut ad te, quem ubi sis nescia* 
mus, verba mea perferrentur; sed quid mihi jam simile aut dissimile veri? 
Si is qui mei curarr; tam peramanter suscepit asserat verba mea ad te per 
undas aerias posse perferri, cur ei fidem non praestem? majora miracula 
coram ostendit! Docuit quomodo hodie jam litterae sine tabellariis mittantur; 
ostendit et vasculum itveo|iati>cdv quod de media Roma per cuniculos subterra¬ 
neos epistulas ad superos et ad inferos perfert; explicavit usum telephoni 
quo duo, quolibet spatii intervallo sejuncti inter sese tamen quasi ad aurem 
colloquantur; ostensum est sine dolo posse sisti coram nobis, admirandarum 
machinationum ope, quidquid eodem temporis puncto in quavis orbis plaga 
vel dicitur vel agitur; immo vero, quidquid et actum et dictum jam est, 
coram me iterum posse vel fieri vel dici... Quid aliud ergo mihi restat nisi 
ut jam quodlibet eis credam? Sed, eheu, ubi tu sis ignorantes, verba mea 
taenia magnetophonica insculpta per undas aetherias semel et iterum erunt 
transmittenda: faciant Superi ut ab aliquo istinc intercepta, ad te tandem 
perferantur. 

Verbo igitur hospitis fretus acquiesco libens et sine tabellariis ullis ad 
te verba haec volitantia mitto, nihil de meo novo statu celatura. Superos 
omnes deprecor ut, si verum sit hoc tantum miraculum, te sinant ad me 
opem et solacium laturum advolare: nunc, ex ordine, singula. 

Contrectabam me ipsum stupens nudius tertius cum inter dirutas quas¬ 
dam macerias datum est oculos ad solem aperire. Ingero praeteritorum me¬ 
moriam, contrecto collum, manus, pectus pugionibus olim ab infestissimis 
nostrae libertatis hostibus transfossum: verine sunt sensus? nonne mea me¬ 
moria manus fuerant abscissae? cur eaput vacillat velut a corpore resectum? 
Nihilo minus, ego, ego ipse sentiebam, spirabam, movebar. Mihi crede, pa¬ 
rum prae tanto gaudio affuit quin iterum interirem. 

Vix tandem expergefactus, aegre consisto, quippe qui motus omnis diu 
expers graviter nunc moveor. Agnosco primum Horatiorum tumulos, agnos¬ 
co siliceam Appiae straturam: pro Juppiter, cur me Romae, si ad Formias 
occisus? Agnosco et caelum nostrum serenum eosdemque circum montes: 
accedo paululum, reperio columnam miliariam V, Urbem tandem conspicio. 
Di immortales, quam in immensum succreverat! Subit mihi primum in men - 

tem Epimenides ille, somniatorum princeps, qui septem et quadraginta per¬ 
petuos annos somnum continuavit: illum imitatus, media me sisto in via, 
circumspicio omnia hianti similis, sed toto conspectu nihil fere non novum 
invenio: sepulcra omnia diruta, numero multo frequentiora quam unquam 
vidissem: solum stratura, caelum, montes, Appiam viam me calcare demons¬ 
trant. 

Tum aliquid post me rauce sonans stridere minaciterque appropinquare: 
vix e media via recesseram, obstupefactus animadverto pertransiisse me rae¬ 
dam prorsus necopinatam, rotis solis duabus mire libratam duosque barba¬ 
tulos juvenes vehentem: obstupebam nihil dignoscens cum me, priori similis, 
alia raeda praeterit cujus equitantes juvenes convicia in me non admodum 
perspicua jactabant: intellexi tamen de media via mihi esse recedendum. Res 
erat adeo a nostris vehiculis dispar ut de somno non annorum tantum sed 
saeculorum plane cogitare inciperem. 

Majus aliud mihi obiciebatur cum velocissime accedentem video ait erius 
generis raedam, totis quattuor turgentibus rotis totamque metallo fulgenti et 
vitro contectam, tamque affabre factam ut commodissime in ea parva familia 
reciperetur: quodque majus est, non ab equis aut ullo genere bestiarum tra¬ 
hebatur, sed ut postea compertum habui, de se ipsa jiTftavix&c motuum vim 
excitabat; tantoque silentio et velocitate progrediebatur ut per aera liquidum 
eam currere vel volare diceres. Horum vehiculorum postea vidi et Urbem et 
vias omnes esse plenas. 

Cum ne verbum quidem ab ullo redderetur, sedendum iterum censui in 
crepidine sepulcri, inexhaustamque rei novitatem suscepi considerandam. 
Instabat Saguntina fames si sic reliqua prorsus itura essent, et non eo usque 
taedebat recuperatae vitae ut eam inglorius amitterem. Di voluerunt medi- 
tanti subvenire. Ecce appropinquantem prospicio virum quemdam quem 
posthac numinis loco sum habiturus: hic, dum tranquille obambulando huc 
illuc viae monumenta perlustrat, me prope sepulcrum casu intuitus recta ad 
me festinat, suspicatus, ut postea comperi, praesertim ob insolitam togae 
novitatem et meam immobilitatem, signum aliquod novum a fossoribus 
fuisse repertum. At cum non signum aliquod, sed hominem se moventem 
repperit, stupefactus «Quid tu hominis es?» inquit. «Antiquus homo, 
respondeo, si verum est quod cogito, de mea me aetate somno sepultum 
decidisse: opitulare, te quaeso, gratumque me experieris ac memorem». Ille 
autem, ut sensit latine sibi omnia responderi, magis obstupuit, tamen subri¬ 
dere coepit. Felix auspicium! Tum, perpetuo Latino sermone plura sciscitatus, 
tandem vera omnia acceptat meique misertus humanissime sub cura sua et 
tutela me recipit: nolensque multum me defatigari, jucunditate pleno sermo¬ 
ne rei novitatem ipse amplificat, commemorans non solum Ep imenidem, 
verum et septem alios quos Dormientes appellabat, quique tria fere saecula 
recentioribus temporibus obdormiendo transierant. Obambulavimus igitur, 

singula, quae obviam nobis veniebant, quaeritando et explicando: aetatem 
autem meam commodissima interrogatione resalvit: quaesivit num Diocle¬ 
tianum, Trajanum, Neronem imperatores noverim: negavi; num Tiberium, 
Augustum: negavi iterum; num Pompejum, Caesarem; corripit membra tre¬ 
mor, dum haec audio nomina; tum ille sentiens me ad istorum tempora 
pertinuisse, plura de eo tempore percontatur, donec amplissime dilatata tan¬ 
torum virorum notitia, conquiescit. 

Locum vero ubi expergefactus eram revisens, quaesivit anne Atticus 
aliusve de ejus cognatione essem, cum in illius sepulcro jacuissem. Quibus 
verbis patuerunt mihi multa, nomen tamen meum interea reticere malui, de 
memoria illud excidisse deplorando. 

Brevi: me domum suam, in villam non procul a sepulcris disjunctam, 
munifice et large invitavit et confabulando perduxit: ubi suorum occursa¬ 
tione edicta, ad prandium sine mora humanissime sedere me jussit, aequum 
non esse dicens ut vitae restitutus tam cito fame perirem. 

A prandio surreximus maturius propterea quod inter loquendum tum 
curiositas mea excitata erat bibliothecae quam apud sese ditissimam habere 
dixisset cognoscendi, tum quia Urbis desiderio me urgeri non negaveram. 
Quam multa de nostris litteris hodie quoque asservantur et leguntur! Quam 
pulchre exscripta quamque angustis elegantissimisque voluminibus omnia 
ordine collecta! 

Tremere animo inceperam cum ille, ostendens plenum librorum parie¬ 
tem «En, inquit, volumina ista litteras Latinas continent, fere omnia quae 
tuo tempore erant scripta: haec alia post te scripta sunt». Tum ego adeo de 
me ipso eum sciscitari gestiebam ut protinus quarerem: «Ciceronis autem, 
num quid asservatur?» Ille verbis nihil, ac manu integrum librorum loculum 
commonstrans: «Omnia ista Ciceronis solius sunt» inquit. Mihi, ut facile 
credas, omnia interiora moveri, oculos obnubilari, vires deficere: videri plus 
a fato impetrasse quam fuissem ausus optare. Trepidationem meam ipse 
animadvertit et jam jam de me vera suspicabatur cum in mentem aliud majus 
subit, duosque toros loculos raptim commonstrans «Haec, inquit, disputant 
omnia de Ciceronis rebus, de amicis quos habuerit, de philosophia quid di¬ 
xerit, de religione quid senserit». Tertio iterum exsilit et ad aliud armarium 
se conferens, digito monstrat plura aequalia volumina quibus inscriptum erat 
«Paulys-Wissowa Encyclopaedia»: ex quibus uno electo cui suavissime 
blandiebatur docet me ilico Ciceronis omnia prorsus sciri, de scriptis, de 
itineribus, de factis, nullo fere totius vitae die praetermisso quin pervestiga¬ 
tum sit et ubi fuerit et quid fecerit. 

Dum haec ab eo dicuntur, dumque videor caelum digito attingere, tanta 
in me laetitia irrumpit tantusque me pudor hujus eximiae in res meas dili¬ 
gentiae capit ut exterius rubor prodatur illeque me Ciceronem esse protinus 
intellegat. Socios tunc prae stupore et gaudio inclamando vocasset, nisi ori 



Cicero post viginti saecula redivivus 


267 


efus manus ego apponens per omnes deos obtestatus essem ne me adhuc 
proderet donec convenientius de opportuniore tempore pacisceremur. 

Indutiis factis et dissimulatione inter nos omni omissa, nos totos in mea 
convertimus. Ego orationes et litteras percurrere, factaque vitae meae quo 
modo ab hodiernis scriptoribus narrentur celeriter investigare, invenio plura 
asservata quae vel ipse oblitus essem, idque intellego tuae et Tironis dili' 
gentiae potissimum deberi: ex quo gratias maximas vobis habeo quod tan¬ 
tam mihi gloriam paraveritis: hoc profecto erat optare quam sperare facilius. 
Ille postulare multa, confirmari a me velle quidquid dubitaret, plura sciscita¬ 
ri quae desiaerasset. Tandem, cum ex homine factum me deum videret, 
asseverare honorifica mihi multa jam parari quo viginti saeculorum recurrens 
meae mortis memoria hoc potissimum anno agitari incipiat: invaluisse enim 
multum apud eos hunc morem memoriae colendae eorum qui patriae decus 
aliquod pepererint. Eo sibi noster reditus jucundior videri quo minus ex¬ 
spectatus: denique prae gaudio sibi milies gratulari quod me Ciceronem esse 
tam cito compertum habuisset. 

Multa etiam de Latino sermone confabulati sumus, non omissa memoria 
eorum quae in nobismetipsis, callidissima qua pollent linguarum scientia, 
reprehendunt: illud vero maxime miratus sum quod, cum plurimi fiant qui 
Latinum calleant, nulli potiores habeantur quam qui ad mei similitudinem 
artem studiumque dirigant. Recordarisne haec potissimum me desiderare tum 
cum ceteris voluptatibus amissis id unum exspectabamus superesse senectu¬ 
ti nostrae solacium? 

Quod reliquum fuit ejus diei familiarissime domi exegimus: hospes sese 
felicissimum apud suos vocitare non destitit: ego, qui tam humaniter excep¬ 
tus videbar, pari eis hilaritate rependebam. 

Postridie Urbem nos adire statueramus, electa ad hoc ambulatione quo 
commodius nostrae aetatis reliquias dignoscerem, si quae inter tam multas 
antiquae Romae ruinas invenirentur. Sed toga erat deponenda ne cui Roma¬ 
no, ut ipse dicebat, irridendi mei facultatem facerem: nam etsi exterarum 
gentium catervis propriae qdibusque vestes permittuntur nullumque indu¬ 
menti genus admirationem in Urbe movere censetur, affirmabat tamen fore 
ut nullus tam peregrinus habendus esset quam qui Romae Romanam togam 
indueret. Perire olim credideram si alius fierem, sed ut nunc sunt homines 
ita et vivendum et vestiendum est: etsi mihimet plane ridiculus videbar, hu¬ 
maniter tamen erat ferendum. 

Per Appiam portam Urbem ingressi sumus: praetergressis propter tem¬ 
poris angustias Aventino et Caelio, recta forum petimus. Solo eminent ubi¬ 
que per vias plurimae antiquitatis reliquiae magnae cujusdam molis: stat in 
primis Flavii Amphitheatrum, immane vestigium, a nobis plus uno saeculo 
recentius, ubi nostro tempore palus erat. In Palatino autem, tam multa alia 

super alia exstructa, quassata, denuoque effossa sunt ut de antiquioribus vix 
lapis unus certus possit inveniri: aream ubi mea domus fuerat olim a Clodio 
diruta et a senatu restituta, frustra quaesissem vel ego. Forum vero, ni idem 
ipsum esse probatae fidei viri jurassent, vix agnovissem, tum quia in eo nihil 
integrum sed omnia mire subversa et commixta jacent, tum quia ipsa vesti¬ 
gia ad plures Romas pertinuisse reperitur, saeculis, incendiis, barbaris, fa¬ 
cientibus locum: nihilo minus hujdsce aetatis homines tanta nostrarum 
rerum admiratione afficiuntur ut ipsa vestigia diruta turmatim frequentent, 
ita ut cotidie in eis omnium gentium comitia haberi credas. 

In ipso jam ingressu demonstrabat mihi meus dulcissimus dux raedas 
maximas quae casu convenerant: eas dico raedas quae vel LX simul homines 
commodissime, quocumque velint, transmittunt: provocabat me ut, quibus 
e gentibus venissent, divinarem; lego semel, iterum, tertio ac nihil intellego: 
litteras scio at verbum nullum lego. Tum ille: «En Hispanos, Helvetios, en 
Germanos, en Anglos, Belgas, Francos, en quas mundus transmarinus per 
mare vel aera huc transmittit catervas». Hi autem peregrini, Europaei prae¬ 
sertim, sic in Italiam voluptarii itineris causa quotannis catervatim descen¬ 
dunt, ut ineunte vere Hannibalicam invasionem instaurari dicas: pacifice 
vero veniunt et cum gaudio accipiuntur, nec per impervia Alpium juga 
traiciunt ut olim, sed per rectos cuniculos mira sollertia suffossos. 

Haec dum inter nos fabulamur, subsistit in oculis raeda ingens cujus in 
latere primus perspicue latinum verbum me legere credo: sed dum EURO- 
PABUS pronuntio, ille, suavissime veniam precatus: «EUROPABUS potius; 
inquit, non enim est verbum Latinum quod putasti». Cui rursus, credens 
prosodiam tantum illos, ut in pluribus, mutasse, «Numquid et plures. in¬ 
quam, Europas habetis?» «Immo, unam, inquit, eam quam habemus, facere 
contendimus: verbum autem quod te in errorem induxit, composuimus ex 
Europa et -bus, quod nobis vehiculum quodvis grande significat. Ergo 
descriptum est nomine Eurdpabus id genus vehiculi quod per totam Europam 
hominum vecturam eo facit ut invicem sese cognoscant atque inde animorum 
unitas enascatur». Scilicet, mutata est adeo hominum inter se condicio ut 
ipsi de una Europa constituenda loquantur quam ego dixerim constitutam. 
Digna, hercules, causa quod iterum rostra conscenderem. 

Curia tamen praecipue erat invisenda, quam dixerant adhuc servari. Vix 
ejus tandem formam inter ignotorum mihi monumentorum vestigia conspexi, 
cucurri exsultans, agnoscens tandem triumphorum meorum locum, limenque 
osculo salutavi, tantaeque illam servatam mihi voluptati fuit ut prae gaudio 
lacrimas effunderem non secus ac cum primum in eam exui rediens fueram 
ingressus. 

Statuto ut majore quiete huc esset mihi redeundum, brevis Capitolii 
perlustratio visa est non ultra differenda. Transeundum per forum Caesaris, 
quem ille libertatis et Senatus hostis excitare inceperat: inter arbores propter 

viam ecce aeneus stabat ille, sed festinandum nobis erat et ad simulacrum 
non accessimus; eo melius! Quam vellem is nullam sui memoriam reli¬ 
quisset! 

Capitolium ubi conscendimus, totius orbis caput, initio nihil non no¬ 
vum conspicere poteram. Stat vero in summa columna collocata aenea lupa, 
imago et signum totius nostrae aetatis et omnium quae ad cultum et huma¬ 
nitatem posteros docuimis. Capitolini Jovis templum, eheu, tantum anti¬ 
quitatis modo studiosis patet ejusque fundamenta, quae eruditionis et 
historiae causae custodiuntur, parum religiose invisuntur. 

Ejus locum Romae nunc tenere dicunt templum Sancti Petri in Vatica¬ 
no, augustissimae et amplissimae cujusdam molis ut longe prospexi, neque 
minus magnitudine quam elegantia et opibus et religione supra splendidis¬ 
sima olim templa computandum. 

Denique in Museo, quod dicunt, plurima signa asservantur, quorum, 
si nos latebras omnes et recessus memoriae nostrae lustrabimus, fortasse 
origines, loca, dominos poterimus ostendere, quorum notitia hodie ad eru¬ 
ditionem summopere exquiritur. Illud vero meus humanissimus hospes 
novissimum servarat, ut necopinato ante mei ipsius imaginem marmoream 
consisteremus: ipsus eram, fateor, sicque vera erat mei similitudo ut fugien- 
du m inde censerem ne ab exterorum turbis agnoscerer. 

Exeuntibus adhuc verbum factum est de Tulliano et de Catilina. Ni¬ 
mium, eheu, iste notus mea sollicitudine! 

Eo vespere, ut inter prandium erat statutum, eundum nobis erat in 
Tusculanum: caelum enim mire amoenum nec ulla usquam nubecula inqui 
natum ad agros potius quam ad Urbem invitabat. Sed vix obieceram fore 
ut forsitan tempus nobis non sufficeret, «Immo, et supererit» inquit: et 
commonstrans nepotis se moventem birotam, omnino, illis similem quas 
in Appia conspexeram, «Fac praesenti sis animo, novamque raedam 
experiare quam nepos nuperrime acquisivit. Ipse ducet». Certum jam mihi 
interitum ominabar cum ipse, elegantulus adulescens, suavissime «Beatum 
me feceris, inquit, si meam VESPAM velis conscendere: non est quod me¬ 
tuas: tu quietus esto: in me curam omnem recipio». 

Ego me tacite Superis commendo et sedeo post eum. Vix sederam jam 
currebatur, et quidem non tantum velocissime, sed, fatear, et commodissime: 
ut olim incedebamus testudines! Minus una hora totum iter erat confectum 
quin quidquam interim molestiae fuerit. Via enim non ut nostro tempore 
lapidibus strata, sed mire aequalis et utrimque arboribus saepta, pari digestis 
intervallo: res itaque successit opinione melius. 

Ut autem conscenso colle susurrans «Vespa» quievit, impatiens morae 
Tusculum circumquaero. Heu me miserum! nudus collis, sine domo, sine 
villa! Roganti ubi vel quid nostri servetur, ille muta manu commonstrat 
theatri ruinam. Tum ego tradere me tristitiae: addit ille non frustra duo 

milia annorum praeteriisse, barbaros pluries irruptionem fecisse, aetatem 
ipsam fortissima quaeque perimere... Subibat in mentem Roscius noster 
dulcissimus, quem saepe huc tecum visurus conscenderam: eo tempore nul¬ 
lus eo nugacius sapientiam tradebat. 

Oculis villam meam in collis dejectu quaero, quam tanta signorum 
copia ornaveramus: inter complures recentioris temporis villas, nullum ejus 
vestigium oculis apparet: aliqua tamen inveniendi spes. In descensu autem, 
proximo viae loco vetustissimoque parieti applicata villa quaedam vel potius 
casa misera erat in qua obstrepebant graculi, scalpturiebat gallus, porcique 
obgrunniebant: nonne hic olim Caesaris opulentiae? Indignum sane fragmen¬ 
tum quod servaretur! 

Redeunti hospes fit obvius. «Salve multum, amicissime Cicero, satin' 
salva omnia? an medicum arcesso?». Atque apud sese ridet ac paene in 
cachinnos solvitur. 

In diem crastinum valde me liberaliter invitabat ut Formias, Bajas, Pu¬ 
teolos, Neapolim, Pompejorum reliquias secum visitarem, ad noctem Romam 
iterum reditClri. Credidissem illum mentiri splendide ni jam de vehiculorum 
commoditate et velocitate expertus aliquid essem: obieci tamen modeste non 
fieri mihi simile veri quod unus pro tanto itinere dies sufficeret quin temere 
vitae periculum aliquod adiremus. Tum ille, «Non «vespa» te ducam, inquit, 
iter tam longum commodius in «fiat» fiet». Quae cum mihi Sibyllina verba 
viderentur, affirmavit ea me ipsum die crastino intellecturum: horam jam 
esse decumbendi, postridie maturius exituros ut esset otium plura lustrandi 
visendique. 

Diluculo in via eramus, commodissima raeda vecti cui nitor undique 
splendidus, figura elegantissima, motus omnes callidissima arte emolliti, 
beatitudines uno verbo epicureae! FIAT quod ei in fronte erat inscriptum 
hospes meus humaniter subridens demonstraverat gaudens de Latini verbi 
similitudine Ita autem consederamus ut ille manibus pedibusque, nisu fere 
nullo, miram machinam gubernaret: ego vero, cui ut minore contentione 
colloqueremur datus erat prope gubernatorem locus, per nitida vitra quibus 
raeda undique claudebatur, totum late prospectum perlustrabam commodis¬ 
sime recumbens. Dispeream si quod unquam in vita iter contigit mellitius! 
Montes ipsi Ausonii Auruncique parvo, tali raeda, sunt obstaculo, noXka 
5’avavxa xdxavxa xdpavtd te 8dypud T'r,X0e 1 eadem fere commoditate ac si plana 
percurrissemus. 

App ropinquantes Cajetae maximus nos imber oppressit, sed ne paulu¬ 
lum quidem morae hoc progressui nostro fuit: id tantum effecit ut, cum 
desilire de raeda prohiberemur, in viarum divortio eam, quae Cajetam duce* 


1. Homer. II. XXIII 116 (Multa vero ardua, declivia acclivlaque transversaque transiit) 



Cicero post viginti saeculo redivivus 


271 


ret, praeterissemus, Formias recta petituri: ubi tamen, perpetuo pluvia 
cadente, investigare desiimus num quod de nostra villa servaretur vestigium; 
quod eo libentius omisimus quia nefandi Antonii satellites animo obver¬ 
sabantur. 

Vulturno praetergresso pluviae jam non nisi rarae ac tenues: statutum 
est ergo acropolim Cumanam festinanter invisere. Vastam prorsus solitudi¬ 
nem! Silentium quo templorum vestigia circumdantur, eo magis in pectus 
descendit quo latior inde in oras Tyrrhenas patet prospectus desertiusque 
resonant xijxaia TtacpXdCovira TtoXucpXotapoto OaXriaarji; 2 . Sibyllae antrum Aenea- 
dumque fabulas, a Virgilio celeberrimo poeta celebratas (quem non ego, tu 
fortasse vivens viventem novisti) hospes meus commemorabat. Hujus egregii 
versus qui, totidem fere lapidibus, propriis in locis leguntur, tantam antro 
et arci sanctitatem contulerunt ut antiquitatis amatoribus in sacrarii locum 
haec acropolis remanserit. 

Oculis Cumanum nostrum de edita arce quaesivi, at frustra: succurrebat 
Tulliola mea, mater hic primum effecta cum bellum civile saeviret omniaque 
divina et humana jura permisceret. Bajas, locum olim caeli salubritate 
et vitiosorum quorumlibet concursu frequentissimum, celeritate itineris 
tantummodo attigimus: agnovi tamen propter viam, quin de raeda nostra 
desiliremus, Caesaris villam quam sibi Lentulus tuus de proscriptionibus 
promisisset. Lucrinum et Avernum brevi conspectu salutavimus, antiqua¬ 
rum fabularum loca celebrata: nec parum risum movit agricola quidam, boves 
prae se media via ferens, cum speciem ingessit Herculis, —a quo potissimum 
Herculea haec via nominatur—, Gerionis boves auferentis. Puteolis visimus 
amphitheatrum, immane iterum vestigium, ut Flavii in Urbe. Cumque pluviae 
omnino desiissent voluit hospes Neapolim primum ex Pausilypo prospicere; 
defleximus ergo gressum et facillime de ora maris arduo tramite eum con* 
scendimus collem qui a tergo imminet urbi. Quantam, di immortales, pul¬ 
chritudinem hic fata congesserunt undique miris oculorum deliciis variam! 
Sed non hanc urbem erat in mente visere, itaque per mediam illam praeter¬ 
euntes, brevi constitimus Pompejis. 

Hanc dirus Vesuvius uno a nobis saeculo elapso cineribus sepeliverat* 
quam nunc antiquitatis amatores a saeculis jam duobus industria et constan¬ 
ti diligentia, nec sine ingenti molimine, effodiunt perpetuo, curantes ne quid 
evellant vel destruant sed singula quaeque conservent; rei enim novitas, 
nullo interpositorum saeculorum contactu commutata, tantum pro hominibus 
hujusce aetatis valet ut ii, qui ex hoc potissimum studio archaeologi dicun¬ 
tur, prae cognitionis hujus dulcedine voluptates alias omnes repudient vale¬ 
tudinisque curam saepius abiciant: ceterorum vero vix ullus eruditi viri 


2. Homer. //. XIII 798 (Fluctus aestuantes multostrepitu-resonantis maris). 

nomen mereatur qui non hic plures horas videndo perquirendoque consump* 
serit. 

Nihil te in majorem admirationem conjecisset quam si vidisses omnino 
dirutam ac dissipatam urbem plura ad se visitatorum agmina invitare quam 
cum integra floruerit. Eruptionem enim Vesuvii et effossionem non est ut re¬ 
feram quae tanta subsecuta sit omnium rerum pernicies et clades: disjectae 
passim domus, diruta templa, abrepti, fracti, foedeque consumpti parietes. 

Introeuntibus nobis urbs celebrabatur ut cum maxime. Initio hospes 
me, charta se adjuvans, per singula ducebat: cum vero ad forum ventum est 
ipse me ducem constitui volens domum tuam, quam venustissimam unam 
memineram, ei ostendere: non passus itaque ulterius nos per ignota viarum 
circumagi, eam recta peto. O bona hominum fragilia! Mirabundus reperio 
nulli eam domino attribui, sicut et ceterae solent, sed a fauno illo, quem in 
impluvio posueras, nominari. Quid ergo? Cui tu reliqueras? Nullusne eam 
de Pomponiis in hereditatem habuit? Flevisses denique si tantam ruinam 
vidisses. Villam quae nusquam non testabatur curam tuam et ingenium quo 
per totam Graeciam venustissima quaeque comparaveras, nudam et dirutam 
repperisses. Transeo fauces: vix parum in pariete asservatur operis tectorii. 
Peristylia funditus eversa, reliqua vero...! Unus de gemmis mille suo stat 
loco faunus, venustate affluens simulacrum, quod tibi adeo erat carum ut ei 
locum principem in domo reservaveris. Ubi vero illae musivae tabulae tanti 
pretii quas Corinthi, Athenis, Pergami emeras, mirae artis opera? Ubi prae¬ 
sertim Magnus ille Alexander cum Dario pugnans, quem ego mirabar attoni¬ 
tus, quique de exedra mirabile pulchritudinis et eruditorum sermonum sa¬ 
crarium effecerat? Asserit hospes, plura ex his quae desideramus custodiri 
cum honore in Neapolitano museo: ibi tuus Alexander, etsi in multis cor¬ 
ruptus: ibi pancarpiae illae coronae exornatae: ibi admiranda illa quattuor 
anni temporum emblemata quibus triclinia tota straveras, et feles cum anate: 
ibi, similitudine in loco relicta, faunus ipse tuus in maxima peritorum aesti¬ 
matione servatur: cui honos non injuria temporis decidit sed potius augetur 
et crescit. 

Fac cito venias: huic nobilissimae signorum inquisitioni operam com¬ 
munem dabimus, et de singulis hisce, sicut et de multis aliis rebus, archaeo- 
logorum notitiam augebimus: villam quam im Pompejano emeram et ornave¬ 
ram, quantum conjectura potest, sub cineribus adhuc jacere credo, erat enim 
in suburbano: non illa fuerat mea quam nunc Ciceronis dicunt, sed eos mora 
et desiderium illusit. 

Cum, appropinquantibus nobis Romam, aliquantulum temporis super- 
esset pro hora constituta cenae et defatigati minime essemus, placuit per 
mediam urbem festinanter transire, quo, abdito plane sole, miro spectaculo 
arte quaesitorum luminum recrearer: itaque intra ipsam urbem relicta pa- 

rumper raeda, duas tresve vias pedibus percurrimus, ut simul stomachum 
acueret ambulatiuncula. Vires deficiant si solis verbis de re quae solis oculis 
percipitur sim tractaturus: uno verbo: Cimmeriae tenebrae erant nostra lu¬ 
mina si cum istis comparentur. Raeda ipsa, cum sub obscuris noctis tene¬ 
bris domum rediret, tanti luminis radios prae se recta emittebat ut omnia 
late ejus fulgore conspargerentur. 

Novum aliquod portentum a cena mirari datum est: immo, portenta tria 
quae tu profecto nec mihi jurato es crediturus, ratus omnes insigniter men¬ 
tiri donec ea tuis oculis et auribus exquisieris. Age, fac sis attentus teque 
paucis in hoc mysteriorum vestibulo sistam. In parva capsa, quae tuae arcae 
nummariae magnitudinem vix excederet, tres loculi: ex altero soni emitte¬ 
bantur musici vel sermones ex omni orbis plaga collecti: sic autem a se sin¬ 
guli disjuncti ut revoluto paululum quodam orbiculo, voces et cantus alius 
gentis audirentur. Res aeque arcana et captu difficilis ac quidquid mysterii 
unquam fuit nostrae aetatis hominibus propositum. Nondum hoc satis, ad¬ 
miratione perculsus, miratus eram, cum hospes me invitat ut in alterum 
loculum respiciam: hic enim, mirabile dictu, sonis erat addita imago et haec 
quidem non immobilis, ut in pictis tabellis, sed cum suo se motu movens et 
mutans, ita ut non solum eum qui caneret vel diceret audiremus sed ipsum 
quoque dicentem vel saltantem videremus. Conor figuras se moventes manu 
attingere, sed nudum tango vitrum: intus latet mysterium. Vehementer stu¬ 
pens «Di immortales, inquam, sed hi quorum ante nos imagines saltant, ubi 
ipsi sunt?». «Mediolani, in Insubribus!». Interiissem prorsus nisi prius ali¬ 
quantulum tantorum mirabilium hausissem. 

Hoc loco hospitem rogo haec ut mihi explicet. Ille, etsi omnis orationis 
nervos contendit ut, qualia ista sint, perspicue edoceat, nihil obtinet. Miner¬ 
va suem! vix unum de verbis mille intellego: illud unum manifestum, hunc 
recentis ingenii subtilioris et industriae partum etiam apud ipsos portenti 
instar haberi. Erat nobiscum hospitis nepos, adulescens modestiae mirae et 
indolis vere hospitalis, qui me perpetuo vehementer observat. Huic autem 
mea tantarum rerum admiratio effusissimos tandem extorserat cachinnos: 
ecce tum, de tertia quadam aeque mysteriosa machinatiuncula, emittitur 
mea ipsius vox verba eadem dicens quae nuperrime pronuntiaram, quaestio¬ 
nes eaedem, responsum idem iidemque denique effusi cachinni. Ut, qui 
prius in alterum a nostro mundum me venisse credidissem, nunc in alterum 
tertium migrasse mihi viderer. Bene me nosti, Attice: non a me illuderis. 
Non audita narro: meis ipsius oculis et auribus comperta! 

Jam ad finem properans, tuum adventum deprecari propero ut qua ra¬ 
tione traducendum nobis hoc tempus sit communi consilio constituamus. 

Amici me graviter hortantur ut magno animo sim omniaque summa 
sperem, modo omnibus, qui sim, aperiam Iis assentior, nullo prorsus modo 

admisso ut procul omnium ab oculis in otio atque desidia delitescam: Cicero 
eram, Cicero sum adhuc, et ubi non sim qui fuerim non est cur velim vive¬ 
re. Sed alterius vitae quoddam initium est a me exordiendum. Quodnam? 

Placeret ad rem publicam accedere, praesertim cum talis hodie res pu¬ 
blica habeatur qualem saepe desideravi, majusque aliud offeratur quale 
nunquam desiderandum nobis oblatum olim fuit, ut nempe una Europa 
constituta, cum reliquis orbis nationibus non de armis et vi, sed de cultu et 
humanitate, de litteris, de concordia et pace animorum decertetur. Si, ut pro 
me, non demissam vitae rationem inibo, magnam gratiam magnamque dig¬ 
nitatem ero collecturus. Sed non parvus prius labor erit suscipiendus ut 
novae rationes et artes, novi sermones, doctrinae novae dignoscantur: religio 
praesertim nova, a nostra prorsus dissimilis, erit pernoscenda, cum ea jam 
maximum appareat novi ordinis fundamentum. 

Ex altera vero parte, si a litterarum studiosis fuero initio deprehensus, 
intellego fore ut eorum sollicitationes effugere non liceat: qua via inita, a 
litteris me non avelli patientur. Sunt enim non ii solum qui in omnibus fere 
publicis scholis pueros Latinum sermonem doceant nostraque explicent, sed 
in superioribus quos vocant Athenaeis —quasi omnium scientiarum sedi¬ 
bus— plurima de nobis dicuntur quae ipsi ignorabamus. Sunt qui latine 
scribant idque unum studeant ut vigeant antiqua: sunt et Latini sermonis 
publica certamina, talem enim sermonem sectantur qui hujus alumnum 
Urbis oleat nec civitate donatus sed plane Romanus esse videatur. Hac si me 
via prorripuero, video mihi plausus maximos non defuturos et forenses 
perhonorificas consalutationes. Alterum utrum tandem eligendum quando 
quidem non ad inutile otium hanc vitam restituerunt dii. 

Sed gravissima mihi obicitur sollicitudinis causa, num scilicet mihi 
numina usque ad «Plaudite» pervenire concessura sint, ilxta; ovap dv0pu)7:o<; 

otXX' otav atqXa didadoToq IXfbjj 
Xapxpdv cpefqoi; eTteattv avdpwv xat |j.eiXi^o<; aitov 3 . 
et mihi saltem hoc a Superis concessum est, ut restituta vita splendeat inter 
innumerabilium rerum mirabilia. Quam optarem mihi dari quemquam mei 
similem, in cujus sinum effunderem hoc meum gaudium. Quod si continge¬ 
ret, ut ego hilares hosce transigerem dies! 

Scito ergo Ciceronem tuum te, te solum, de media Roma desiderare. 

Vale, meum desiderium, vale. 


Eelix Sanchez Vallejo, S. I. 


3. Pind. Pyt. VIII 95-97: (Mutabilis umbrae somnia sunt homines: ast illis quando e 
supera lux mittitur arce, splendida tota nitet sparsaque divina dulcedine labltur aetas). 



DE PLATONE 

(427 - 347 ) 


Plato philosophus Athenis anno a. Chr. n. 427, belli Peloponnesiaci 
temporibus, e gente nobilissima oriundus primo artem poeticam coluit, an¬ 
nos autem viginti natus Socratem Atheniensem cognovit, cujus consuetudine 
ab anno 407 ad annum 399, octo fere annos, usus est; a rebus tamen patriae 
publicis Plato se abstinuit moribus naturae atque ingenii tenerioribus coac¬ 
tus; a Socrate magis magisque ad meditationem conversus philosophiae totum 
se dedit; Socrate autem mortuo (anno 399) magni deinceps momenti erant ad 
Platonis mentem evolvendam Euclides philosophus Megaricus et praeterea 
inter viros Pythagoricos Magnae Graeciae Archytas ille Tarentinus scriptor 
et homo in re publica exercitatus. In Platonis vita maxime tria itinera Sicula 
(annis 389. 367. 361) perpendenda sunt: primum iter anno 389 fecit, quod 
cum quodam scientiae fructu tum rebus adversis cumulatus anno 389 finivit, 
et Athenas reversus est, ubi anno 387 scholam philosophiae Academiam 
condidit, quae plus quam nongentos annos (usque ad annum 527 p* Chr. n.) 
floruit; plus quam quattuor lustra post iterum anno 367 ad Siciliae tyrannum 
Dionysium Syracusas se contulit; postremum insulam anno 361 adiit; inter¬ 
ea anno 364 Aristoteles, nobilissimus ille philosophus Macedo, ad Acade¬ 
miam Platonicam juvenis viginti annorum se adjunxit; cujus ingenii Stagiri¬ 
tae amplitudine illa Academia sine dubio vim vivendi quasi immortalem est 
adepta. Ab anno 360 usque ad annum 347 Plato Athenis commoratus est, et 
ad nihil aliud nisi ad philosophiam incumbens scholam rexit, et octoginta 
annos natus subito mortuus est. E variis Platonis vitae temporibus, in pri¬ 
mis de itineribus Siculis, optime edocemur; quamquam non per Platonem 
ipsum, sed per auctores scriptoresque quosdam, qui spurias epistulas Plato¬ 
nis nomine injuria ornatas confecerunt, quibus ubertim permulta acta et 
dicta Platonis enumerantur; illa igitur testimonia, quae de Platonis itineri¬ 
bus Siciliensibus agunt, ab aliis hominibus, sed numquam ab ipso Platone 
orta esse hisce tam multis argumentis pro certo affirmare possumus. 

Duae exstant virorum doctorum sententiae, qui de Platonis epistula 
septima disputant: alii scripti veritatem respuunt, alii vero Platonem aucto¬ 
rem esse contendunt. Non id certe spectandum est, in quorum societate ii 
numerentur qui contra auctoritatem Platonis epistulae septimae obsistant; 
immo lectores ipsi argumentorum pondere id sibi persuasum habeant opor¬ 
tet; homines enim facillime errant et sibi favent; argumenta vero solum e 
verbis claris deduci possunt et immutabilia sunt. Non igitur philologorum 

multitudine, sed argumentorum gravitate de fide et auctoritate epistulae sep¬ 
timae ob eam causam summopere respicitur maximique aestimatur, quod per¬ 
multa facta continet, quae rebus in Sicilia gestis naruraeque Platonis ipsius 
optime conveniant; illa enim epistula est scriptum historicum optimis qui¬ 
dem fontibus rerum Platonicarum, non autem Platonis consilio neque ejus 
manu compositum. Quoniam philosophia et ars rhetorica, Platone vivo, de 
principatu adulescentium erudiendorum certabant, consentaneum erat etiam 
in rhetorum scholis narrationes, quae ad Platonis vitam philosophi spectant, 
per epistulam a Platone effictam ejusque manu scriptam a tironibus artis 
rhetoricae et ab adulescentibus exercendi gratia componi; ex officina enim 
rhetorum Graecorum, ut ait Cicero: De Orat. 2, 13, 55-57, omnes fere scrip¬ 
tores historici evaserunt; sed epistula septima et octava falso Platoni tribu¬ 
untur. De epistulae septimae qualitate genuina aut dubiae fidei ceterum so¬ 
lum ii judicare possunt, qui textum Graecum recte legere et juste aestimare 
possunt; sin autem plurimi homines non verba Graeca ipsa, sed translatio¬ 
nes tantum illius epistulae lectitant, dicendi modum vere ineptum epistulae 
neque assequi neque a Platonis mente abhorrere judicare possunt. Haec 
epistula Platonis nomine ornata pluribus de causis apocrypha judicanda 
videtur esse. Cum dialogi Platonis genuini perraro ex singulis sententiis lec 
tores offendant, epistulae tamen septimae unaquaeque fere sententia animum 
legentis interpellat et inducit ut illam e Platonis opusculis prorsus secernat. 
Epistula septima numquam a Platone ipso excogitata est; neque tota neque 
aliqua pars ab illo est exarata, neque ipse epistulae faciendae aliquo modo 
praefuit neque illam emendavit neque aliis dictavit. Plato igitur numquam 
hanc epistulam cognovit neque vidit. Adversabatur enim naturae ingenioque 
Platonis una epistula tria itinera describere eamque variis rebus incomposi¬ 
tam nullaque elegantia exarare; haec tamen scribendi ratio aptum erat expe¬ 
rimentum his, qui studiis historicis primum operam dabant. Hac denique 
epistula palam ostendebantur rationes quibus ob infirmam animi Platonis 
naturam tria illa itinera Sicula male evenissent; Plato vero ipse numquam 
sua sponte hujusmodi casum adversum subtiliter enarrasset. 

Hac epistula pars vitae Platonis ejusque sententiarum tamquam perfecta 
proponitur, cum Plato ipse, dum philosophatur et scribit, numquam quid¬ 
quam conclusit nec finivit; illa ergo epistula septima maxime naturae Plato¬ 
nis repugnat et falsa est habenda. Omnes fere doctrinae politicae, quas Plato 
variis dialogorum locis exposuerat, in hac epistula colliguntur, quia complu¬ 
res scribae hujus epistulae dialogos Platonicos bene cognoverant, antequam 
epistulam septimam conscriberent. Platonis sententiarum margaritae multae 
ex ejus dialogis consilio conquisitae nunc in epistula septima, cum itinera 
Sicula describuntur, in ordinem quendam illorum temporum redactae sunt, 
id quod Plato ipse minime fecit. Quaecumque ex multis rerum scriptoribus 
de vita Platonis innotuerunt, ea tirones artis rhetoricae magistro dicendi 

auctore breviter cogere temptaverunt. Veri non est dissimile discipulos quos¬ 
dam scholae rhetoricae disciplina partim sophistica mixtae irritatos quod 
Piato sophistas despiceret, vitam Platonis Sicilianam colore quodam sophis¬ 
tico scribere voluisse. In schola quadam rhetorica discipulis propositum esse 
poterat, ut homo maxima gloria notissimus de spatio vitae quodam ipse res 
internas et externas plane ostendens fingeretur; ut exemplum affeiam: ita 
Plato tria illa itinera simul descripsisse fingebatur; unum tantum iter narrare 
parum placuisset. Adeo res singulae breviter astringuntur ut hujusmodi spe¬ 
cialis enarratio minime ad mentem Platonis universe et communiter cogitan¬ 
tis conveniat. Haec descriptio tot rerum caducarum et fugacium, quae epistu¬ 
la septima exhibentur, Platonis menti sententias semper et ubique quaerenti 
nequaquam apta videtur esse. Epistula septima tot temporalia et terrestria 
ad actiones Platonis excusandas et defendendas explicat, ut philosophum 
tantae auctoritatis, quanta Plato exornabatur, prorsus dedeceat; quamobrem 
illa epistula numquam a Platone ipso scripta esse potest. Sententiae philoso¬ 
phiae epistula septima expressae a confectoribus illarum litterarum e Platonis 
dialogis sumptae sunt, ut epistula ipsa ad extremum prorsus probabilis et 
genuina appareret. Epistula septima tam longa effecta est, quod a compluri¬ 
bus ejusdem scholae rhetoricae sociis ita composita est, ut unus res histori¬ 
cas, alter philosophicas, tertius politicas Siciliae e compluribus fontibus col¬ 
ligeret; quae res sedulo conquisitae postremo magistro scholae rhetoricae in 
formam quodam modo perfectam redactae et in vulgus editae sunt, ut sum¬ 
mopere verisimile est. Aristoxenus Tarentinus, Aristotelis discipulus, vitam 
Platonis permultis rebus singularibus abundantem conscripsit, unde littera¬ 
tores epistulam ex ore Platonis effingere possent. Aristoxenus enim summa 
industria et diligentia omnes Platonis res eventusque in Sicilia conquirere 
poterat, quia ipse Aristoxenus Tarentinus erat nobilis, qua in urbe Plato an¬ 
tequam in Siciliam transiret apud Archytam versabatur. Multa proinde facta 
in epistula septima enarrata admodum probabiliter «ad vitam Platonis» re¬ 
ducenda sunt, quam Aristoxenus Tarentinus composuit; jam Aristoxeni 
pater cum Socrate collocutus est et de Platone multa percepisse videtur; prae¬ 
terea Plato in urbe Tarento cum Archyta et aliis Pythagoreis disputavit, unde 
rumores Platonicos Aristoxenus collegisse poterat. Eo quod epistula septima 
et octava continuo sese excipiunt in Platonis epistularum collectione, et quod 
earum materia ad res Siculas spectat, haud dubie a fonte communi derivan¬ 
dae videntur. Eadem fere libertate, qua rerum scriptores in historiis oratio¬ 
nes imperatorum ponebant, etiam rhetores epistulas apocryphas manifesto 
illustribus antiquorum temporum auctoribus abusi simulabant. Genus dicen- 
di in epistula septima obvium tantopere ab arte scribendi distat Platonis quam 
adulescentes a sene provecto; est adulescentis scriptio rerum maturissimi viri 
gestarum; unde contradictio inter formam scribendi et res relatas perlucida 
fit perito lectori. In illa epistula quamvis multa facta exponantur, tamen ju¬ 
venili magis modo nec mature nec philosophice narrantur. Verborum pompa 
et tumor epistulae septimae scriptorem nondum maturum produnt, qui a 
Platonis modo loquendi plurimum distat. In epistula septima multa occurrunt 

ridicula, quae modo a scriptore quodam adulescente conformata esse possunt, 
quoniam tot absona dicta numquam a Platone ipso exorta habentur. Epistula 
septima est parvum opus historicum quod ad genus rhetoricae «epideicti- 
cum» pertinet; historia autem proxima poetis est narrationibusque referta, 
quae magis ad imaginandi vim excitandam quam ad rationem instituendam 
scribantur; hujusmodi autem operam Plato senex non subiit; illam igitur 
epistulam nequaquam confecit Plato philosophus. Eadem argumenta ratio¬ 
nesque quae de epistula septima valent, eodem modo ad epistulam ocravam 
adhibeantur oportet, quod illae inter se artissime cohaerent. Inventores falsa¬ 
rum epistularum septimae et octavae nullam repugnantiam rerum politicarum 
Siciliae, Syracusarum vitae Platonis admittere debebant; quam ob rem omnia 
facta cum veritate convenientia describere coacti sunt; omnes illius Academi¬ 
ci dialogos cognoscere, permulta scripta de Platonis vita moribusque lectita¬ 
re, scholae Academicae doctrinam et sermonem explorare debebant; unde fieri 
poterat, ut epistulam septimam tam copiosam illi rhetoris ignoti socii compo¬ 
nerent. Epistula septima et octava, Platone et Aristotele mortuis, in schola 
cujusdam rhetoris composita est; id studium temporibus illis florebat, quo 
epistulae veris rebus politicis abundantes nominibus virorum praeclarorum 
inscribebantur. Quemadmodum epistulae Pythagorae et Isocratis, auctorum 
antiquitatis summi momenti, fingebantur, ita Platonis quoque epistulae, auc¬ 
tore ipso inscio, componebantur; scire porro necesse est Pythagoram ipsum 
omnino nihil scripsisse, solum placita elocutum esse. Quia Platonis dialogi 
genuini summis laudibus celebrabantur, alia etiam falsa scripta in philoso phi 
corpus librorum recipiebantur, ut sunt epistulae et definitiones. Aristoteles 
ipse numquam de Platone epistularum scriptore mentionem fecit. Proclus 
quoque philosophus Academiae Platonicae Atheniensis (412-485 p. Chr. n.), 
omnes Platonis epistulas apocryphas esse dixit. Antiqui autem grammatici 
doctique homines non ea veneratione nomen Platonis prosequebantur qua 
philologi nostrorum temporum, qui paene superstitiose omnia scripta Plato¬ 
nis auctoritate insignita pro certo habent. Permulti nostrae aetatis philologi 
superstitione quadam affecti magnitudinem Platonis amplitudinemque sen¬ 
tentiarum magnificarum venerantes ne hanc quidem epistulam septimam illi 
auctori quasi divino abrogari sinunt, haud dubie rati satis magno artificio 
epistulam compositam esse; sed in hac quoque quaestione illud valet prover¬ 
bium: «amicus Plato, magis amica veritas»; et veritas rerum epistulae septi¬ 
mae repugnat Platonis modo dicendi. Philologi nostrorum temporum arbi¬ 
trati Platonem semper «divinum» et maxime laudabilem aestimatum esse erra¬ 
verunt, cum ignorarent illum philosophum antiquissimis temporibus non 
solum laudibus, sed etiam vituperationibus cumulatum esse; ex hoc tamen 
angustissimo aspectu solum ad Platonis majorem gloriam epistulam quoque 
septimam vere Platonicam esse obstinant, id quod falsissimum est. Omnia 
fere argumenta quae contra veritatem auctoris Platonis proferri possunt, tam 
gravia et firma sunt, ut paene nemo jam epistulam septimam e Platonis inge¬ 
nio et manibus ortam esse credat. 

V. AD DOMINAM' 


Sic totum ipse diem longo incertoque veterno, 
noctis dum properent tempora nigra, gemo. 

Ast ubi nox caelo stellas lunamque reduxit 

atque umbris gelidus fam polus usque scatet, 
tunc loca spissa peto silvis vacuosque per agros, 
signa ubi nulla pedum, me \uvat ire diu. 

Tunc, mihi quae intulerunt homines fortunaque tristis 
atque Venus, palpo vulnera corde dolens. 

Nitor at interdum defixus stipite pini, 

aut ubi, sternor humi, defluit unda cadens. 

Tunc mihi spes redeunt, delirus et alloquor illas: 

sed mala et ira cadunt, vix mihi mente redis. 

Te, domina, hic totis te viribus immemor opto: 
quis, quis, lux animae, te mihi, cara, tegit? 


VI. DESIDERIUN DOMINAE 

Et merito , quoniam potui te linquere durus , 
nunc gemitus facio fluctibus ipse maris . 

Undae cum fremitu feriunt modo saxa meosque 
fletus Tyrrheni murmura surda ferunt . 

Ex quo me rerumque vices nutusque deorum 
inter perfuros trusit in exilium 
deseruique locum , florentem ubi tacta (uventam 
degis amore mei maestitiaque teris , 
speravi ex illo tempus sortemque nefandam 
saxaque , quae fuqiens anxius ora premo , 
silvasque horrentes , queis ut fera nocte quiesco , 
pectoris haec plagas posse levare mei, 

Heu f spes vana fuit: tenebras nam Ditis in ipsas 
me aeternus f vehemens usque sequetur Amor, 


1. Cf. Palaestram Latinam, 26(1956) 166. 

VII. SUA IPSIUS IMAGO 


Horret frons rugis, oculi fi.xiq.ue cavique; 

fulva coma, at facies dira, qenaeque macent; 
turqida labra rubent; dens purus, pectus at hirtum; 

est declive caput, colla decora nitent. 

Est modus in membris; simplex vestitus et aptus; 

mens cita, pes, qestus, tum cita verba fluunt. 
Sobrius humanus, fidusque profusus, apertus, 
omnibus obsto, obstant cuncta sed illa mihi. 
Strenuus in verbis, manibus sum strenuus ipsis; 

tristis multa agitans tempora solus ago. 
Promptus tum, constans, ira ardens atque quietis 
expers, virtutis plenus itemque mali, 
quae bona sunt laudo, placeant quae pectore sector: 
solum ex morte mihi fama erit atque quies. 


VIII. AD FLORENTIAM 


Te quoque, ripa (fluens Arnus te rite salutat 
atque urbem doctam dividit amne suo, 
quae nuper Latii lapsum retinebat honorem), 
tu quoque carminibus, ripa, perennis eris. 
Jam, Ghibellinis Guelphisque furentibus, undas 
in pavidas largus Pontis ab axe eruor 
decidit, atque hodie, si quis venit advena, vatis 
monstratur digitis illius alta domus. 

Mi vero es dulcis, mihi felix, inclita, ripa, 
saepe ubi molliculos duxit eburna pedes, 
quae incessu dea spectanti tunc ipsa patebat, 
dulcia quaeque mihi lumina vertit amans. 
Ambrosiae ex aureis tum motae crinibus aurae 
ferre videbantur flamina diva mihi. 

IX. AD ZACYNTHUM 


'Numquam, heu, contingam tua litora sancta, Zacynthe, 
insula, ubi posui membra tenella puer. 

In Graeci nitidis te spectas aequoris undis, 
exstitit unde olim virginis ore Venus. 

Illius primo tunc risu percita quaeque 
insula fecundos ubere fecit agros. 

Puras hinc nubes, hinc frondes arboris illis 
carminibus cecinit doctus Homerus, aquas 
qui claras fato dixit, qui longa viarum, 
unde viro semper gloria magna fuit. 

Hac pulcher pulcherque malis devectus Ulixes 
tandem Ithacae saxis oscula cara dedit. 

Quid, tellus materna, tibi, nisi carmina? Bustum 
expers lacrimulae di voluere meum. 


X. IN FUNERE JOHANNIS FRATRIS 


Olim, si profugus tam multas semper adire 
gentes desiero, tum tua busta petam, 
frater, ibique tuae, ceu fractum turbine, florem 
vitae me flentem tristius aspicies. 

Hunc mater tantum, postremo heu tempore, mutos 
de me saepe tuos adloquitur cineres; 
at vobis frustra ipse carens spe brachia tendo 
atque procul patriae tecta saluto domus. 

Fata obstare mihi, curas nunc sentio et acres, 
unde tibi vexans saeva procella fuit, 
inque tuo cupio portu sic ipse quietem: 

haec spes de multis fam mihi sola manet! 
Externae gentes, maesta olim reddite matri, 
ossa, precor, saltem reddite maesta meae. 

XI. AD MUSAM 


Multa quidem, Aonidum decus, olim carmina, menti 
unde erat esca meae, tu, dea, saepe dabas. 

Tunc primae aetatis luqiebant tempora, (loris 
instar qui circum luce nitente micet; 
est illam, lacrimis quae nunc fluit uda, secuta, 

Lethes quae mecum litora muta petit. 

Te nunc, musa, voco frustra; quae exarserat olim, 
perstans heu flammae parva favilla manet. 

Tu quoque cum primo fuqisti tempore meque 
praeteriti memorem pectore, musa, premis. 

Quae fuerunt recolo, properans sed quae auferet aetas, 
(am timeo... Ut video quod mihi narrat Amor!... 
Non his carminibus, quae pauca operosaque finxi, 
corde dolor refuqit; mecum erit usque dolor! 


XII. SAECULO EXEUNTE 

Quid stas? Jam postrema premit vestiqia saeclum 
atque, ubi (ura neqant temporis esse, cadit. 

Quattuor in tenebras vitae id tua lustra silentes 
portat, quae friqens cingit opaca gelu. 

Si is vivit multum qui irascitur, angitur, errat, 

(am tu duxisti tempora longa nimis. 

Incipe longe aliam vitam doctisque libellis 
aetas quid fueris postera norit hians. 

Filius infelix, defectus amore domoque, 
asper qui cunctis, asper et ipse tibi, 

tu, qui, aetate vigens, senior ruga esse videris, 
quid stas? Vita brevis, longius artis iter! 

Si quem fata vetant patrare hic grandia, saltem 
illi aliquod nomen libera scripta ferant. 

Converfif ex brevibus carminibus Hugonis roscolo: 

JOSEPHUS MORABITO 


Messanae 



ANGELICO DOCTORI 


Doctorem meritis dicite nobilem; 
Doctorem egregium ad sidera tollite; 
Doctorem celebrate 

Turmis angelicis parem. 

Assuetisque lyris fundere musicam 
Hymnum suavisonis sic date vocibus, 
Ut cantantibus echo 

Terrarum assonet undique. 

O Thomasl Validum te juvenum chori 
Patronum vocitent, et tibi munera, 
Longo parta labore , 

Grato pectore deferant. 

Ornent te celebri laude philosophi, 
Acris qui penetras mentis acumine 
Cunctarum intima rerum: 

Causas perspicis ultimas. 

Summa te recolant laude theologi, 

Qui verae fidei dogmata comprobas: 
Fortis miles ubique 

Haec defendis ab hostibus. 


Te vox nostra Dei conditi in Hostia 
Praeconem eximium concinet, utpote 
Qui ejus mystica facta 
Versu pandere noveris. 

Molli cum citharam pollice temperas 
Velato Domino carmina dividens, 

Quam fragrantia mella 
Nostris cordibus ingerisI 

Hymnos templa tuos cum sacra personant, 
Coetus christiadum, flantibus organis, 
Tunc Corpus Dei adorat 
Supplex, vertice cernuo. 

Igni nostra tuo pectora concrema, 

Ut Jesum redament febris amoribus, 
Matrem ejusque Mariam 
Semper fortiter ardeant. 

Mores virgineos cordaque cerea 
Ephebis tribuas, Doctor amabilis! 
Praeceptoribus altam 

Virtutem atque scientiam. 


Vires christicolis suffice prosperas, 

Ut possint alacres continuo tuas 
Virtutes imitari 
Et te pressius assequi. 

Fr. Eustasius J. Martin 
a V. de Columna O. R. S. A. 


Lucronii, in Collegio Apostolico Sancti Augustini. 



NOVA ET VETERA 


IN CAMPO ATHLETICAE 

In Collegio seu Gymnasio, ubi media litterarum studia prosequor, prae¬ 
ter amplam bibliothecam, praeter libros scholares, quibus vacamus, athleti¬ 
cae 1 campum 2 quoque habemus. Ibi, dum ludimus, campestri 3 tantum et 
subtili interula 4 utimur. 


I. — 1. athleticae campum [campo de 
deporte - terrain de jeu - campo sportivo - Sport- 
platz]: Plinius (N. H. 6, 56 (57), 205) me¬ 
morat Pitheum athleticam invenisse. Mariano 
habet: «sport: (corporis) exercitationes»; Eg- 
ger (Latinitas 5 (1957) 118): «athletica»; Bacci 
(Lexicon, s. v.): «ludicra, vel lusoria exercita¬ 
tio; ludicrae, vel lusoriae corporis exercitatio¬ 
nes...»; similia habet Cognasso (II latino 9. 
v.): «lusus, gymnici lusus, ludi; corporis exer¬ 
citatio». In hac tamen re enodanda primas 
tribuendas esse puto Jos. Holzer, doctori Sa- 
raludovicensi, qui hanc rem subtiliter pertrac¬ 
tavit (Societas Latina 6 (1938) 19; (Palaestra 
Latina 2^ (1953) 48); neque praetereunda sunt 
quae disseruit G. A. Padberg Drenkpol, doc- 
tor in Rivi Januarii urbe ( Soc . Lat. 7 (1939) 
48), qui «athletismum» —ut Graeci nunc quo¬ 
que dicunt—vel «rem athleticam» proponit; 
de qua voce «sport» iterum disputavit G. 
Lurz, Monacensls, (Soc. Lat. 9 (1941) 26), 
qui, omnibus perpensis argumentisque allatis, 
auctor est ut «disportum» vulgo adhibeamus, 
et in vocum indiculo, quem in Societate Lati - 
na (17 (1952) 1-22) edidit, habet; sport: «di9- 
portus (ml. = vox mediae Latinitatis), athle- 
tismus, res athletica»; quas voces Holzer 
(Palaestra Latina 25 (1953) 50) iterum propo¬ 
nit: «res athletica, athletismus, disportus-us», 
suadet tamen argumentisque commonstrat a 
voce quae e9t «disportus» non esse receden¬ 
dum: « Ludicras corporis exercitationes, quae qui¬ 
busdam placuerunt, nimis puto diffusas esse 
atque in 9 tar habere definitionis. In sermone 


autem ad usum commodo quaerimus vocabula 
fixa, non vaga9 circumscriptiones. Minus igi¬ 
tur mihi probantur. Sunt enim tantum Lel- 
besiihungen, ejercicios corporales, nihil ultra. In 
qua re etiam adjectum «ludicrae» non facit 
momentum* (Palaestra L. ibid.). Et Jo. Lamer 
(Palaestra L. 5 (1935) 129): <Sport e9t sine 
dubio originis Latinae; nam derivatur a «dis¬ 
portus» (nempe re gymnastica disportantur 
cogitationes antea in unam rem directae). At 
«disportus» est vox medii aevi, id est, sermo¬ 
nis paucis noti. Itaque erant qui vocem neola- 
tinam «sportus» proponerent. Tamen in hac 
re tuo jure haerere potes. Nam qui Latinitatem 
medii aevi didicerint lamentabuntur vocem 
vere Latinam injuria mutilari; qui non didi¬ 
cerint mirati interrogabunt cur praefixum sit 
di *», 

2. campum: in universum ab scriptori¬ 
bus haec vox admittitur ex similitudine Cam¬ 
pi Martii ubi similia ludicra certamina et 
exercitationes fiebant; sunt tamen qui praeter¬ 
ea «stadium» et «palaestram» accipiant; hae 
tamen voces propriam habent significationem. 

3. campestri: [pantaldn de deporte - panta- 
lon de sport - pantaloncini - TurnhoseJ: cfr. Nova 
et Vetera, opusc. p. 12 et 14; Holzer, Palaestra 
Latina 23 (1953) 50; fuit autem «campestre* 
velamentum quo primum usi sunt Romani, 

eoque nudi in Campo exercebantur. 

4. interula [camiseta-maillot-maglia-Sport- 
hemd: cfr. Nova et Vetera, ibidem; Holzer (Palaes¬ 
tra L., ibidem ) habet: «inducula gymnastica». 




I. Sunt alumni quibus lucta Graeca-Romana 5 et luctatio libera placeat; 
quo ludo socius ut socium terram umeris contingat nititur. Qui hoc est 
adeptus, victoriam reportat. Bracchiorum et crurum motus qui dedita opera 
peraguntur ut adversarius apprehendatur, claves vocantur seu prehensio¬ 
nes 6 ; claves vero sunt modi seu rationes impetum in adversarium faciendi: 
quibus repulsa seu impettis rejectio 7 opponitur. Mihi sane haec hominum 
lucta semper inhumana visa est, quamquam illi, quos ego ita colluctare vidi, 
artificiose et perite pugnabant. Novi veteres Graecos et Romanos hujusmodi 
aut simili lucta delectatos esse, quam et Homerus in Iliade (23, 710) com¬ 
memorat cum Ajacem et Ulixem pugnantes inducit; fortasse in museis lucta¬ 
tores summa arte factos tu ipse vidisti. 

II. Aliud ludendi genus, quo ego exerceor —cum ex optimis corporis 
exercitationibus sit: musculos enim robustiores reddit viresque auget— est 
saltus: ludus elegantior, qui maximam membrorum agilitatem secum fert. 
Facilior est saltus in altum 8 ; amicos habeo qui sesquimetrum 9 attingant 


5 lucta Graeca-Romana jlucha greco - 
rcrmana - lutte grtco-romaine - lotta grecoromana - 
Griech.-r&mischer Ringkampf]: cfr. Egger, La¬ 
tinitas 5 (1957) 120; Holzer, Sgc. Lat. 6 
(1938) 23. 

6 . claves, prehensiones /liave, presa - 
prise - mossa-Griffe] ' cfr. Holzer, Soc. Lat. 6 
(1938) 23. 

7. repulsa, impetus rejectio: ita appeh 
lavf parada, quite - contramossa - Abwehr. 


II. — 8. Saltus in altum [salta de altura - 
saut en hauteur - salto in alto - Hochsprung]: 
cfr. Egger, Latinitas 5(1957) 119. 

9. sesquimetrum /metro y medio - metre et et 
demi - un metro e mezzo - eineinkalb Meter]: no¬ 
vum vetbum induxi, quod cum compositis, ab 
optimis scriptoribus adhibitis congruit, nam 
«sesqui» toti rei dimidium addit: «sesquihora* 
est una hora cum dimidia; «sesquipes* est 
mensura pedi9 et dimidium. Neque vero est 

altitudinis, sollertia tamen in saliendi modo opus est, nam non recto corpo¬ 
re 10 , sed a latere 11 vel in latus inclinatus fere exsilias oportet. 

Vidi etiam socios in eculeum 12 insilire aut saltu in longitudinem con¬ 
tendere 13 , qui, ut longius transgrediantur, desultorium 14 adhibent. Mihi 
tamen parum probatur saltus perticarius 15 sive in altum, sive in longitudi¬ 
nem: quanquam hujusmodi sociorum exercitationes inspiciens magnopere 
oblector. 

III. Aestate maxima voluptate afficior cum natationi indulgeo: a puero 
omnibus modis natare didici; a latere 16 , supinus 17 , bracchiis contendens 18 , 


cur in adhibendo «metro» anxia religione 
praepediamur, «metrum enim, graece jietfyov 
e9t decem millies millessima pars meridiani 
terrestris quadrantis sive distantiae poli a li¬ 
nea aequatoriali. Quae pars proprio sensu ap¬ 
pellata est «metrum» ut cardinalis sive prin¬ 
cipalis mensura linearis» (Q. Lurz, Per lo stu- 
dio e Puso dei latino, 4 (1943) 82). — Haec de 
cumana numerandi ratio apud omnes fere gen¬ 
tes no9tra aetate usurpatur; ut autem novam 
vocem metrum vitemus—et ab,-hoc derivata 
«chilometrum, hecatometrum, decametrum, 
decimetrum», cet.— ne recedamus ad veterem 
Romanorum numerandi modum et «passum, 
pedem, palmum, 9tadium, duo cubitos, (=mc- 
trum), transversum unguem (= ad milime- 
trum)» his temporibus, quibus res summa di¬ 
ligentia dimetimur, adhibeamus: cum nos me¬ 
tricam rationem, quam avi nostri usurparunt, 
mente vix retinere possimus: neque tamen 
ineleganter minusque pure quam illis nostra 
loquimur lingua. • 

10. recto corpore [de frente - de face- 
Spreizstil?J . 

11. [saltus] a latere [salto de lado, late - 
ral - saut lattral - Rollstilj. 

12. [saltus eculei], in eculeum insili¬ 
re [salto de caballo - saut du cheval - salto al ca~ 
vallo - PferdlangssprungJ: cfr. Egger, Latinitas 
5 (1957) 120; Holzek (Soc. Lat. 6 (19 8)22) 
habet: «caballus*. 

13. [saltus in longitudinem], saltu in 
longitudinem contendere [salto de profundi - 


dad - saut en longuer - salto in lungo - Weit~ 
sprung]. 

14. desultorium [trampolin - tremplin - 
trampolino - Sprungbrettj: cfr. Egger ( Latinitas, 
ibid . p. 123) habet: «suggestus desultorius»: 
qui mihi vi9U9 est in «desultorium ii» sim¬ 
pliciter converti posse. — Wagner, Dictiona - 
rium HungaricO'Latinum s. v. ugrosdng: «pul¬ 
pitum desiliendi». 

15. saltus perticarius [salto con pertiga - 
saut a la perche - salto con Pasta - Stabhoch - 
sprung]; cfr. Egger, Latinitas, ibid. p. 119; Hol- 
zer, (Soc. Lat. 6(1938) 22): «contomonobolon, 
assis saltui augendo* (cfr. Wagner, s v. ugro - 
deska). 

III. — 16. [natatio], natare a latere / na - 

tacidn de lado, a la marinera - nage d la mannie - 
re - nuoto a la marinaia - SeitenschwimmenJ: cfr. 
Holzer, (Soc. Lat. 6 (1938) 23): «lateris na¬ 
tatio, latere natare»; quem nandi modum 
Egger (Latinitas, ibid. p. 123) his verbis sig¬ 
nificare videtur: «alii corpora in obliquum 
flectentes». 

17. natare supinus [natacidn de espalda 
- nage sur le dos - nuoto >ul dorso - Ruckenschwim- 
men]: Egger, ibid.; Holzer, Soc. Lat., ibid.: 
-dorsi, tergi natatio; dorso, tergo natare*. 

18. bracchiis contendens [natacidn a la 
braza, nadar sobre el pecho - nage d la brasse - 
nuoto a rana - Brustschwimmenj: Egger, Lati • 
nitas, ibid.: «alii excussa brac hia jactantes», 
Holzer, Soc. Lat., ibid.: «natatio pectoralis, 

pectore natart». 

ac varios projiciendi in aquam modos adhibeo, in qua vel supinus planus 19 
et tergo incumbens immotus maneo; saepe etiam in altitudinem aquae im¬ 
mergor ita ut urinari audeam et illis hominibus, qui spelaeologi^ 1 dicuntur 
aut ranis similes fiunt eoque nomine apud nos appellantur, et ego similis 
sim; aliquando uno alterove minuto 21 in aqua immersus mansi. 

! I 

i 

IV. Disci jactus 72 in antiquissimis ludia et certaminibus habetur; vel 
ipsum Homerum memini hunc ludum inter Graecorum ludos (Odys. 8, 186) 
commemorare. Haec exercitatio bracchia et pectoris musculos firmat robo-! 
ratque; sed ut victor ex eo discedas non tantum viribus opus est, sed etiam 


sollertia ut discum procul projicias. 


19. supinus planus maneo [flotacidn en 
plancha - flotation en planche «fare il morto »» 
*nuoto a morto * - <Toter Mann*]. 

20. spelaeologi [espeletilogo - spiltologue - 
speleologo - Hohlenforscher ]: a vocib.u9 Graecis 
oxrjXaiov, specus et Xo*yo<;, sermo , verbum; qua 
simplici voce ii homines appellari possunt 
qui specus cavernasque inquirunt atque per¬ 
lustrant, (quin «spelaeologiae studiosos, peri¬ 
tos» eos nominare necesse sit), ut «theologum, 
philosophum, physiologum* tantum dicimus. 1 

21 . minuto [minuto - minute - minuto pri¬ 

mo - Minute]: quo modo latine vocem Hispa¬ 
nicam minuto reddendam putem, alias exposui 
(Palaestra L. 26 (1946) 2o) Qua in re probe 
investiganda apteque solvenda in menrem re¬ 
vocare oportet commentationem G. Lurz, Mo¬ 
deratoris olim Societatis Latinae M onacensis, 
qui «de mensuris ponderibusque» docte et 
acute scripsit (cfr. Per lo studio e Luso dei lati¬ 
no 4 (1943) et Palaestra L. 16 (1-36) 164-165), 
qui «minutam et secundam partem* proposuit 
adhibendam Graecos imitatus qui «partem 
minutam primam* dicunt itpiircov (Xeircovj et 
«partem minutam 9ecundam» 5eoTep<fX£ircov: 
eo quod «in Claudii Ptolemaei systemate se- 
xagesimali jiotpa nominatur trecentesima se¬ 
xagesima pars circuli; pro Latini usur¬ 

pant nomina pars et gradus ». — Minutam vero 
partem et secundam , simpliciter, omissa parte , 
efferi posse censet Dr. Lurz ut Angli, Galli, 
Hispani, Germani fecerunt: «Quae cum ita 
sint, non dubitandum esse putaverim, quin 
Latine quoque sexagesima minutae pars se¬ 


cunda 9ine ullo additamento [dici po 89 it). 

* Punctum temporis, momentum temporis, 
momentum secundum, secundum temporis» 

- H * * r . 1 * 

aliaque, quae hic et illic occurrunt, non^e 
minus probanda esse videntur?». Minuta au¬ 
tem et secundq ex Us sunt verbis quajunp ge¬ 
nus anceps multis erit doctis viris (cfr. Lamer/ 
Palaestra L. 5/(1935) 129: «anilina - anilinum, 
asplrlna - aspjrlnum»; pfr. etiani Mu*, fie/mdn* 
ticq,, 18, (1954) 389); n^m ut «pars». Ita et 
«tempus» subaudiri facile potest; nobisqu^ 
suffragatur Breviarium Romanum in quo sub 
indice «De anno et ejus partibus» saepe minu¬ 
tum adhibetur: «Quod dictum est, annum con¬ 
tinere trecentos et sexaglnta quinque dies, et 
fere sex horas, intelligendum est sex horas 
non esse integras, cum ad earum complemen¬ 
tum aliqua minuta deficiant. Ex quorum minu¬ 
torum neglectu progressum e9t, ac si annus 
ultra dies 365 contineret integras 9ex ho¬ 
ras...» — Ex quibus efficitur optime latine 

minutum dici posse —cum in ea anni explica¬ 
tione pura adhibeatur Latinitas—; iisdemque 
innixi rationibus et secundum usurpabimus. 
Evellamus igitur ex animo scrupulum haec 
verba adhibendi neque ad «temporis momen¬ 
tum punctumque* —quae sunt voces incertae 
ac dubiae— pro minuto et secundo, quae r^m 
Innuunt satis «definitam et certam» qua horas 
diligentissime dimetimur, confugiamus. Cete¬ 
rum, minutum et secundum haberi possunt ut 
voces technicae ut aliae quamplurfmae 

22. disci jactus [lanzamiento de disco - 
lancement du disque - lancio dei disco - Discus - 
werfen ]: cfr. Egger, Latinitas 5 (1957) 119. 

V. Aliud disportOs 23 genus est pedibus ambulare et cursus conficere 24 ; 
praecipuus est cursus velocitatis saepimentis interpositis percurrendus 25 ; 
alius est cursus centum et decem metrorum, alius ducentorum, tertius vero 
quadringentorum, in quibus saepimenta novem, quindecim, quinque et tri¬ 
ginta metra inter se distant, eaque impedimenta altitudinis habent metrum 
et sexaginta centimetra aut nonaginta tantum centimetra. Ego vero breviore 
cursu 26 velocitatis C metrOm sum exercitatus, in quo saepius uno minuto 
metam attigi et praemia haud ignobilia in certaminibus reportavi. Sed in 
longiore 27 et longissimo cursu 28 nondum victoriam sum assecutus, in quo 
praeter pernicitatem, magna crurum laterumque firmitate opus est. 


23. disportus, cfr. supra sub 1. 

24. pedibus cursus conficere [hacer una 
carrera a pie - (faire) une course * corso a ptedi - 
Lauf]: cfr. Egger, Latinitas, ibid. p. 118: «pe¬ 
dibus ambulans... viam... confecit». 

25. cursus velocitatis saepimentis 
(impedimentis) interpositis percurrendus 

[carrera de velocidad con obstdculos - course 
d'obstacles - corsa agli ostacoli - Hurdenlauf): 
cfr. Egger, Latinitas, (1957)119): «saepimen¬ 
ta per intervalla... disposita transiliit.» 


26. breviore cursu velocitatis C me¬ 
trum [carrera corta de velocidad a 100 m. - cour¬ 
se a parcours reduit - corsa ai cento metri - 
Kunstreckenlauf ]. 

27. longiore cursu (velocitatis) [ carre - 
ra de medio fondo - course a parcours moyen - 
Mittelstreckenlauf]. 

28. longissimo cursu [ carrera de fondo - 
course a parcours long - Langstreckenlauf ]. 

Josephus M. Mir, C. M, F. 


CORRIGE 


n. 

160 

p. 250 coi. 2.* 

lln. 2 

impudens 

in 

« impudens» 

n. 

160 

p. 252 

1 In. 4 

explodere 

in 

« dehiscere » 

n. 

161 

p. 266 

lin. 32 

affuit 

in 

« abfuit » 

n. 

161 

p. 268 

lin. 23 

primus 

in 

« primum » 

n. 

161 

p. 274 

lin. 29 (initio adde): • 

certum id quidem, sed 


meliora quae ipse subicit*: 
Alia facile corriget benevolus lector. 



AMICI ET SOCII EPISTULAS DANT 


In conventu Avennico id actum est, idque adstantibus est persuasum ut 
cum amicis lingua colloqueremur Latina, atque ad socios, quibuscum consue¬ 
tudine et amicitia conjungimur, epistulas latine scriptas daremus, quo mani¬ 
festo omnibus commonstraretur linguam Latinam nullo modo elanguidam 
mortuamve jacere, sed apud eruditos litteratosque viros potissimum firma 
constantique vita etiam nunc florere. Quod autem in illo amplissimo virorum 
coetu propositum est, id usu a multis est comprobatum, multaque privata ac 
domestica negotia lingua Latina inter amicos agitantur, sed praecipue res 
quae ad disciplinas et ad novas rerum inventiones pertinent. Quod ut liqui¬ 
do pateat, ex magno epistularum acervo, quae ad horum commentariorum 
sedem saepissime perferuntur, aliquot tantum desuminus: quibus et rem 
gratam legentibus nos facturos arbitramur, iisque specimina etiam praebe¬ 
mus quibus et ipsi cum amicis res suas latine agitent atque evolvant. 

Primum epistulas evulgamus quibus non nihil gloriolae tribuitur, seu 
ut verius dicam, animus additur nobis ut in opere suscepto prosequamur 
(I); deinde eas quae ad disciplinam nostram pertinent, in quibus de novis 
vocibus conformandis inducendisque aut de aptioribus locutionibus ad rem 
aliquam latine exprimendam adhibendis agitatur (II). 

I. — Accepi pridie non. Januar. commentariorum exemplum, quod ad 
me misisti. Omnia perlibenter legi: tam enim gravia et utilia, tam grata 
etiam atque jucunda sunt ea quae ibi continentur. «Palaestra quoque adules¬ 
centium», delectatus sum. Quare, ut antea, sic nunc gratulor vobis, clarissi¬ 
mi doctores, qui tam egregie litteras colere Latinas et linguae Latinae tra¬ 
dendae tantum operae studiorumque dare soleatis. 

Tibi Barbastrensibusque et doctoribus et alumnis (quos non solum La¬ 
tini sermonis video studiosos esse, sed etiam facetiarum salseque dictorum, 
cum alios tum Antonium Franco; nam mense decembri et ego «grippicam» 
contagionem contraxi putabamque id moleste ferre discipulos meos.. ) ut hoc. 
anno omnia prospere eveniant, opto precorque. (Brixia, Albertus Albertini). 

Vix verbis dicere possum qua delectatione quove gaudio memet tuae 
litterae affecerint... At demum mihi occasio oblata est amicitiae fungendi of¬ 
ficio. En adsum igitur ut in primis tibi declarem magna cum adsiduitate me 
commentarios legisse tuos, ex eisque maximam percepisse voluptatem. Ii 
enim et graves et venusti et lepidi sunt, iique ipsius Latinitatis vox mihi es¬ 
se videntur, quippe qui lampada, ut ita dicam, susceperint, qua iter collus¬ 
tretur iis qui ad bonam frugem sese recipere velint, quod ad Latini sermonis 
usum restituendum et ad Latinitatem fovendam atque fulciendam pertinet. 
(Frusinone). 

Et abhinc dies tres quattuorve advenit Palaestrae ipsius nova editio — 
etiam melior lepidiorque — si id fieri potest — editionibus suis praecedenti¬ 
bus, quandocunque libellum istum perlego, miror quem ad modum tu et 
conlegae tui tantam excellentiam Latinitatis leporisque semper exerceatis. 
Vobis ex animo gratulor — invideoque! (Datae ad Blackpocl). 

• J . ! i 

Heri accepi litteras datas prius quam Palaestrae exemplar pervenisset 
Romam, sed post acceptam orationem ad M. Tullium. Quibus in litteris haec 
sqnt: Tuam «Ad M. Tullium Ciceronem orationem», cujus tam benevole 
exemplaria nobis misisti, non mediocri gaudio nos omnes affecit, quin etiam 
vera aviditate omnes tuam elucubrationem legimus. Et certe verissima sunt 
quae scribis de Tullio. Tertio anno lycei legendo libros quibus titulus «De 
Officiis» saepe facere non possum, quin consistam exclamando: Nonne Tul¬ 
lius nobis proponit et inculcat sensum vere christianum? — Tot inter com 
memorationes factas ad alterum a caede Tullii millenarium nullam invenie^ 
majore cum amore et ardore dissertam quam tuam. Ex animo tibi gratulamur. 
Quam festivus Tullius te excipiet, cum tu quondam sedem quaeres in illo 
regno superno, in quo ille jam per saecula fulget, praeco sensus Christiani. 
Quam dulcia et jucunda colloquia cum illo miscebis!». Et haec quidem amici 
verba sunt. Utrique nostrum, opinor, jucundum est animadvertere Ciceronis 
placere non nobis solis linguam. Et illud gaudeo, quod in mentem venerat 
ipsum alloqui Ciceronem in festivo conventu, in quo non locus erat vitupe¬ 
rationibus et ubi ea quoque tangi poterant, quae cogitet de «antiquo pagano» 
horrio Christiaritis. (Tyrshutis, Avenarius). 


II. '■— Magister quondam meus, qui nunc septuaginta octogintave annos 
natus est, tescripsit magnis laudibus munera officiaque sacerdotum Clare- 
tianorum de lingua Latina optime meritorum extollenda esse. «Unde», in¬ 
quit, «insuper periculum imminet, ne, quo plura facis verba, eo saepius 
contra praecepta grammaticae pecces, velut Tu scribis (linea 8) «epistula 
delata», cum scribendum esset «allata». De pellicula auterri «sonigera» me 
interrogavit hifc vetbis: «Sed cur non dicis «pellicula sonatis?» Respondi ei 
haec: «PbllicUlam tz de caufea cunctatus sum dicere sonantem, quod per Se 
non sonat, sed tantummodo machinamento adhibito soni mechanice vel 
technice conservati eliciuntur, ut ita dicam, et audibiles fiunt. Nihilominus 
mihi persuasi hanc rem ab aliis aliter judicari posse». Respondit se non id 
studuisse, ut verbis mecum de pellicula aut «sonigera» aut «sonanti» con¬ 
tenderet, sed se putavisse talem pelliculam «sonare» simpliciter, unde 
sonantem dicendam, pariter eos quoque, qui spectarent, arbitratos, sonos ex 
linteo extento editos esse. Denique addit haec: «Sic aliquando lexicon novae 
Latinitatis evulgari poterit. Deleo, quod tunc temporis non jam victurus 
sum». (Monacho, P. Caelestis Eichenseer). 

Cui responsum est: «Peropportune accidit quod his diebus ad me scrip¬ 
sisti. Et primum de iis quae in epistula tua. Magistrum illum tuum latine, 
loquitur idque rectissime cum «litteras, epistulam deferri» scribit, ut veteres 
dixerunt (cfr. Caes. B. G. 5, 45, 1*3: «Litterae mittebantur..-; litteras ad 
Caesarem deferat»). Sed non minus latine eos locuturos dixeris —ita mihi 
videtur— qui «afferre litteras» adhibent (cfr. Krebs-Schmalz, Antibarbarus: 

€ Mihi oder ad me litteras attulit),. 1 • 

Non te sonigeram vocare pelliculam prohibebo, ut superiore epistula 
dixi. Nunc autem re diutius perpensa placet etiam pellicula sonans; nam ab 
hac voce primum recesseram cum participia praesentia raro adjectiva deve¬ 
nisse intellegerem, sed cum Tullius «verba sonantiora» adhibeat ( Part. orat-. 
5, 17), in posterum eam vocem in usum induci posse censeo». (Barbastro, 

Moderator). * * • * 

Et iterum P. Caelestis: De litterisautem mittendis vel accipiendis disse¬ 
rere jam aggressus, aliam rem ut notem, quaeso, permittar. Nam in fasciculis 
Palaestrae Latinae haud ita recte scribi solet: Epistularum inter socios com¬ 
mercium, ubi hunc fere in modum res, de qua agitur, verbis exprimenda est: 
«Epistulae sociorum missae et allatae» (vel: «Epistulae datae et acceptae, 
epistulae datae et redditae», vel similiter). «Commercio enim litterarum* ipsa 
actio, qua epistulae mittuntur et afferuntur, significatur, non id, quod litteris 
epistulisve redditis refertur. Est igitur fere idem, quod ab Hieronymo dicitur 
«vicissitudo litterarum» (epist. 8, initio). Liber autem is, ex quo cognovi ita 
scribendum esse, hic est: Mulier , Iwan, Karl Friedrich von Nagelsbach's Latei- 
tiische Stilistik 9 , Nurnberg, 1905. 

§ 35 (pag. 1 '6): Briefwechsel: omne deside*. tularum» Vell. 2, 65, 1 bezelchnet nur den 
rium litteris mittendis acclplendisque lenire brlefllchen Austausch oder verkehr selbst, 

Cic. famil. 15, 21, 5; ex litteris nostris er mis* niemals die durch denselben entstehenden 

sis et allails Fontej 8, 18; ex Cn Pompeji lit- Briefe, so wenlg wie «officium litterarum», 
teris ad Hypsaeum et Hypsael ad Pompejum Briefwechsel im Sinne von Buchern, in de¬ 

missis Flacc. 9, 20; aber: «commercium epistu* nen eln Briefwechsel enthalten Ist, libri litte* 
larum» Senec. epist. 38, 1; «commercia epis rarum missarum et allatarum. 

De hac re quod certior fieri volui « Thesaurum linguae Latinae » consului, 
ubi hos locos collectos repperi: 

Vell. 2, 65, 1: Tum inter eum Caesarem- commerciis, quando lerlatls penetralibus amor 

que et Antonium commercia epistularum et totus in lingua est nec aliud ad Interiora per- 

condlclonum. ducitur, nisi quantum in scriptione confertur. 

Sen. epist. 38, 1 (ed. Hense, Llpslae 1914): Epist . 36, 2 (csel 6, 233, 20): domine, ut 

Merito exlgl3, ut hoc inter nos epistularum supra salutationis gratiam persolvens spero, 
commercium frequentemus ut crebro ad me epistularum commercia diri - 

Ennod epist. 32, 1 (csel 6, 94, 16): Alii gas, quia in his munils et diligentia te admo* 

affectum, quem mente nesciunt, ore testantur net et perfectio ut multus Incumbas (thll. 

et pingunt Inlecebrosis epistularum momenta III 187b, 48 50). 

Alii loci non exstare videntur. Sed haec, quae de commercii nomine 
epistularum commemoravi recte usurpando, nolim in malam partem accipias. 

Ea denique, quae de pellicula «sonanti» scribis, mihi non displicent, 
cum ipsum verbum sonandi et passive, uti ajunt, et active (vel transitive) 
usurpetur. Nolim autem moleste feras, quod adjectivum «soniger -era -erum» 
mihi placere non destitit*. ( Monacho , P. Caelestis). 

Ad quem sic est rescriptum: «Superiore epistula aperte sententiam dixeram: 
«Non te prohibebo sonigeram vocare pelliculam»...». 

Veniamus nunc ad ea quae ponderanda et expendenda sunt. Quoddam 
subtile discrimen inter verbum afferendi et deferendi reperiri non negabo. Illud 
autem discrimen ita mihi visus sum percipere: defertur id quod per alium seu 
ab alio ad aliquem traditur (cfr. «Hic servo persuadet ut ad Caesarem litteras 
deferat», Caes. B. G. 5, 45, 3); litterae igitur ad Caesarem deferuntur a servo . 
Forcellinius habet: deferre (II translate) generatim est aliquo aliquid ferre, af¬ 
ferre»; • afferre est ferre ad aliquem», Barrault (Traiti des Synonymes de la 
langue latine, Paris, 1853, p. 189) habet: «porter dans un lieu ou simplement 
& une personne», quo a simplici verbo ferendi parum differre videtur. Tu 
^Thesaurum > inspicere poteris et, locos quibus illud discrimen clarius signi¬ 
ficetur, investigare. 

Ex quo, sententiam cl. v. ]. Marouzeau de synonymi 9 considerandam 
esse magnique habendam intellego: «Et les lexiques comparas, qui, comme 
l'Antibarbarus, protendent dolimiter les sens par le jeu de la synonymie, 
n'aboutissent souvent, a force de distinctions, qu'augmenter Tincertitude 
premiOre (Stylistique latine 2 , 1946, p. 141; qui eadem fere refert in libro La for - 
mation du latin litteraire, cum de vocabulario agit, p. 57). — Quod si aliter de 
re sentis, aperte et ingenue sententiam exprome. 

De locutione vero illa quae est commercium epistularum non omnes in 
eandem convenire sententiam certo sciebam, et ideo quod prius commercium 
epistulare dicebamus, in nova edendae Palaestrae Latinae ratione in «Epis 
tularum inter socios commercium » commutavimus. Rem autem declarari et expo¬ 
ni ratione parum diversa intellego a Krebs-Schmalz, Antibarbarus, quam tu 
ex Mulier... Latina stilistica exscribis. 

Ceterum Bacci, Mariano, Georges, auctores haud suspectae sed purae 
Latinitatis sine ulla sensuum distinctione commercium epistularum aut litterarum 
admittunt et adhibenda proponunt: «epistularum commercium»: corrisponden - 
za epistolare. 

In lucubratione, quam misisti, de Theodisca est sermo; quid haec vox va¬ 
let? (Barbastro, Moderator). 

Et iterum P. Caelestis scribit: ...«Ante paucos dies novi commentarii Ave- 
nionenses, qui inscribuntur Vita Latina, mihi allati sunt, sed nescio, quo 
auctore. Ibi confrater quidam tuus nonnulla de litterarum appellatione ne¬ 
cessario ad aetatem, quae dicitur, auream revocanda, qua re tandem unitas 

jam dudum deprehendatur, conscripsit. Maxime gavisus sum quod idem 
sentit quod ego, atque id ea potissimum de causa, quod jam complures 
Vestrae Congregationis Missionales eandem sententiam saluberrimam pro¬ 
tulerunt. Deo igitur opitulante hanc quoque metam attingemus. 

Ceterum in locum «commercii epistularis» fortasse substitui potest hic 
index etiam simplicissimus: «Epistulae redditae». 

Redditae sunt mihi hodie litterae tuae, qua es comitate, jucundissimae, 
pro quibus ex animo gratias quam maximas tibi ago .... Tamen rem ipsam 
occasione data tuis discriminibus subtiliter propositis melius diligentiasque 
perquiram. Idem de «commercio epistularum...*. 

Adjectivum autem, quod est theodiscus, - a, - um, in monumento omnium 
vetustissimo scriptum invenitur, quo primum id significatur et Latine red¬ 
ditur, quod nobis est deutsch vel unde natum est, quod nunc est deutsch. 

Modo ope sodalis cujusdam primum locum repperi, ubi «theodiscus» 
legitur: 

«tam latfne, quam theodisce, quo omnes bgisches Wdrterbuch der deutschen Sprache, 16* 
intelllgere possent*. Monumenta Germaniae Aufl., Berlln 1953, pag. 132). 

Hi<torica , Epist. 4, 28; cf. Kluge*G6tze, Etymo- (P. Caelestis). 

Cum autem Palaestra vestra multis de causis linguae Latinae viventis 
praeco jure sit habenda, aliquid ei conferre posse confido opusculum meum, 
cum in eo de aetatis nostrae rebus agatur. Nonnulla praeterea verba a me 
ficta invenies: sed, ut omittam cetera, quae facilia sunt intellectu et paene ad 
litteras de nostro vel alieno sermone translata, illud, quaeso, animaverte 
Aerishauritorem quo verbo hujusce temporis machinam dicere volui, quae 

Italice turnoreattore vel apparechio a reazione appellatur. Acutissimo judicio tuo 
rem permitto. Novi equidem Antonium Bacci illum, verborum inventorem 
exquisitissimum, in lexico suo ad idem dicendum jam €tiavigium inversa vi» 
vel rcontraria vi propulsum # proposuisse. At non pluribus verbis rem ego di¬ 
cere, sed uno verbo malui. Quodsi verbum minime probas, id tamen expun¬ 
ge, in ejusque locum, sis, subde aliud verbum, quod aptum et consentaneum 
tibi videatur (Frusinone, A. P.) 

Disputatio tua de patinis coruscantibus seu volantibus mense Decem¬ 
bri, quod ejus fieri poterit, typis excudetur; quam celeriter legi, et sunt 
sane de quibus postea ad te scribere animum induxi; quod opportuno tem¬ 
pore, juvante Deo, fiet. Voculam tamen illam aerishauritorem, ego, si me 
consulis, in aerishaustorem aut melius aerihaustorem commutarem; nam quam¬ 
quam lexica hauritorem , uno exemplo, praebeant, tamen vox esse videtur 
minus Latine conformata, cum hujusmodi vocabula in -tor, trix exeuntia a 
participiis progigni noverimus; in lexicis haustorem majore exemplorum 
copia facile invenies. 

De laudibus, quas Pal. Lat. tribuisti, gratiam habeo maximam; utinam 
verbis tuis sit digna et ita incedat ut a gravitate linguae Latinae non recedat 
et omnium animos suavitate et venustate alliciat ( Barbastro , Moderator). 

A Cicerone occiso bis millesima Commemoratio: Accepimus ubique 
terrarum viros humanarum litterarum studiosos diligenter parari ut Cicero- 
Ois memoriam, anno bis millesimo ex quo occisus est vertente, excolant et 
celebrent. Multi scriptores in commentariis verba jam fecerunt de Cicerone, 
vel facient, quem oratorem, politicum, hominem, 1 scriptorem, philosophum 
Considerant. Commentationes omnes qui collegerit optima sane de Cicerone 
anthologica se collecturum aestimet. Nam etsi earum non nullae nihil vel 
parum addant novi, multas invenias quae nova luce Ciceronis vitam, scrip¬ 
ta, facta perfundant. 

In Instituto Romanis Studiis provehendis una cum Consilio Studiis 
Ciceronianis fovendis (Centro di Studi Ciceroniani ), clarissimi doctores memo¬ 
riam «Patris Patriae» summis studiis efferent et agitabunt. Nam Prof. Hygi¬ 
nus Funaioli de Ciceronis universalitate disputabit, Prof. Vincentius Aran- 
gio Ruiz jurisperitum, Vergilius Paladini hominem ejusque aetatem, Felix 
Battaglia virum sapientem,]. B. Pighi scriptorem, Camillus Corsanego 
oratorem, Hamletus Tondini Ciceronis Latinitatem, Hector Paratore Cice¬ 
ronem volventibus saeculis considerabunt, praebebunt, commonstrabunt. 


Anniversaria Commemoratio in Scholis: Opportunum hoc vertente 
anno videbitur alumnos excitare ut Ciceronis memoriam pro viribus colant 
et honoribus prosequantur, ejusque vitam et scripta investigent, li¬ 
bros mirabiliter scriptos legant et degustent, in scaenam illius orationes et 
acta inducant, , alia ejusmodi peragant. Alumni qui semel consuetudinem 
cum magno viro habuerint, Latinitati ,veterumque cultui ardenti studio va» 
qabunt. In hoc Seminario Claretiano, —ubi haec scribo— quo die bis mille' 
simus ab occisione vertebat anniversarius, alumni in scaenam Latine dedu¬ 
xerunt Ciceronis in Catilinam actionem, quam perfectiorem politioremque 
rursus inducent nonis Martiis, quo die Divi Thomae Aquinatis agitur 
memoria. In Seminario Claretiano Celsonensi (Schcna) alumnos qui philo¬ 
sophiae vacant eodem die Ciceronis memoriam culturos accepimus. 


Commemoratio Ovidiana: Hoc etiam anno bis millesimus recolitur ab 
Ovidio poeta nato anniversarius. Ad praesens tempus non multa acta vel 
agenda accepimus; Cl. vir ]. Herescu librum quem promiserat Ovidiana, ut 
superioribus fasciculis nuntiaveramus, evulgavit. 

In Instituto Studiis Romanis provehendis Prof. Franciscus Arnaldi de 
Ovidio universe disseret, Prcf. vero Josephus Lugli commentarium topo- 

graphicam in elegorum Tristium carmen I libri tertii faciet. Prof. denique 
Nicolaus Lascu de fortuna Ovidii ab aetate renatarum litterarum appellata ad 
nostram usque aetatem disputabit. . . -i. 

Institutum Studiis Romanis provehendis: 

I 

Hoc Institutum quod quam maxime Ro liam et in Provincias, de rei agrariae adminfs* 
manarum rerum studia fovet ac promovet, trarione ac dispensatione Imperii temporibus, 
aperuit hoc etiam anno Cursus disputationum Camillus Corsanego autem disputabit de Iit* 
(Corsi di lezioni) annuos, quorum omnibu9 teris Juridicis Romanis (ietteratura giuridica Ro~ 

liber aditus et gratuitus patet. Qui cursus ar- mana), de illo maximo eloquentiae specimine 

chaeologiam christianam, historiam Ecclesiae, et forma quae est in Q. Caecilio divinatione, et 

historiam artis, Romae historiam in monu- de Actione in Verrem. Alia attingent docto- 

mentis, Romam hodiernam complectuntur. res Henricus Josi, Paulus Brezzi, Aemilhis 
Petrus Romanelli disputationes habebit de • Lavagnino, Valerius Mariani; Marius Rivo* 
agri cultura, de colonorum advectione in Ita sechi, Renzo U. Montini, joannes Gigliozzi. 

Studia classica apud Hispanos: Adulescentuli Hispani ante annum 
MDCCCCLIIII per septem annos in schola media litteris sicentiisque vacan¬ 
tes, septem etiam annos linguae Latinae vacabant. Sed —pro dolor!— etsi 
pueri studebant, linguam Latinam vel non discebant, vel quam didicissent 
statim oblivioni dabant. (Res miranda sane: linguam Latinam tantum obli¬ 
vioni dari, non vero Mathematica neque historiam, neque geographiam...). 
Causis investigatis riteque perpensis, visum est omnibus (non Societati 
Hispanicae Studiis Classicis provehendis, non viris harum rerum peritis) 
cum pueri nimium vacassent linguae Latinae, multo efficacius fore non 
septem, sed tres annos in ea ediscenda impendere. Nam quo minus tem¬ 
pus in rebus inutilibus et oblivioni dandis teratur majus spatium rebus 
utilioribus remanebit (!). 

Quare (n posterum pueri haec discent: Ter- ras percurrent. (At -quod mirandum mihi 
tio anno scholae mediae pueri sex horas (seu sane videtur— nullus scriptor Graecus legen- 
melius per sex «unitates didactlcas», quae ho dus aut interpretandus proponitur)... 
ram cum quadrante comprehendunt) in htb* Linguae vero Latinae ties horae tribuun* 

domada primum Latinae linguae vacabunt. tur, quibu 9 metricts quaedam levissimae no- 
qui*bus horis morphologiae et syntaxeos rudi- tiones tradannur. —Hoc etiam anno omnes va*. 
menta ediscent; quarto vero anno per tres care debebunt litterarum historiae discendae, 
horas, ubi jam Phaedrum et Eutropium et Litterarum vero historia his finibus contine- 
Nepotem interpretari licebit. Quinto anno bitur: Graeca epica poemata, lyrica Graeca: 
alumni qui litteris studere animum induxe- Pindarus; Tragoedia et comoedia Graeca; thea- 
rlnt (non vero qui scientiis), sex horas linguae trum Romanorum; maximi PoStae Romani: 
Latinae dabunt operam et excerpta quaedam e Vergilius et Ovidius Historia classica. Orato- 
Caesare, Sallustio, Cicerone, Vergilio degusta- rla classica: Demosthenes, Cicero. Philosophia 
re poterunt. Et tandem linguae Graecae stu- classica: Plato, Seneca...—Haec omnia «quaes* 
debunt per quattuor horas. Sexto anno «litte- tfonaria», quae dicuntur, comprehendunt, 
rati* pueri syntaxin Graecam per totidem ho* 

Lectores ipsi judicium de re proterant Id vero affirmare possumus, 
litteras et studia classica apud nostrates maxime esse regressa, opera praeser- 

tim eorum qui rerum utilitates quaerunt et technicos prae primis, potius 
quam homines quaeritare videntur. Sed qui Hispaniam magnan volunt et 
liberam, Hispanos volunt intentiores artibus liberalibus quam illis quae in 
usu et exercitatione sunt posita. Nonne jam similes filio Albini videbimur, 
quem Horatius memorat? Et tamen: 

• Graj(9 Ingenium, Grajis dedit ore rotundo 

Musa loqui, praeter laudem nullius avaris... (De Art. poet. 323 344) 

At haec animos aerugo et cura peculi 

cum 9emel Imbuerit, speramus carmina fingi 

posse linenda cedro, et levi 9ervanda cupresso? (Ib. 330-333). 

Hoc tamen novae legi laudi est tribuendum, alumnos illos qui linguae 
Latinae studio non vacaverint, aditu in superiora studia Litteraria et juridica 
intercludi. Qui ergo Litteras et Jus in Universitate persequi voluerit, linguam 
Latinam discat oportebit. Qua ex parte removeri videtur periculum ne lingua 
Latina penitus reiciatur, quod sane pertimescendum erat si ejus scientia 
atque ignorantia juxta haberentur. Ex nova tamen lege experimento patuit 
maxime minuisse alumnorum frequentiam juris studiosorum in Universi¬ 
tate Matritensi. 

Fabula ficta? — Hanc narrationem, quae fabula ficta videatur, cum sit 
res gesta, illis narrabo qui Latinitati obsistunt quod plane mortua sit et 
prorsus inutilis. Italus quondam diurnarius scriptor, in urbe quadam Rus- 
sica (Tiflis) cum esset, bulgam amissam tum quaeritabat cum tramen in eo 
erat ut stationem relinqueret. Lingua usus occidentali vehementer suum 
flagitabat, gestu significabat, iratus exquirebat. Frustra tentabat rem: ferri- 
viarii enim operarii nullum intellegebant verbum. Cum jam sese tramine 
relictum fere videret, extrema periclitatus, meminit se olim linguae vacasse 
Latinae, et: tlmpeiimenta mea, impedimenta mea » Latine magna voce clamavit. 
Statim alius ferriviarius, re intellecta, bulgam diurnario tradidit. Olim enim 
ipse quoque in seminario, ut in schola media diurnarius, ante rerum omnium 
eversiones, linguae Latinae rudimenta didicerat. —Nonne tandem aliquando 
argumentum invenimus quo pateat linguam Latinam utilem esse? At fieri 
potest ut qui illa argumenta, rejiciunt quae in cultu et humanitate fulciuntur, 
hac brevi narratione convincantur? 


Lingua Latina Lingua difficilis? — Qui vero linguae Latinae adversan¬ 
tur quod difficilior ad addiscendum, hanc legant epistulam a viro Brasiliensi 


nobis nuperrime datam:... 

«Lingua Latina ut sermo vivus et vivax ad 
me pertinet... Nam et ego ipse linguae Latinae 
quidem sine magistro studeo. Et sine ulla du¬ 
bitatione lingua Latina quivis loqui potest ut 
alia lingua 'viva'. Dicitur lingua Latina diffici¬ 


lis esse. Est profecto, sed non difficilior quam 
aliae linguae, et multis facilior. Non est tam 
difficile Latine quam Francogallice, et Germa¬ 
nice, multo facilius quam Folonice loqui, ho¬ 
diernis linguis. Omnes linguae difficiles sunt, 

s! quis eleganter loqui 'volt'. Lingua enim La* versatur rudis vulgi, sed apud doctos etiam* 
tina, ut puto, profecto nullo modo demortua num vivit, quamquam, eheu! marcescens.»... 
est Non est sane sermo vulgaris, non in ore 

Quis hunc virum autodidactum suoque marte eruditum totis non lau¬ 
det viribus? 

Lexica Hispanica: Apud Hispanos verborum indices etymologici et 
studia lexicographica jam diu invaluisse videntur si e variis lexicis nuper 
editis liceat argumentum ducere. Joannes Corominas in Officina Libraria 
Gredos edidit quartum volumen magni operis Diccionario critico etimoldgico de 
la lengua Castellana, quo verba sub litteris ri ad z continentur. In eo quoque 
apponuntur addenda et corrigenda et indices valde completi, ubi colliguntur 
verba Hispanica ab alienis linguis derivata vel cum eis arte conjuncta. 

Magnum sane assiduitatis et laborl9 opus mense aprill 1947 ad m. novembrem a. 1951. 

horum voluminum quattuor compositio, per Anno 1957 m. martlo addita sunt addenda et 

anno9 fere decem productum (praeter annos corrigenda. Totum npus his absolvitur verbis 
XXV saltem In materiis quaerendis, colllgen* Latinis: 
dis, conferendis, digerendis consumptos), a 

«Corporis atque animi sacrum sit manibu' patris 
Patria cantantis, quod scripsi peregre». 

Etiam V. Garcja de Diego librum edidit cui est index: Diccionario Etu 
moldgico espanol e hispdnico. Quo in lexico non modo unde verba Hispanicae 
linguae deductae sint enodatur, sed etiam unde verba aliarum linguarum 
quae Hispanis usui sunt originem ducant. Nam in eo perpensa videas et 
allata verba Catalaunica, Gallaica, Cantabra, cet. Res omnes summa perspi¬ 
cuitate et brevitate tractantur. Librum edidit Officina Libraria Saeta, Hila - 
ridn Eslava, 12. Madrid. 

Martin Alonso Dictionarium paravit et edidit: Enciclopedia del Idio- 
ma inscriptum, in quo verba omnia Hispanica colliguntur, neque solum illa 
quae a maxima Hispanice loquentium parte usurpantui, sed etiam quae in 
singulis regionibus et in America Hispanica usu venerunt. Egregium ergo 
opus, majus fortasse quam ut ab uno perficiatur homine; sed plane fateamur 
oportet homines esse qui maxima polleant in laborando assiduitate et perse¬ 
verantia, quorum in numero cl. vir Martin Alcnso. Officina Libraria Agui* 
lar, S. A. (Juan Bravo, 38. Madrid) primum volumen, litteras a ad ch com¬ 
plectens, evulgavit, reliqua volumina sperat foie ut cito edantur. 

Miranda prorsus: Haec sunt prima verba Litterarum Encyclicarum 
quas Pius XII, Pontifex Maximus nuper «de re cinematographica, radiophoni- 
ca, televisica» die 8 m. septembri a. 1958 promulgavit. Etsi res ibi agitatae a no¬ 
bis alienae fortasse videantur qui de Latinitate curamus, ad nos tamen loquendi 
ratione, sermone Latino quo exaratae sunt, litteras pertinere arbitramur. Hae 
litterae Encyclicae plane commonstrant linguam Latinam etiam nunc aptissi¬ 
mam esse ad mentis cogitata exprimenda et res etiam hodiernas et novas ex pii- 

candas et exhibendas. Qui de his novis inventis loqui Latine voluerit, hic 
vocabulorum copiam uberrimam inveniet quae vel a veteribus alio 
sensu usurpata et parce detorta rebus novis exprimendis aptata sunt vel 
omnino inventa. Id ego Litteras legens animadverti in priore earum parte 
vitari rerum quae agitantur nomina simplicia, nam ubique fere artes cinema- 
tographicae, radiophonicae, teievisicae appellamur; at ci m de singulis arti¬ 
bus proprie agitur, nomina nova adhiberi cinematographeum, radiophonum, 
televisionem... 


Commentarii Scholares: 


Nunc pauca verba faciamus de commentariis privaris lingua Latina, vel Latina et His¬ 
panica exaratis. In Seminario Minori Floridae (in Republica Uruquarlana) editur folium 
menstruum < Utilia», in quo verba, sententiae, narrationes proponuntur quibus lingua Latina 
et a magistris facilius tradatur et Jucundius ab alumnis discatur. — In Seminario Claretlano 
Rosario in Argeniina pueri emittunt commentarios Fogdn inscriptos, ubi saepe prodeunt 
exercitationes pueriles lingua Latina scriptas. — Uterque commentariolus machina scripto¬ 
ria multiplicandis exemplaribus vulgatur. — Cumque de commentariolis scholaribus aga¬ 
mus, dicamus pueros valde amore linguie Latinae inflammari cum nomina eorum pluries 
in commentariis scripta vident. Alumnum novi qui menstruum exemplar proprium sua 
sponte digerit ac vulgat at... manu scriptum et unum tantum, sed lepore et venustare con¬ 
spersum. — Alii alumni quarti Latinitatis cursus septimo quoque die commentarium com. 
ponunt. Mirum quo studio atque alacritate in linguam Latinam discendam ferantur. 


Corrigenda- Qui «Per Orbem» in fascicu 
lo superiore legisti, scias velim non Albertum 
Albertini, sed Albertum Albertani alterum 
ex aequo duxisse praemium in Certamine Ca¬ 
pitolino VIII Heus! me oculus fefellit et ani¬ 
mus!... 

JMirandum quoque (oe dicam infandum) 


protuli nuntium, «commercii» verbum genus 
grammaticum mutasse... Noli timere. Si quan¬ 
doque bono dormitare Homero licuit, liceat et 
Palaestritis!!! Ne ergo legeris, amabo, «hunc» 
commercium. . Gratiam quam maximam ami¬ 
cis Italis qui de erroribus qui irrepserunt me 
monitum voluerunt. 


De vita decedit: m. m.ijo a 1957 nonaginta et unum annos natus cl. v. 
G. Murray, nobilissimus litterarum classicarum praesertim Graecarum 
doctor et scriptor. Cum annum ageret vicesimum quartum doctoris munus 
adeptus est in Universitate Glasgowensi, deinde in Instituto New College 
Oxonii magisterio functus est (1899-1936). Optime in Anglicum convertit 
opera Euripidis poetae, quae in corpore Oxford Classical Texts tribus volu¬ 
minibus continentur, maximo omnium plausu iterum iterumque editis anno 
1901, 1904, 1910. Alia quoque opera scripsit ut History of Ancient Greek Lite - 
rature (1897), The rise of Greek epic (1907), Four stages of Greek religion (1913), 
Hellenism and the Modern World (1953), cet. Etsi studio litterarum totus in¬ 
cumbebat, cum humani nil a se alienum putaret, pacem animorumque con¬ 
cordiam in populis, bello et odiis divulsis, magnopere fovit atque excitavit. 
Fuit praeses Societatis illius Nationum ab anno 1923 ad 1938. 

Placidam etiam, obivit mortem, nonagesimum alterum agens annum, 
Joannes Mercati, Sanctae Ecclesiae Romanae Cardinalis, et post Achillem 

Ratti —qui postea Pontifex maximus, Pius XI creatus est— Bibliothecae 
praefectus Vaticanae. Totam vitam documentis in Vaticanis 'Tabulis recon¬ 
ditis investigandis et evulgandis Studiose impenseque vacavit:. Ab anrio 
1900 laboravit in illo librorum corpore edendo «S/uii/ e testi» inscripto. 
Praeterea alia scripsit opera quae anno ejus vitae septuagesimo, «Opere minori» 
nomine, quinque voluminibus edita sunt: Quo die nonagesimum annum 
explebat, dono accepit primum exemplum Psaltem Hexaplt Reliquiarum, quem 
librum XL'ante annos ipse in Bibliotheca Ambrosiana Mediolanensi in¬ 
venerat. « 

— Dum concilium agebatur Societatis Classicorum Universitatis Leodi- 
censis, subita fere morte correptus est cl. v. Eudorus Derenne, qui ejusdem 
Societatis vice praesidis fungebatur. Causam humanitatis cultusque strenue 
tuitus, eandem dum tuebatur, vita functus est. 

—Mortuus est die 9 m. aprili; cl. v. Cajetanus de Sanctis, nobilissimus 
Romanorum historiae scriptor, cujus opus Storia dei Romani manibus omnium 
rerum gestarum Romanarum peritorum versatur. R. I. P. 

t I l: 

In omnibus fere Collectaneis de studiis humanioribus tuendis vel 

• * « 

oppugnatis locuti sumus. Crescit in dies singulos infestissimorum hostium 
numerus. At crescit etiam in dies acerrimorum propugnatorum turma, qui 
validissimis argumentis gravissimoque pondere studia humaniora cadentia 
fulciunt ac roborant. Pius XII Pontifex Maximus, qua sua est auctoritate, 
semper haec studia maximi facit et quamcumque occasionem nanciscitur, 
suis verbis strenue defendit ac tutatur,. En quibus verbis allocutus est alum¬ 
nos e Seminariis Minoribus Galliae, qui Romae convenerant peregrinationis 
causa, die 5 m. Septembri a. 1957. 


• Vou9 devez vous r£joulr tout d'abord de 
faire des Studes classlques, car e lies demeu* 
rent inggatees pour exercer et d^veloppfcr les 
plus pr^cieuses qualitas de Pesprit: p£n£tra- 
rion du Jugement, larguer de vues, finesse de 
Pfemalyse et dons dVxpressIon Rien n'aide & 
comprendre 1'homme d'ati|otrrd'hul comme 
I'£tude approfondie de son histofre, rien n'ap- 
prend £ pe9er la valeur des mots, a saislr les 


nuances d'une pensae, la logique d'une conv 
positlon et la solidit£ d'un raisonnement 
comme le travail de la version et du th£me 
sur les langues classlque9 t Pour vous, Fran- 
cais, latin et grec sont d'ailleurs & 1'origine de 
la langue et de la litterarum nationales; mais 
tout homme d'Egllse se doit de pouvoir Ilre 
dans Poriglnal les documenr9 les plus impor¬ 
tatus et les plu9 v£n£rables de 1'Ecriture et de 
la Traditton. * 1 



300 


Jacobus Sidera, C. M. F. 


Dans le bref sejour que vous venez de 
faire k Rome, vous avez vu beaucoup d'in- 
scriptions grecques et latines, qui demeurent 
dans les anclens cimetfSres et les Musses, sur 
les monuments paiens et chrgtiens. Vous 
savez que Ia litt£rature chr£tienne ancienne 
constitue un immense trusor de Science et de 
piM, sur lequel se penchent avec admiration 


de nombreux savants du monde entier. II ne 
sera pas possible k chacun de vous de se Ii* 
vrer k des Studes 9pSciaIes et approfondies, 
mais quelle joie pour un chrStien d'entrer en 
contact immSdiat avec ces textes et d'enten- 
dre rSsonner aujourd'hui Ia voix puissante 
des PSres de TEglise, d'un Chrysostome ou 
d'un Augustini 

(aas, XXXXIX (1957) 847). 


Nuper Sacra Congregatio Religiosis praeposita novam Studiorum pro- 
mulgavit *de religiosa, clericali, apostolica institutione in statibus acquirendae 
perfectionis clericis impertienda » qui, vitam religiosam amplexi, sacerdotes ali¬ 
quando fleri volunt. Id apprime notandum in his novis «Statutis Generali¬ 
bus» litteras Graecas et Latinas totius institutionis humanae fundamentum 
necessario jaciendum haberi. Liceat quaedam exscribere ex Contitutione 
Apostolica «Sedes Sapientiae» et ex eidem adnexis Statutis Generalibus. 


...Meminerint insuper omnes, quotquot so* 
dalibus instituendis quavis ratione praesunt, 
hujusmodi educationem et formationem orga¬ 
nica progressione et omnibus pro opportuni¬ 
tate aptis opibus et rationibus adhibitis im¬ 
pertiendam esse, totumque hominem sub 
omnibus suae vocationis aspectibus amplecti 
debere, ut reapse eum omni ex parce effingat 
< hominem perfectum in Christo Jesu». Ad opes 
autem rationesque institutionis quod attinet 
manifestum e9t ea quae ab ipsa natura et 
humana hujus quoque temporis inquisitione 
suppeditantur, si bona sint, minime spernen¬ 
da esse, immo magni facienda et sapienter 
admittenda; nullus tamen error eo pejor est 
quo quis in tam lectis alumnis conformandis, 
rationibus hujusmodi naturalibus solum vel 


nimis innixus, supernaturall9 ordinis instru¬ 
menta opesque postponit aut quacumque ra¬ 
tione neglegit... Quo tamen rationum atque 
operum ordine servato, nihil prorsus neglega¬ 
tur, quod ad corpus animumque perficiendum, 
ad omnes naturales virtutes excolendas, et ad 
integram humanitatem viriliter conformandam 
quolibet modo conferat, ita ut supernaturaifs 
deinde sive religiosa sive sacerdotalis institu¬ 
tio huic solidissimo inhaereat naturalis ho¬ 
nestatis excultaeque humanitatis fundamento, 
siquidem hominibus eo facilior securiorque 
ad Christum via patet, quo in sacerdotis per¬ 
sona evidentlor ipsis appareat * benignitas et 
humanitas Salvatoris nostri Dei». (Constit. A post. 
Sedes Sapientiae 21-22 III). 


Lege modo quaedam de Studiorum curriculo medio-classico: 


Art. 43, § l. Curriculum humaniorum lit¬ 
terarum. quod elementarium consequitur et 
medium-classicum audit, haec requirit: 

3. ° Tot praeterea studiorum anni et disci¬ 
plinarum scholae addendae sunt quot requi¬ 
runtur ut illam expletam eruditionem classi¬ 
cam alumni consequantur quam Ecclesia a 
futuris sacerdotibus postulat. 

4. ° Qui autem studia media partim vel 
integre in scholis diversae rationis peregerit, 
de 9 tudiis testimonium authenticum afferre 


debet vel examen subire; dein ea quae desint 
eruditioni classicae necessario supplere te¬ 
netur. 

§ 2.-1.° Curriculum medium-classicum 
duplex distingui diversa ratione solet: inferius 
ac supetius. Inferiu9, quod pro diversitate re¬ 
gionum primos quattuor vel quinque annos 
integri curriculi saltem complectitur, ante no- 
vitiatum necessario expleri debet. 

2 ° Curriculum medium-classicum, 9i an¬ 
te novitiatum non fuit absolutum, ante curri- 

culum philosophicum perfici debet, salva pro¬ 
bata consuetudine curriculum medium-classi- 
cum ita producendi ut postremis saltem annis 
etiam aliquae disciplinae philosophicae tra¬ 
dantur 

§ 3 -1° Praeter studium religionis, quod 
in se praecipuum est, curriculum medium- 
classicum complecti debet imprimis studium 
linguarum praesertim patriae, latinae et grae 
cae, et etiam, exterarum. 

2. ° Diligens adhibeatur cura, ex multifa¬ 
riam repetita voluntate Sanctae Sedis, incum¬ 
bendi studio linguae latinae ejusque usui, tum 
ob ejusdem vim ad mentes fingendas, tum 
propterea quod sermo Ecclesiae est, quae Lati¬ 
na dicitur. Alumni saltem ita latinas litteras 
classicas et christianas calleant ut textus 
scholares facile perspicere possint et, tempore 
opportuno, traditionis ecclesiasticae fontibus 
uti fructuose valeant. 

3. ° Similiter graecis quoque litteris im¬ 


buantur alumni ut textus saltem Sacrae 
Scripturae et Patrum legere queant. 

4.° Praeterea curriculum complectatur 
oportet historiam, geographiam, mathesim, 
physicam, chemiam, scientias naturales et 
alia... 

—De lingua Latina in tradendis disciplinis 
philosophicis et theologicis adhibenda, haec 
praescribuntur in tStatutls Generalibus*: 

Art. 44, § 2. 2.°: Philosophia scholastica 
quoad omnes partes, tradatur .... methodo 
scholastica et lingua latina, exceptis, si ex 
paedagogfca ratione opportunae visae fuerint, 
brevibus interpretationibus quae lingua patria 
fieri possunt. 

Art. 45, § 5. Quae de repetenda doctrina 
in scholis antea tradita et de examinibus pro 
curriculo philosophico statuta sunt quaeque 
de lingua latina in lectionibus adhibenda, ea 
etiam in curriculo theologico fideliter ser¬ 
ventur. 

Collegit Jacobus Sidera, C. M. F. 


Hunc emite Librum: _ 

Historia de Ia Cruz y Crucifijo 

scripsit Dr. A. SANZ 

Optima charta, perspicuis typis, plurimis photogrophiis. 

Nullibi I ibrum invenies hoc meliorem neque minoris emes. 

Charta contectus, 25 ptis. Linteo, 30 ptis. 

Charta dentata linteoque contectus, 35 ptis. 

Vendis prosta* j n Aedibus «Palaestrae Latinae» 

Conde, 2 - BARBASTRO (Huesca) Espana 

Wegner, Max. -— Hadrian. Das Roemische 
' Hertscherbild herausgegeben von E. Boeh- 
ringer,' G. v. Kaschnitz-Weinberg. Ver* 
’ lag Gebr. Mann, Berlin, 1956. ' 

< i. • 

. Opus hoc a praeclaro viro M. Wegner 
exaratum, volumen tertium est illius noblIl 9 

. .'i , i 

Germani corporis «Das Roemische Herrsher- 

*% i i ), i 

bild», cui operam sedulam dat Institutum 
Archaeologlcum Germanicum., Totum dicatur 
Hadriano ejusdemque familiaribus, Plotinae, 

Marcianae, Matidiae, Sabinae. Omnia vero 

*> »»!*!•• | • 

Archaeologica ratione in hoc libro aguntur: 
notiones historicae rarae. Statuae Hadriani 

• * • j • • - t: • 

maximo ingenio explicantur, monumentorum 
ope ad no9 usque transmissis. Signa quoque 
feminarum, Plotinae, Marcianae, Matidiae, 
Sabinae miris photographiis illustrantur. . 

De Hadriano praeclarus vir M. Wegner 
ea prae primis investigat: «Typus Stazione 
Termini (pp. 8-10), Typus Vatikan Chiara- 
monti 392 (pp. 10*12), Typus Rollockenfrisur 
Terme 8618 (pp. 13-15), Typus Panzer-Palu* 
damentumbue9te Baiae (pp. 16*20), Typus 
Panzer Bueste Imperatori 32 (pp. 20-24), Ty¬ 
pus Paludamentumbueste Vatikan Busti 283 
(pp. 25*26)». Tum agit de singulis simulacris, 
de simulacris ex provinciis, de simulacris in¬ 
certis et falsis (pp. 26-73) 

Quaedam deinde de vita familiarum Ha¬ 
driani deque eorum signis antiquis conside¬ 
rantur (pp. 74-91). Catalogus de re amplissi¬ 
mus adhibetur, cui et operam dedit clarus vir 
Georgius Daltrop (pp. 133 182). Etsi ambitus 
exigui, liber hic maximi est momenti, quem 
viri docti aestimandum ducent. 

I. GonzAlez, C. M. F. 

Avenarius, Gert. — Lukians Schrift zur Ges- 
chichtsschreibung. Verlag Anton Hain K G. 
Meinsenheim / Gian, 1956. 

In vulgus editur hoc volumen adjuvante 
Consilio ad pristinam Historiam et Epigra- 
phiam civitatis Monacensls, quod maxime ad 
nonnullas quaestiones historiae antiquae sol¬ 


vendas attinet. Lucianus scriptor, ejus opus 
litterarium, stilus magno quidem ingenio a 
praeclaro Professore G. Avenario describitur 
in scito libello, qui 183 admodum pagellis 
continetur. Lucubratio praesertim magistris 
atque historiae antiquae cultoribus aptissi¬ 
mum est. Doctrina summa et exquisita, disci¬ 
plinae processus solidus, analysis omnino ad 
scientiarum normam aptata, bibllographia de 
re copiosa et selecta, criticus, qui dicitur, ap¬ 
paratus usque ad nostram aetatem. His potis¬ 
simum commendandum opus, qui quippiam 
de historiae 9Cienria sapere exoptant. 

P. Philoponus, C. M. F. 

Hus, Alain. — Les Etrusques peuple lecret. Ll- 
brairie Arth^me Fayard, 18, Rue du Saint- 
Gothard, Paris 1957. 

Ex iis hic liber est qui libenter perleguntur 
ob scriptoris facundiam et facilitatem in rebus 
pingendis. Atque totus in id liber tendit, ut 
nobis arcana populi Etrusci paiefaciat, qui in 
provincia quidem historica, ut nunc est, sale¬ 
bris scatet ex monumentorum atque scripto¬ 
rum inopia. In octo capita cl. v. A. Hus, Pro 
fessor, totam dividit rem hac tamen ratione: 
«I. Aurum, tumuli, sapientes (pp. 9-35). II. 
Mythi et fabulae in tenebris (pp. 3~-64). III. 
Etruria, conspectus perennis (pp. 65-120) 
IV. Fatum, historia, epos (pp. 12T153). V. 
Cultus falso criminatus (pp. 155-182). VI. Re¬ 
ligio quasi divinitus accepta (pp. 183-207). 
VII. De Etruscorum arte (pp. 209-260). VIII. 
Ingenium et legata Etruscorum (pp. 261-279). 
In hoc certe opere legendo tanquam dioptra 
tibi erit cultus humanitatisque prae-romanae 
in populis Graeco, Romano, Etrusco. 

I. GonzAlez, C. M. F. 

TUSCULUM 

Quisquis in tBibliographia # libros recenso9 
legit, id unum animadvertit eos omnes qui 
ad corpus Tusculum pertinent, eandem indo¬ 
lem eundemque modum prae se ferre. Nam 

saepe Invenias In Ipsis nuda Auctorum vete¬ 
rum scripta primigenia, Interpretatione Ger¬ 
manica addita, typis nitidis accuratisque ex¬ 
cusa. Deinde in extremo opere de ipso scrip¬ 
tore post ejus scripta optimas commentatio¬ 
nes legas et eruditione plenas quibus quis 
fuerit scriptor perpenditur, quibus adjunctis 
liber scriptus fuerit vel editus. Hujusmodi 
sunt libri Ciceronis Tusculanarum, Sapphus 
carmina, Propertii Elegi. In aliis vero lon¬ 
gior prooemium praemittitur, ut In Antholo- 
gia Graeca et in Sybillinis vaticiniis. Sed In 
singulis voluminibus adduntur notulae qui¬ 
bus singularum paragraphorum sive difficulta¬ 
tes enodantur, sive res conslderarione dignae 
perpenduntur, sive loci similes ejusdem vel 
aliorum scriptorum afferuntur Et tandem In¬ 
dex nominum et rerum, quo facilius quae 
lector quaerat, inveniantur. — Nunc pauca de 
aliquibus voluminibus dicamus: 

Marcus Tullius Cicero, Gesprdche in Tuscu- 
culum, Lateinisch-deutsch. ed. Olof Gigon. 
Ernst Heimeran Verlag, Munchen. 1951, 
p. 472. 

In hoc volumine legas uno tenore Cicero¬ 
nis «Tusculanas disputationes», quas emen¬ 
date et eleganter edidit et In Germanicum 
convertit cl. v. O. Gigon, qui etiam illas no- 
tulis doctrinae plenis illustravit. 

Horaz, Samtliche Werke. Lateinisch und 
deutsch. Nach Kayser, Nordenflycht und 
Burger herausgegeben von Hans Farber. 
Heimeran Verlag, Munchen, 1957. Ed. 
altera. Pars, I pag. 323; Pars. II, pg. 343. 

Etiam Horatii opera omnia digna sunt 
quae commendentur in hac novissima editio¬ 
ne bilingui, quam accuratissime paravit, post 
Kayser et Nordenflycht, cl. v. Hans Farber. 
Hoc volumen duabus partibus et notulis et 
tabulis et librorum indicibus immo et pagina¬ 
rum numeratione apte distinctis absolvitur. 
Pars prior carminum libros VI, Carmen saecu¬ 
lare, Epodon librum comprehendit, addita 
Horatii vita a Suetonio exarata. Post haec 
apparatum criticum, bibliographiam, figuras 
metrorum ab Horatio usurpatorum, nominum 
indicem et poematum, et indicem sententia 
rum a nobilissimo poeta prolatarum invenies. 


Parte altera sermonum ltbri II, Epistula¬ 
rum libri II, de Arte poetica liber continetur. 
In hanc partem parandam operam contulit 
cl. v. V. Schone. Praeterea, praecipua Hora¬ 
tii vitae facta, ejusdemque aequalium, prout 
ex ipsius operibus erui licet, per summa ca¬ 
pita proponuntur. 

Sappho, Lieder. Griechisch und deutsch heraus 
gegeben von Max Treu. Ernst Heimeran 
Verlag. Munchen, 19j4, 2 a ed pg. 247. 

Utilis etiam et commoda haec carminum 
Sapphus editio. Hoc volumine continentur 
carminum reliquiae novae, libri VII cum «epi¬ 
thalamiis» et «incerti libri fragmentis». Opus 
Graecum completur veterum scriptorum tes¬ 
timoniis, qui vel sententiam quandam Sap¬ 
phus memorant vel quaedam de poetriae vitae 
actis referunt. In extremo libro colligitur li¬ 
brorum, qui de Sappho agunt, index valde 
completus et additur commentatio de lyrica 
Sapphus. 

Properz, Elegien. Lateinisch und deutsch, 
ubersetz und herausgegeben von Wilhelm 
W illice. Munchen, 1950, pag. 296. 

Hos Propertii poetae elegos edidit cl. v. 
G. Willige, qui singulos versus, qui vel no¬ 
men praebent novum sive alienam manum 
produnt, scite explicavit notulis ubi optima 
quaeque de Propertio ab aliis prolata sunt et 
ipse interpres invenit colliguntur atque com¬ 
plentur. Ibi etiam invenias librorum indicem 
qui ab anno 1936 de Propertio poeta scripti 
sunt. 

Sibyli inische Weissagungen. Urtext und 
ubersetzung. Ed. Aifons Kukfess. Bei 
Heimeran, Munchtn, 1951, pag. 375. 

In hoc volumine habentur XI Sibyllarum 
oraculorum libri, quos magnopere legere juvat 
dactylis spondaeisque Graecis expressos, fac¬ 
torum et cogitatorum e Sacris Bibilis desump¬ 
torum plenos, Sibyllasque audire de Deo lo- 
quenres et de Christo subtili quadam ac pro¬ 
pria prophetarum et evangelistarum perspi¬ 
cientia. Hanc editionem curavit et in Germa¬ 
nicum sermonem convertit cl. v. Alfonsus 
Kurfes?, qui in praefatione in universum de 

Sibyllfs omnibus loquitur et proprie de sin¬ 
gulis, qualis unaquaeque fuerit si re vera 
fuit, de oraculis Sibyllinis Graecis. Romanis, 
Judaeis, Christianis. Post Sibyllarum oracula, 
adduntur Sibyllarum testimonia quae afferun- 
tur a Vergilio, Lactantio, aliisque, earumque 
in posteros momentum cum in Stum. Augusti¬ 
num tum in aetatem quae media dicitur. Op¬ 
timus index rerum et librorum hoc complet 
volumen, quod haud parvi est momenti et 
materia quam continet et vi et auctoritate 
quam in pietate populorum christianorum 
evolvenda habuit. 

Platon, Phaidon. — Griechisch und deucsch 
herausgegeben von Franz Dirlmeier. Verlag 
Ernst Heimeran, Miinchen, 1949, pag. 285. 

His libris adde etiam Platonis Phaedonem, 
quem edidit F. Dirlmeier. Commoda sane edi¬ 
tio et conversione Germanica et extremis 
commentationibus ubi Platonis in Phaedone 
philosophia perpenditur et libri singulae partes 
concinne explicantur, intelluctu difficilioribus 
enodatis. 

Anthologia Graeca, Buch I • VI, Griechisch - 
Deutsch ed. Hermann Beckby. Ernst Hei¬ 
meran Verlag, Miinchen, 1957. 

Hoc tandem praebemus opus novum, quod 
et9i extremo horum librorum recensetur loco, 
est tamen praestantissimum. Maximum Grae¬ 
corum omnium rerum colligendarum studium 
effecit ut ad nos usque pervenirent multa 
poetarum carminumque Graecorum antholo- 
gica. Quicquid horum collectorum poematum 
remanet, hac editione, cujus partem priorem 
recensemus, continetur. Maximum «Antholo- 
giae Graecae» momentum ad litteras Graecas 
penitus pleniusque cognoscendas inde patet 
quod annorum 1600 vel 1700 spatium com¬ 
plectitur. Haec carmina sunt scriptorum cog¬ 
nitorum ignotorum ve, quorum opera et me¬ 
moria sine dubio oblivione tecta esset nisi hi 
viri fuissent qui anthologica colligerent. 

In praefatione cl. v. Hermann Beckby bre¬ 
viter de «epigrammaticae» artis historia agit, 
quae complectitur vetera epigrammata, Simo¬ 
nidis, Atticorum scriptorum, «scholae* Pelo- 
ponessiacae cum Leonida Tarentino, Ionicae- 
Alexandrinae cum Asclepiade, cet. Deinde hu¬ 


jus ‘Anthologiae Graecae » historiam cursitn 
describit, collectis recentiorum sapientium 
investigationibus memoratisque versionibus 
vernaculis praecipuis. Hoc volumen Carmi¬ 
num Graecorum, Germanica conversione aucta 
notulisque criticis, libros I ad VI complecti¬ 
tur. In primo libro habenrur christianorum 
epigrammata, altero Christodori inscriptiones 
statuarum, tertio epigrammata templo Apollo¬ 
nidis Zycici dicata, quarto prooemium Melea¬ 
gri et Philippi et Agathiae, quinto amatoria, 
sexto consecratoria. Singula epigrammata il¬ 
lustrantur notulis extremo libro collectis. 

Qui hoc volumen prius volutaverit, ne¬ 
cessario et alterum in manibus habere deside* 
ret, quo tantum opus completum perficiatur. 

Jacobus Sidera, C. M. F. 

F. E. Adcock. — Caesar as man of Letters. At 

the University Press. Cambridge, 1956, 
pag. 115. 

Quod scripta Caesaris faciliora intellectu 
habentur et ut faciliora in alumnorum Latini¬ 
tatis studia incipientium manibus versantur, 
maxime confert ut fere qualis scriptor Caesar 
fuerit neglegatur. Praeterea, qui Caesarem in 
schola altera vel tertia legere vel convertere 
conatus est, facile adducitur ut eum despiciac 
quasi simplicior sit, diceresque eum paene 
pudere ad Caesarem in schoIi9 superioribus 
vel in Universitate redire. At virtutes tamen 
litterariae Caesaris scriptoris dignissimae sunt 
quae amplissime efferantur et imitandae pro¬ 
ponantur. Quod, merito quidem, cl. doctor 
F. E. Adcock in hoc opere demonstrare ani¬ 
mum induxit. In prooemio igitur breviter pro¬ 
ponit quis fuerit Caesar cum sua scripta exa¬ 
ravit. Postea exponit dicendi genus in univer¬ 
sum, et singulariter quid Caesar sibi pro¬ 
posuerit in Commentariis scribendis quidque 
in ipsis describatur. Caput subsequitur in 
quo Caesarem virum militarem praebet, et 
disputatur quid ille de bello deque viris tum 
bellantibus ut scriptor senserit. In capite IV 
examini sobicuur srilus et «persona* Caesaris, 
et in V quo temnote «Bellum Gallicum Bel¬ 
lumque Civile» condita fuerint et edita aliae 
que quaestiones perpenduntur. Liber absol¬ 
vitur capite VI ubi paucis «Corporis Caesa- 

rianl* opera recensentur. Cui de Caesare scrip¬ 
tore loqui voluerit maximae hic liber utilitati 
erit. 

Pereira, Silvius Baptista, Alma Roma - Pom¬ 
pejana. 

Brasiliensis Professor, quem de studiis 
classicis in Brasilia disserentem lectores nostri 
Jaro noverunt, cum iter per Italiam olim insti¬ 
tuerit, incredibili quadam affectus est admi¬ 
ratione, Romam contemplans, ruinasque Pom¬ 
pejanas tremente animo lustrans. Quare quid 
sensisset his opusculis mira Latinitate con¬ 
scriptis, expressit. Parva quidem mole opuscu¬ 
la, sed jucunda, sed lepida, sed elegantia. De 
Roma et de Pompejis egit una lingua, qua de 
Iisdem loqui licet, Latina. Amico carissimo 
gratum exhibemus animum quod nobis Ro¬ 
mam et Pompejana licuit oculis amore plenis 
contemplari eumque Latine loquentem audire, 

L. SchSkel Alonso, La formacidn dei estilo, «li¬ 
bro dei Profesor*. 3/ edic. Editorial «Sal 
Terrae*, Santander, 1957, pag. 322. 

Litterarum doctor, qui hunc librum legerit, 
et praesertim qui in litteris tradendis adhibue¬ 
rit, alienum fortasse arbitrabitur me in eo 
commendando immorari, cum ipse tertio in lu¬ 
cem editus se commendet. Qui vero nondum 
(n manibus habuerit quali9 sit nunquam satis 
mente complectetur. Non enim est liber litte¬ 
rariorum praeceptorum quae inconsulte et 
disjuncte colligantur. In hoc sane libro prae¬ 
cepta traduntur, sed quasi e duplici manantia 
fonte proponuntur, qui fontes sunt sapien¬ 
tium de animo doctrina eruditioque, et usus 
exercitatioque auctoris ipsius ejusdemque 
alumnorum. Has proin virtutes habet liber: 
rem «scientifice» primum axponit, deinde ra¬ 
tionem et viam usu et exercitatione commen¬ 
datam proponit, auctorum denique optima 
exemplaria ut imitationi sint, et pessima etiam 
ut vitia vitentur. Quae scripta non modo e 
litteratorum virorum libris excerpta sunt, sed 
etiam ex alumnorum exercitationibus. Haec 
omnia, praecepta dico et principia non jejuna 
et exili et arida oratione, sed ornata, expolita, 
fluenti, Ita ut vel ipsum dicendi genu 9 exem¬ 
plar et specimen scribendi habeatur. Quod 


cum optimum sit, scopulo, in quem offendas, 
forsitan sit aliquando, nam non semper res 
ita distincte discernuntur ut perspicue et di¬ 
lucide videas Opus tamen omnino necessa¬ 
rium ducimus illis magistris qui litteratos 
alumnos volunt. 

Mariotti, Scevola. — II «Bellum Poenicum » e 

Parte di Nevio. Saggio con edizlone dei 

Frammenti dei «Bellum Poenicum», An¬ 
gelo Signoielli Editore. Roma, 1955, pag. 
151. 

Arduum sane opus auctor aggressus esse 
videtur, pervestigare qua arte Naevius po£ma, 
cujus reliquiae solum solutae exstent et per¬ 
breves, condiderit. Qua re mirandus magis est 
hic Mariotti liber in quo fontes hujus poema¬ 
tis investigantur. Quod poema brevius fuisse 
Auctor efficit, et asserit in eo scribendo Nae¬ 
vium in unum colligere et copulare voluisse 
virtutes quae in Iliade et in Odyssea inveniun¬ 
tur. Qui tamen argumentum Homericum nul¬ 
lo modo est secutus, sed ex rebus gestis Ro¬ 
manorum desumpsit et facta commemoravit 
quibus ipse interfuit. Naevius, etsi Graeco¬ 
rum auctoritate impulsus, non alienus in 
scribendo e9t, sed plane 9uus, contra ac Livius 
Andronicus. De PoStae dicendi genere Ma¬ 
riotti notat Naevianam Latinitatem, verbi9 
Graecitatem sapientibus purgatam, prisca vo¬ 
cabula et in lexico et in morphologla, pro¬ 
prietates Naevianae syntaxeos, ubi praesertim 
inveniuntur coordinatio, rerum vocabulorum¬ 
que repetitiones, instar sermonis sacri et juri¬ 
dici. Etiam designat sonorum figuras, quae 
sunt homoteleuta et alliterationes. De metro 
quoque Naeviano, quod saturnium est, affir¬ 
mat auctor Naevium hoc scienter elegisse et 
adhibuisse —quamquam jam hexametrum in 
usu erat— ut praestantiam quandam et mag¬ 
nificentiam, quasi rei sacrae, poemati tri^ 
bueret. 

Mariotti denique reliquias, quae exstant, 
collectas notulis explicat, quibu9 et fontes 
exigit et lectiones varias, scansionem metro¬ 
rum exponit, locos allatos et in libro enu¬ 
cleatos exhibet. Ut patet, liber omnibus 
adeundus qui de Naevio po£ta ejusque poema¬ 
tum loqui voluerit. 

J. Sidera, C. M. F. 

Giomini, Remo. — Saggio sulla Fedra di Seneca. 
Angelo Signorelli Editore. Roma, 1955. 
pag. 123. 

Cl. Auctor conatus est Investigare atque 
perpendere quidquid boni et pulchri et vivi 
et fecundi jacet in Senecae Tragoediis, prae¬ 
sertim vero in illa cum praeclarissima tum 
optima quae inscribitur Phaedra. Quod ut 
assequatur de fontibus tragoediae et Graecis 
et Latinis agitat. Unde demonstrat alia ex 
parte Senecam quaedam ex Euripidis et So- 
phoclls tragoediis, ex alia autem ex Ovidio 
quaedam derivasse; ex quo effici vult Philo* 
sophum eumque Tragicum scriptorem et ex 
optimis quibusque aliorum fructus collegisse 
et suo ingenio suaque industria ea sua et 
propria fecisse. Deinde opus per Actus singu¬ 
los examini subicit. Placet comparatio illa 
quam inter extremum actum 111 Senecae Tra¬ 
goediae cum Euripide et Racine et D'Annun- 
zio instituit et cum ostendit quanti momenti 
Senecae tragoedia in posteriore Theatro evol¬ 
vendo fuerit. Hoc libro melius et aequius 
Senecae Tragici virtutes perpenduntur et 
aestimantur. 

Lienard, Edmond. — C. Julius Caesar. Fortissi¬ 
mi sunt Belgae. La Campagne de Belgique. 
Office de Publicii, S. A., Ediceurs, Bru- 
xelles, 1957, pag. 104. 

Hic liber scriptus est in Belgio puerisque 
Belgis proponitur, in eoque illi loci e Caesaris 
Commentartiis «de Bello Gallico* excerpti 
praebentur quos legere puerorum Belgarum 
Intersit, ut sunt illi in quibus de Caesaris 
expeditione in Belgas agitur. Librorum schola 
rium exemplar hic habeatur et prooemio, in 
quo leges syntacticae Institutiones milita¬ 
res paucis describuntur, et notis, quibus 
scripta illustrantur et expenduntur, et figuris 
arte depictis, quae longiori explicationi inser¬ 
viunt. Aliquot tamen typographica menda, 
expungantur oportet; nonne etiam melius sit 
verba Latina in notulis explicata typis diver¬ 
sis a verbis Gallicis, maxima perspicuitatis 
gratia, distinguere? Qui naevi nihil huic 


opusculo detrahunt, at sublata, forte opus 
melius et aptius evadet. 

L. Laurand et A. Lauras. — Manuel des Elu¬ 
des Grecques et Latines, Tome I, Grdce. G6o- 
graphie, histofre, Institutions, Litt^rature, 
grammaire historique, m£trique grecque et 
latine Edition entifcrement refondue par 
A. Lauras. Editions A. et J. Picard et Cie., 
1957. pg. 676. 

Athenas noctuam mittere videbitur qui 
hunc librum commendet quem omnes littera¬ 
rum studiosi maximi faciunt, quique, qua sua 
est brevitate, lucido ordine, cum optimum 
quemque librum indicet, et optima quaeque 
ab aliis scriptoribus prolata in unum cogat ac 
paucis contrahat, manu nocturna diurnaque 
a scholasricis et magistris ubique versatur. 
Hic tamen liber ut locum suum teneret etiam 
nunc, debuit ad nostrae aetatis necessitatem 
omnino aptari. Quod quidem summa peritia 
effecit A. Lauras qui in duo volumina contra¬ 
xit quod antea tribus evulgatum erat, opusque 
emendavit, expolivit, auxit. Volumen alterum 
jam pridem, anno dico 1955, in lucem editum 
est, quod de Roma rebusque Romanis agit. 
Nunc primum vulgatur, quod de Graecia re¬ 
busque Graecis totum agitat. Illa pars in qua 
de institutionibus Graecis disputabatur, com¬ 
pletur additis quibusdam de numismatica, de 
epigraphia, de palaeographia, de artibus doc¬ 
trinisque Graecorum. Magnopere retractavit 
quae ad bibliographiam attinent et valde auxit 
quae ad litteras Graecas Christianas spectant. 
Ea quae ad phoneticam et morphologiam per¬ 
tinent, penitus funditusque innovata sunt, 
recentioribusque eruditorum virorum investi¬ 
gationibus accommodata. Nemo, qui his stu¬ 
diis vacat, non grato animo accipiet hoc opus 
vetus et novum, usu et experimento probatum, 
perfectum completumque opera ac studio A. 
Lauras. 

Speramus tamen ut quaedam errata in pro¬ 
ximis editionibus expungantur, ut pg. 569, 
n.° 246, bis aXeiv pro afyetv, et pag. 570, n.° 248. 
Rem . I, pntxei pro 

J. Sidera, C. M. F. 

Oennerfors, Alf. - Pliniana. In Plinii Majoris 
Naturalem Hi9toriam studia grammatica 
semantica critica. Commentatio academica. 
Upsallae MCMLVI. Typis descripserunt 
Almqvist et Wikseil Soc 

Quattuor capitibus propositum commen 
tatlonis hujus academicae a praeclarissimo 
viro Alf Oennerfors absolvitur. Brevissimum 
post exordium, primum de stilo disseritur 
Pliniano: de sermone qui dicitur technico 
(pp. 1 1-42); de sermone vulgari (pp. 43-51); de 
studio litterato et oratoria arte exculto (pp. 52- 
68); absolvitur haec prima libri pars conclu¬ 
sione aliqua de dativo finali in scriptis Pli¬ 
nianis (pp. 69-73). 

Caput secundum semanticae totum scien¬ 
tiae dicatur, ubi perlucide de substantivis, 
adjectivis, verbi9, adverbiis, paniculis in 
scriptis Plinii (pp. 74 108). Caput tertium est 
de syntacticis variis. Scientifica nimirum via 
ac ratione disserit auctor de ablativis qualita¬ 
tis, de ablativo absoluto, de ceteris ablativis, 
de ablativo comparationis, loci, temporis; at¬ 
que de participiis, de numeris cardinalibus, 
ordinalibus, distributivi9 (pp. 109-152). Ex 
tremum denique caput est de re critica: non 
nullae agitantur quaestiones selectae, ut loci 
ad — que et — ve particulas pertinentes (pp. 
153*174). Finitur scitum hoc opus indicibus 
variis, locorum, rerum, verborum, editionum, 
librorum (pp. 175195). Opus academicum 
Latinitatis alumnis consentaneum, magistris¬ 
que et iis qui Historiam Naturalem Plinii 
investigant utilissimum, idque laudandum 
quod lingua Latina est scriptum. 

A. MarquSs, C. M. F. 

Friedrich Klingner. — Roemische Geisteswelt. 
Neue, vollstaendige und vermehrte Ge- 
samtausgabe. Verlag Hermann Rinn 
Muenchen, 3. vermehrte Auflage, 1956. 

Opus magni quidem momenti ex 693 den¬ 
sissimis pagellis, ubi Romanorum litterae ad 
summam rediguntur, opera clarissimi Profes¬ 
soris F. Klingner. Brevis, ubi libri propositum 
objicitur, introductio praeit (pp. 9-11) Ea 
autem ratione rerum ordo disponitur: Italia, 
nomen, sensus, notio apud antiquos (pp. 13- 
35). Cato Censorius et discrimen rei publicae 


(pp. 36 67). Hi9toriographia Romana (pp. 68- 
91). Cicero (pp. 92 141). Poetae atque poesis 
apud pristinos Romanos (pp. 142-172). Lucre¬ 
tius (pp. 173-199). Catullus (pp. 200 220). 
Vergilius (pp. 221-308). Horatius (pp. 309- 
400). Carmina amatoria, Elegiae amatoriae: 
specimina romanica apud Goethe (pp. 401- 
411). Tibullus (pp. 412-425). Livius (pp. 426- 
450). Tacitus (pp. 451 474). Litterae apud Ro¬ 
manos, exeunte antiquitate (pp. 475 525). 
Boethius (pp. 526-560). Roma quasi specimen 
et forma (pp. 561-582). De Juris scientia (pp. 
583 599) Cicero et Petrarca. De Humanita¬ 
tum initio (pp. 600 619) De Humanitate (pp. 
620 b62). Appendix: De pristina Pythica Pin¬ 
dari poesi (pp. 653-685). Chronoiogia, et loco¬ 
rum index (pp. 686 693). 

En habes veram de illa mentis cogitatio¬ 
nisque vita apud Romanos historiam et quasi 
bibliothecam, quam sedula manu et alto stu¬ 
dio praeclarus antiquitatis doctor congessit, 
qua litterarum cultores scientiae desiderium 
facile explere poterunt. 

I. Gonzalez, C. M. F. 

Bacci, Antonio. — Vocabolario italiano - latino 
delle parole moderne e difficili a tradurre. Ter- 
za edizione. Societas libraria «Studium» 
edidit. Romae. 

In libris clarissimi viri Antonii Bacci, ab 
epistulis Pont. Max. ad Principes, hic quidem 
praeeminet: «Lexicon eorum vocabulorum 
quae difficilius latine redduntur». Nuper ter¬ 
tia ejusdem editio in lucem prodiit retractata 
multoque locupletior.In hoc volumine ad 3.000 
vocabula adiciuntur superiori editioni, et non 
nullae etiam mutationes meliore loco ibi cer¬ 
nuntur. Haec humanissimo lectori praeclarus 
scriptor, altera in editione, conscripserat: 
«Nonnulli a me, nec semel, e Romana prae¬ 
sertim Curia quaesiere quomodo haud pauca 
vocabula, quae In communibus lexicis vel om¬ 
nino desiderantur, vel imperite proponuntur, 
latine reddi possent. Quorum votis ut satis 
pro viribus facerem, hoc lexicon in vulgua 
edidi, quod jam, a disciplinae meae quondam 
alumno rogatus, exaraveram. Opus sane nec 
perfectum, nec absolutum est, quamvl9 mihi 
tantis steterit curis tantisque laboribus*. 

Uber certe utilis magnique ingenii atque 
labori9. Illa hic referre juvat quae clarissimus 
vir J. B. Montini, Antonio Bacci, Latinitatis 
magistro, exoptabat: «Utinam frequens e sa¬ 
cro ordine virorum numerus at ii praecipue 
qui Romanae Curiae ministros agunt, egregio 
hoc litteraturae specimine incitentur ad dili¬ 
gent iorem latinae linguae consuetudinem, ut 
quae superiore aetate, Maximorum Pontificum 
auspiciis, .semper floruit humaniorum disci¬ 
plinarum laus, ea nostris quoque temporibus 
vigere ne desinat». 

A. Marqu£s, C M. F. 

A. Masciullo. — 11 verbo lirino nelle sue irrego - 
laritd e construzioni spsciali. Societ^ Editrice 
Internazionale, Torino. 

Hic liber litterarum Latinarum alumnis in 
primi9 dicatur. Qui ipsa inscriptione patet: de 
anomaliis verbi Latini est atque constructio¬ 
nibus singulariter. Litterarum ordine propo¬ 
nuntur verba irregularia conjugationum, et 
verba anomala, defectiva, impersonalia. Tum 
afferuntur perfecta et 9upina eadem prorsus 
ratione. Denique index verborum cum regimi¬ 
ne vario prostat. Non nulla de temporum for¬ 
matione delibantur; de9inentiae personales re¬ 
coluntur, tabellae quattuor conjugationum, 
activae, passivae, deponentis, opu9 perficiunt; 
155 admodum pagellae lucubrationem consti¬ 
tuunt, quae conversionem in sermonem Lati¬ 
num faciliorem certe reddent alumnis. Propo- 
’ situm hoc sibi adscivit clarus Professor A. 
Masciullo, ut ipse in praefatione confitetur, 
quodque tofo opere quidem ostenditur atque 
comprobatur. 

I. GonzAlez, C M. F. 

G. Magarinos. — Juvenal y su tercera sdtira. 
Consejo Superior de Investigaciones Cien- 
tificas. Instituto «Antonio de Nebrija». 
Manuales y Anejos de «Emerita*, XV. 

Agitur hic de disputatione analytica atque 
investigatione philologica in Saturam Ter¬ 
tiam Juvenalis pofctae. Primum haec fuit lu 
cubratio academica ad Licentiam in Litteris 
Facultatis Humanitatum et Scientiarum Uru* 
quarianae rei publicae. In trutinam denuo re 


exagitata, librum hunc exaravit clarus vir G. 
Magariftos, qui Latinarum Litterarum culto¬ 
ribus delectamento e99et atque institutioni. 

In praefatione (pp. 9*11) eruditus scriptor 
quisi operis lineamenta detegit atque non 
nulla de libro, cui inscriptio Juvenal the Sati- 
rist, a praeclarissimo professore Gilbert Highet 
exarato, delibanda offert. In primo vero capite 
(pp. 13-31) disserit de Juvenale ac de critica 
historica; facile de auctoris ejusdemque operis 
interpretationibus verba facit. In capite alte¬ 
ro (pp 33-77) commentarium Saturae tertiae 
philologicum tradit. In capite tertio (pp. 79- 
10 ) explicatio seu analysis ex9tat litteraria. 
Tum denique Saturae conversio in linguam 
Hispanicam cum copiosis rei noti 9 adhibetur 
(pp 107-119). Neque deest bibliographia prae¬ 
cipue de Juvenale poeta ejusdemque scripto¬ 
rum merito. Opus vere scitum cultoribusque 
Latinarum litterarum commodum. 

I. GonzAlez, C. M. F. 

F. Houbrexhe. - Homire, Iliade texte commente , 

chants I d VI. Homere, Iliade , chants I d VI. 
Dessain, Li£ge, 1956. 

En tibi opera duo, a claro Professore F. 
Houbrexhe exarata, quorum alterum alterius 
est complementum. Alterum est textus sex 
priorum canticorum Iliadis notitiis historicis, 
geographicis, rhetoricis explicatus. Unicuique 
poematis cantico brevi9 praeit rerum summa, 
quae maxime quidem argumento intellegendo 
inserviet. Perbellae tabulae pictae antiquitatis 
Graecae opus ornant atque illustrant. In intro¬ 
ductione vero libri, praecipua de quaestione 
Homerica proponuntur ab auctore, non omis¬ 
sis opinionibus hodiernis de iis carminibus, 
quae jam antiquis temporibus Homero poetae 
adscripta sunt. De unitate poematis Iliadis 
facili calamo scriptor disserit in capite secun¬ 
do, ubi acutiu9 de compositionis unitate atque 
de unitate psychologica disputat. Neque in¬ 
dex bibliographicus desideratur auctorum 
praecipuorum. 

Alterum vero opus est lexicon quod voces 
explicat in his canticis ab Homero usitatas. 
Huju 9 modi libelli ope facile alumni poetae 
mentem percipient atque intellegent. Commo¬ 
de ab auctore opus hoc dicitur: « Prtparation 




309 


Bibliographia 


et commentaire de civilisation ». Cum superiore 
libro velut in unum convertuntur, quod mag¬ 
no opere ad linguam Graecam tradendam ap¬ 
tum ducimus. Illud abs dubio a Graecitatis 
cultoribus in maximo erit pretio, si quid nos¬ 
tri est judicii. 

A. Marqu£s, C. M. F. 

L. Cellier. — Gtrard de Nerual, L'Homme et 
1'Oeuvre. Collection Connaissance des Let~ 
tres. Hatier-Boivin, Paris, 1956. 254 pag., 
450 Fr. 

Dum centesimus a nativitate elabitur an¬ 
nus grata clari viri G. de Nerval memoria hoc 
opusculo redditur. Ex corporis seu collectionis 
norma, viris litteratis laborum complexus de 
vitae tenore atque operum litterariorum in¬ 
signis poetae Galli a Professore L. Cellier apte 
lepideque exaratus offertur 

In octo capita totus liber dividitur, hac 
quidem ratione: «I. La Croisfe des Chemtns (pp. 
5-43); II. Emancipation (pp. 44-62); III. Le 
Guignon (pp. 63-89); IV. La machine infernale 
(pp. 90 1 35); V. La descente chez les meres (pp. 
136-169); VI. La citt des livres (pp. 170-187); 
VII. Une ame romantique (pp. 188-201): VIII. 
Le cr&ateur (pp. 202-237)». 

Non nulla, sub fine (238-252), a praeclaro 
scriptore de «mytho Nervalensi» disseruntur, 
quae totam viri poStaeque faciem perstringere, 
idque facili calamo, intendunt. Studium hoc 
«objectivum» prorsus de rebus «subjectivis», 
ut plurimum, quod in scriptoribus judicandis 
solet. Notulae quaedam bibliographicae opus 
absolvunt (pp. 253-255) una cum rerum libri 
tabella. 

Ildephonsus GonzAlez, C. M. F. 

A. Traina. — L'alfabeto e la pronunzia dei 
latino , Bologna 1957, Casa Editrice Prof. 
Riccardo P&tron, p. 85, L. 900. 

Hoc libro ea tractatur quaestio, quae, quo 
citius latiusque verba prolata instrumentis 
technicis diffunduntur et homines frequentius 
huc illuc et celerius commigrant, majoris quin 
etiam quam maximi momenti est. Quam diffi¬ 
cultatem omnes, qui ante duos fere annos 
Avennionem confluxerant, cum animadverte¬ 


runt certe objectam tum sapienter superan¬ 
dam existimaverunt. Is autem, qui hoc 
opusculum magnae praestantiae confecit, quod 
est non solum de litterarum Latinarum ordine 
et appellatione sed etiam origine, additamen¬ 
tis, formis, nominibus, ex copia ingenti mate¬ 
riae sollerter seligendas suscepit eas litteras 
sive solas sive conjunctas, quibus potissimum 
efferendis singulae nationes inter se differre 
noscuntur, diphthongos inquam, sonum inter¬ 
medium, qui est inter i et u litteras, y litte¬ 
ram, u consonantem seu potius semivocalem, 
adspirationem, ti syllabam, cum vocali cuili¬ 
bet praeponitur, c litteram e vel i vocalium 
praepositivam, denique conjunctiones littera¬ 
rum, quae sunt * quu -ng-, -gn-, gn-, ns-, pos¬ 
tremo s litteram, ubi est vocalibus Interposita. 
Addidit tabulam, qua varii modi iique praeci¬ 
pui litteras enuntiandi, qui viguerunt vel ad¬ 
huc vigent, conferuntur. Idem pauca praefatus 
de consilio magistros doctoresque futuros sa¬ 
tis copiose informandi minus contendit studia 
sua ad usum dirigere quam monumenta anti¬ 
qua ad id opus idonea camparare confisus se 
sic multum ad quaestionem pronuntiatGs fa¬ 
cilius absolvendam congruenter contulisse. 
Atque profecto quidem cum exempla tum loci 
sive scriptorum sive grammaticorum sive in¬ 
scriptionum diligenter delecta sunt neque 
linguarum aliarum argumenta neglecta. Quin 
etiam nova allata sunt antehac minus usur¬ 
pata vel ad usum translata. Itaque dilucide 
demonstratur in diphthongis duas inter se 
vocales jugatas sub unius vocis enuntiatione 
prolatas esse veluti geminae vocis unum so¬ 
num. Haec comprobantur vocabulis mutuatis 
vel peregrinis, ut Kaiser (German.), saigulum 
(Hibern.). Idem homoeoprophoris evidentius 
confirmatur. Paulatim autem diphthongl ser¬ 
monis urbani in vocales simplices transmuta- 
tae sunt. Id quod In sermone vulgari multo 
ante effectum est. C autem (etg), quae littera 
hodie maximum discrimen variarum natio¬ 
num est, usque ad quartum saeculum quin 
etiam sextum p. Chr n k consonanti et q 9i- 
milius fuit atque vicinius quam ulli alii. Quam 
ad rem firmandam plurimum exempla ab ono 
maropoeia sumpta valent, ut Cicirrus, graece 
xtxippo;, german ice kikeriki, hispanice quiquiri - 
qui, gallice coquerico, lusitane cocorico, russice 

kukurickii, japonlce kokekokkdo Accedunt mul- 
ta alta exempla eaque generis alius Tamen 
desiderantur inscripttones Christianae, cum 
in catacumbis multi9 locis legatur: IN PAKE 
vel IN 11AKK, aliaque hujus generis, licet non 
ad eam philologiam spectent, qua in aureae 
tantum aetatis scriptores inquiritur. 

Optime autem, quamvis paucis verbis, re¬ 
fertur, quid viri litteratissimi nostrae aetatis, 
quid medii aevi, quid redintegratis studiis 
antiquitatis de hac quaestione judicarint re 
in utramque partem perpensa. Singulis parti¬ 
bus praecipuis index bibliographicus copiosus, 
quo continentur opera praestantiora, subjun¬ 
gitur. Postremo index vocabulorum comme¬ 
moratorum tractatorumve additur secundum 
ordinem litterarum disposirus et linguas adhi¬ 
bitas Sequitur index fontium. Facile igitur 
unusquisque ex hoc opere praestantisMmo 
cognoscet, quantum appellatio litterarum vere 
Latina differat a consuetudine translaticia, 
aliquatenus intellecturus, quid certo scire 
possimus. 

Caelestis Eichenseer, O. S. B. 

Larock, Victor. — Erasine, Eloge de la Folie. 

Textes traduits et annotas. N.° 3. N. 

Troisifcme 6dition. Office de Publicii, S. 

A., Editeurs, rue Marcq, 16, Bruxelles, 
1957. 

En tibi lepidus libellus 90 pagellarum, qui 
quidem maxime ornat Collectiones «Lebfcgue 
et Nationale», quarum adhuc 228 volumina 
in lucem sunt edita. Ibi non nulli adsunt tex¬ 
tus, in Ga licam linguam conversi a claro 
scriptore V. Larock, illius celeberrimi operis 
Desiderii Erasmi Rotterodami, cui inscriptio 
est Encomium Moriae. 

Aliquae in primis dicantur pagellae scrip¬ 
tori Era9mo, Humanismi, ut dicitur, facile 
principi (pp. 518). Pauca deinde innuuntur 
de «Encomio Moriae» (pp. 19-20). Et conse¬ 
quuntur non nulla hujus operis pericopae in 
Gallicam linguam pulchre redditae, quibus et 
mentem et artem litterariam Latini scriptoris 
Erasmi detegere intendit praeclarus vir V. 
Larock. Notitiae potissimum historicae infra 
pagellas adhibentur (pp. 21 -84). 

Non nullae picturae libellum ornant, va¬ 


riaeque Erasmi effigies antiquae prostant. 
Conversio haec Gallica generatim sequitur 
textum Latinum editionis professoris J. * B. 
Kan, anno 1898 In interpretatione exaranda 
ante oculos habuit editor illae clarorum vi¬ 
rorum Reanudet et Pierre de Nolhac. Index 
bibliographicus, conversionum aliorumque 
operum de Erasmo libellum complent. 

Lejeune, Albert. — Recherches sur la Catoptri- 
que Grecque d'apris les sources antiques et 
mtditvales. Bruxelles, Palais des Acade* 
mies, rue Ducale 1, 1957. 

Liber hic et ad scientiam et ad historiam 
pertinet, quod ex ipsa inscriptione facile 
eruere potes. Lucubratio est, tomus LII, fasc. 
2, recentium editionum Academiae Regalis 
apud Belgas. Inde a diebus magni philosophi 
Aristotelis, scientia optica geometrica tan- 
quam alia disciplina, peritorum judicio, ma¬ 
thematica applicata apparet. In huju9 operis 
introductione breviter historia antiqua apud 
Graecos a claro scriptore perstringitur. In tres 
partes, quae item in capita distribuuntur, ar¬ 
gumentum libri dispertitur. 

De optica ibi Ptolemaeia, de legibu9 refle¬ 
xionis Ptolemaeis, de theoria imaginum spe¬ 
cularium, de catoptrica pseudo Euclidi», de 
theoria speculorum ante Ptolemaeum, de 
mensura angulorum incidentiae et refrac¬ 
tionis, de refractione in catoptrica Archime¬ 
dis..., ceteris, magna ingenii vi disseritur, 
antiqua historia duce et historia aevi medii. 
Figurae geometricae hinc inde toto operis 
cursu adhibentur ad rei faciliorem explica¬ 
tionem. Index bibliographicus atque auctorum 
ditissimus, quo aptius scriptoris propositum 
in opere conficiendo completur. Liber scien¬ 
tiarum mathematicarum cultoribus valde 
commendandus. 

Philoponus, C. M F. 

Marmorale, Enzo V. — Persio . 2.* edizio- 
ne rifatta, «I.a Nuova Italia» Editrice, 
Firenze, 1956. 

Ex clarissimi huju 9 operis sententia scrip¬ 
toris, Persius unus est de sincerioribus litte¬ 
rarum Latinarum poetis, eidemque investi¬ 
gando multam curam, sollertiam, ingenium 

tempusque dicatum voluit auctor. Altera haec 
operis editio, quattuordecim po9t annos a 
priore, cujus quidem formam tenoremque, non 
nullis autem in melius redditl9, fere consequi¬ 
tur. Ex eo vero tempore parum, In phllologlca 
provincia, de pofita Persio, si excipias studia 
vel lucubrationes a V. Ciaffi, W. H. Frledrich, 
}. W. Spaeth, L. Herrmann, E. Faria exarata, 
evulgatum est. 

Sex In capita (pp 9*105) totum volumen 
dispertitur, cui duplex longe amplissima 
appendix annectitur: altera de bibliographicis 
quaestionibus (pp. 107-173), de opere vero 
altera (pp. 175-344). Praeit erudita de libri 
hujus scopo atque proposita introductio (pp. 
3-8) atque opus indice nominum rerumque 
potissimarum completur (pp. 345-353). Liber 
hic a nobilissimo Professore E. V. Marmorale 
de Persio po£ta exaratus, in posterum, ni mul¬ 
tum fallor, ex optimis de re, atque ideo neces, 
sarius in bibliothecis, habendus cultoribus 
litterarum humaniorum erit. 

A. MarquSs, C. M. F. 

Valgiglio Ernesto. — Silia e la crisi repubblica- 

na. La Nuova Italia. Firenze, 1957. 

Volumen hoc, sexagesimum numero, in 
nobili illa «Biblioteca di Cultura», de Latinis 
litteris adeo nostris diebu9 apud Italos bene 
merita. Scriptoris autem huju9 libri mens ea 
nempe est, ut politicam L. Sullae rem exagitet, 
leges latas ante oculos habens, atque ejusdem 
causas historicas et vim potissimam inqui¬ 
rens. Discrimen vero constitutionis Romanae, 
cujus quidem praecipuum momentum est opus 
Sullanum, attento animo considerat. 

En tibi operis clari viri E. Valgiglio con¬ 
spectum: «I. Competizioni politiche e lotte di 
partiti alia vigilia della l. a guerra mitridatica (88 
a. C.) (pp. 3 25); II. Silia iHostis rei publi¬ 
cae» (88 82 a. C.) (pp. 27-51); III. La ricons - 
truzione aristocratica: Dittatura c legislazione di 
Silia (82-79 a. C.) (pp. 53*154); IV. .Sulla 
felix» (fine dell'82 a. C.) (pp. 155 19 ); V. 
L'abdicaziont di Silia (inizio dei 79 a. C.) (pp. 
199*208); VI. Collocazione storico - letteraria 
dellopcra sillana (pp. 209-223); VII. Conclu¬ 
sione (pp. 225-233)». 

Notitiae denique non nullae in appendice 


(pp. 235-239) adjunguntur, de praecipuis ope¬ 
ris Sullani fontibus, nempe de biographia Plu- 
tarchi et de Bello Civili et Bello Mithridatico 
Appiani Index vero nominum (p^>. 241-251) 
opus totum apte complet, quod sapientes mag¬ 
ni procul dubio aestimabunt. 

P. Philoponus, C. M. F. 

Villey, Michel. — Le Droit Romain. Presses 
Universitaires de France, 108, Boulevard 
Saint-Germain, Paris, 1957. 

Liber haud magnae quidem molis, sed in¬ 
timi tamen ponderis et utilissimus alumnis 
scientiae juridicae. In duplicem partem divi¬ 
ditur. In prima commode explicatur a Profes¬ 
sore M. Villey qua ratione jus Romanum con¬ 
stitutum sit. I. De processu actionum legis et 
de primo usu judiciali (pp. 10*123); II. De for- 
mulari processu et de progressu usus judicia¬ 
lis (pp. 23-36); III. De ortu scientiae juris (pp. 
3751) 

Altera autem in parte disseritur de non 
nullis institutis juris Romani. I. De theoria 
personae (pp. 52 61); II. De capacitate juridica 
(pp. 62-69); III. De rerum theoria (pp. 70 78); 
IV. De juribus realibus (pp. 79-86); V. De 
possessionis theoria (pp. 87-95); VI. De obli¬ 
gationis fontibus (pp. 96-108); VII. De theoria 
generali contractuum (pp. 109-115). In prooe¬ 
mio (pp. 5-9) atque in fine libri fpp. 116-124) 
jus Romanum cum jure nostro recenti apte 
comparat praeclarus auctor. 

P. Philoponus, C. M. F. 

Manzo, Giuseppe. — Dizionario della sintassi 
latina. Angelo Slgnorelli Editore. Roma, 
1956. 

Altera hujus operis editio eaque recognita, 
429 pagellas complectitur, quae alumnis po¬ 
tissimum Latinitatis erit utilissima. Ex ipsa 
inscriprione libri de dictionarlo syntaxeos La¬ 
tinae agitur, a praeclaro professore Manzo 
apte exarato. 

Litterarum ordine verba 9eu vocabula ma¬ 
gis communia in usu Latinarum litterarum 
colliguntur, quae notam aliquam singularem 
habent in syntaxi; atque exemplorum classi¬ 
corum ope facile explicantur loci syntactici in 
locutione Latina. In Italiae Scholis et Lyceis 

haud novum adhiberi hujusmodi dictionaria 
ad alumnorum usum, quae apud nostrates 
desiderantur. 

Vocabula hoc in opere scite seliguntur, 
optimisque illustrantur classicorum scripto¬ 
rum exemplis, quod aptissimum est in insti¬ 
tutione Latina discipulorum. Opus igitur in 
id praesertim tendit, ut facilius reddat impli¬ 
catum studium 9yntaxeos Latinae. Praecipua 
recoluntur verba, nomina, pronomina, adjecti¬ 
va, praepositiones et conjunctiones: omnia 
vero litterarum ordine digesta atque sedulo 
aptata. 

Maxima huic dictionario inest facilitas ad 
omnia quae referuntur ad syntaxim Latino¬ 
rum scriptorum. Exempla sunt optimorum 
scriptorum praesertim vero Ciceronis atque 
Caesaris. Simplex nitidusque est professor 
Manzo in structura Latinae locutionis expo¬ 
nenda. Ejusdem autem liber haud magnae 
molis omniumque alumnorum Latinitatis cru¬ 
menis sane commodus. Maximopere hujus¬ 
modi dictionarium ad alumnos Hispanos, qui 
Latinum sermonem colunt, in votis nobis est. 

P. Philoponus, C. M. F. 

Maffii, Maffio. — Cicerone e il suo drama poli¬ 
tico. Aldo Martello Editore. Milano, 1957. 

TotIu9 Ciceronianae vitae cursus ab ho¬ 
dierno scriptore, hodierna formarum ratione 
adhibita in hoc libro describitur. Clarus auc¬ 
tor, litterarum humaniorum et historicae artis 
peritus atque cultor, opus quidem insigne hoc 
volumine effecit. Nihil ibi omnino desidera¬ 
tur: typographica ars quam optima ab initio 
libri; scribendi ratio perfacilis: plus quinque 
lustris clarus vir M. Maffii foliis periodicis 
conscribendis operam sedulam dederat. Tabu¬ 
lae pictae ad classicam antiquitatem pertinen¬ 
tes copiosae et pulcherrimae. 

Quicumque in posterum de re et 9cire et 
dicere cupiat, ad hunc quasi fontem adeat 
necesse est. Antiquitatem quam optime scrip 
tor novit, eidemque velut spiritum rerum 
aperuit romanarum, quem per totum libri 
tractum minime latitantem perspicies. Hoc 
opus quasi uno perlegitur tenore, innumeri9que 
historiae monumentis aptissime locupletatur. 

Liber 549 pagellis constat; eidem 18 sunt 
tabulae pictae absoluta typographiae arte exa¬ 


ratae. Praefatio brevis at erudita (pp. XV 
XIX). In singula capita notulae, scitae et 
copiosae (pp. 515536). Tabula eventorum 
«synchronica», critica hodierna arte confecta 
atque rite aptata (pp. 539-541). Aido Martello 
Editori, Mediolanensi, ex animo ob perfectam 
libri confectionem, non gratulari non pos¬ 
sumus. 

A. Marqu£s, C. M. F. 

H. D. F. Kitto. — Die Griechen, von der Wfr- 
klichkeit eine9 geschichtlichen Vorbilds. 
Ernst Klett Verlag Stuttgart, 1957. 382 
Seiten. Leinen 19, 50 DM. 

Hoc volumen in Germanicam linguam 
translatum est a praeclaro Professore Hartmut 
von Hentig, qui id maximo elaboravit ingenio 
ac sedulitate. Primigenio operi. Anglica lingua 
haec est inscriptio «The Greeks*, apud edito¬ 
rem Penguin Books, London. 

H. D. F. Kitto Doctor e9t Philologiae clas¬ 
sicae in Universitate Bristol, vir maximae 
eruditionis, humaniorum autem litterarum pe¬ 
ritus, qui opera de multis studiorum quaes¬ 
tionibus in vulgus emisit. Hoc vero opus om¬ 
nium quidem patet animis qui de re Graeca¬ 
nica in pristina historia curam et culturam 
habere intendunt. Calamo penitus facili clarus 
scriptor in re agenda procedit, ut liber placido 
animo tibi, ni multum fallor, sit. 

De opere haec clarus vir Raymond Morti- 
mer in «The Sunday Times», London: «Die 
beste Einfuehrung in das alte Griechenland, 
die ich je gelesen habe». Ea autem ratione ac 
via scriptor Heinrich D. F. Kitto rem totam 
evolvit: Praefatio (pp. 11-17). De origine popu¬ 
li Graeci (pp. 19-43). De geographia huju9 
populi (pp. 44 66). De Homero (pp. 67-104). 
De re politica (pp. 105-126). Classica Graecia 
pristinis temporibus (pp. 127-168). Classica 
Graecia quinto saeculo (pp. 169-209). De 
Graecorum bellis (210 296). Mythus et Religio 
(pp. 297-310). Vita et conversatio apud 
Graecos (pp. 311-382). 

Operis hujus Germanus translator, praecla¬ 
rus vir, H. von Hentig, non nulla initio libri 
contexuit verba (pp. 7-10) de ratione qua 
librum Germanice reddidit, deque totius vo¬ 
luminis conspectu. Certo certius laudanda 
opera librorum Editoris Ernst Klett, Stuttgart, 
quae magnam hanc lucubrationem in Germa¬ 
nicam linguam convertendam curavit. Utinam 
et in alias linguas opus convertatur! 

Ildephonsus GonzAlez, C. M. F. 



SCHOLARES LINGUAE LATINAE COMMENTARII 

* 

Scripta mittantur ad Moderatorem: Conde, 2, BARBASTRO (Huesca) 

Pretium In Hispania et America: 15 pesetarum Extra Hispaniam: 20 pesetarum 

—Quid legis? —Librum. 

— Ubi scribis? —In pugilaribus. 

— Quo scribis? —Stilo. 

—Ubi iterum scribis —In charta. 

— Quo scribis? —Calamo. 

— Quo ungis calamum? 

—Atramento. 





AULUS INSTRUMENTA SCHOLASTICA PARAT 


Aulus domi capsam scholasticam habet, in qua 
volumina apte custodit. Capsa operculo cooperitur 
et, ut commode asportari aut gestari possit, corri¬ 
gia circumdatur. Volumina in umbilico compli¬ 
cantur seu involvuntur; index vero cujusque libri 
membranula ex volumine pendenti significatur. 

Volumen foliis constat gltitine copulatis, in 
quorum intima parte scribitur. 

Indices minio seu atramento rubri coloris 
— unde rubrica est appellata — inscribuntur. 

Quae emendari oportet, spongia delentur. 

Papyri *eu chartae folia a librariis in foro 
veneunt: quae folia copulantur et codicem seu li¬ 
brum efficiunt. 

Pro papyris nonnumquam pergamenae adhi¬ 
bentur ex pellibus bestiarum praeparatae. 


Praeter capsam scholasticam et volumina, Au¬ 
lus habet pugillares, seu tabellas ligneas cera 
obductas, in quibus scribit; quae, si binae copu¬ 
lantur, diptycha appellantur, si ternae, triptycha, 
et stilo seu graphio inciduntur. 

Anulo quodam conjunguntur ut commode vol¬ 
vantur; saepe etiam litterae, in primis secretae, 
signo quodam obsignantur. 

In mensa Aulus bina habet atramentaria, quae 
atramentum nigri et rubri coloris continent; in iis 
calamos (aut avium pennas) ad scribendum inun¬ 
git; calami in theca calamaria asservantur aut in 
fascem colliguntur. 

His omnibus paratis Aulus epistulas et scrip- 
tiunculas, a magistro praescriptas, (xarat. 

DE ASINO BONO 

Vagus asinum habebat nigrum, 
qui calcitrabat omnes qui eum te¬ 
mere adibant. 

Quodam die vagus ille bonita¬ 
te asini, ut solebat, confisus im¬ 
prudentius ad illum accessit, et 
calcibus ictus praemium impru¬ 
dentiae recepit; quo claudus altero 
pede factus est. 

Vagus autem ultus est, asi¬ 
numque fustibus verberavit quoad 



defessus est. Sed ne verberibus quidem contentus, statuit eum proximis 


nundinis quolibet pretio vendere. 


Asinus claudus, caecus, idemque macie confectus erat, ut dominus. 


Callidus vagus ita asinum ducebat ut si¬ 
mularet ejus claudicationem, pictisque oculis 
etiam caecitatem. 

Statim ut forum intravit, emptor ad eum 
accessit. Cui vagus obviam venit eumque in¬ 
terrogavit num vellet emere asinum. 

Dum emptor asinum inspicit, vagus asini 
virtutes ad caelum extollebat. 

Emptor igitur a vago deceptus petiit ut 
pretium constitueret; vagus vero pretium 
statuit maximum, quod, ut erat 
deceptus, optimum emptori visum 
est. 

Itaque vagus, asini dorsum mul- 
cens «Bone asine, bone asine, dice¬ 
bat, malus cum sis, te bonum praedi¬ 
care cogor». 

His dictis, os manu permulsit; 
asinus vero ne desuesceret, quasi 
maerens, manum ejus momordit. 

Quo vagus, asini blanditiis, clau¬ 
dus discessit et mancus. 

Barbastri Aloisius Rodriguez 



Verba docent, exempla trahunt. 
Honores saepe mutant mores. 

Fortiter in re, suaviter in modo. 
Leve fit quod bene fertur onus. 

Non in omnes omnia conveniunt. 
Fraus in auctorem recidit. 

Fide, sed cui fidas, vide! 


Pater. - Mihi crede, fili, cum verbero te, dolor 
meus major est quam tuus. 

Filius. - Tunc melius fortasse erit ut ego te 
verberem, tum enim ego vehementiorem dolorem 
sentiam. 

Celsonae Josephus Comas. 


— Quidnam poscis? 

— Meam pecuniam. 

— Respiravi, liberatus sum! Meam te cre 
ciebam deposcere. 

Saltus eculei 


Alexander et calliditas Indorum 



GLO 


VI 


NUS 

EST 

BRE 

PI 

CUR 

RI 

H 

TAE 

AE 

SUS 



VIS 


SEM 



Ilo Hannibale cl Scipione 

Hannibal cum Scipione 
de clarissimis ducibus agens, 
Alexandrum post Pyrrhum 
nominavit, posteaque tertio 
loco semetipsum. 

— <Qui me vicisti, quo 
loco me nominabis?», quaesi 
vit Scipio subridens. 

Tunc Hannibal: * Pri¬ 
mo». Emm. Ayala 


Indi admirationem Alexandri victoris mag¬ 
nopere excitaverunt. Captivos fecit decem Cyni- 
nosophistas, qui Macedonibus obstiterant; cum 
callidi in respondendo judicarentur, captiosas 
eis proposuit quaestiones et mortem minatus 
est illi qui male responderet. 

Ex eis senior judicium ferre debebat. 

Primum interrogavit utrum esset major nu¬ 
merus vivorum an mortuorum. Respondit: «vi¬ 
vorum, nam mortui non sunt». 

Alter, interrogationi: «Quod animal esset 
sagacissimum *, respondit: «Ignotum homini». 

Tertium interrogavit utrum dies an nox 
prior fuisset, qui respondit: «Dies antecedit nocti 
uno die». 

Cum rex miratus esset, iterum dixit: «In¬ 
terrogationibus captiosis etiam captiose respon¬ 
dendum est», et interrogavit ceteros. Deinde 
judicem rogavit sententiam, qui dixit unum in¬ 
cultius respondisse, et cum Alexander primum, 
qui respondisset, interficere vellet, hic dixit: 
«Hoc facere non potes, aliter verbum tuum non 
adimples». 


Solutiones 

(Cfr. Palaestra Latina, 1957, fasc. IV, 
p. 251 et 252). 

AD SALTUM EQUI 
«Superare sibi, maximum imperium est». 

AENIGMA VERBORUM. - In trans - 
versum: a) Ligo. Sedo, b) En. Remeo. Ob. 
c) V. Macella. E. d) Ari. C. U. Dux. e) 
Alae. Olor, f) Tv. Rv. g) Aiu 9 . Mine, h) 
Cen. U. I. Oma. i) O. Orbator. D. j) Ea. 
Eicis. Tu. k) Obeo. Ales. 

Ad perpendiculum: i) Leva. Coeo. 2) In. 
Ratae. Ab. 3) G. Milvino. E. 4) Ora A. 
U. Reo. b) Ecce. Subi. 6) Me. Ac. 7) Eluo. 
Miti. 8) Sol. L. Osa. 9) E. Adornor. L. 10) 
Do. Urvem. Te. 11) Obex. Adus. 

(Cfr. P. Latina, p. 244); 

ABACUS VENEFICUS: 

Fit sonitus spumante salo. Vergilius. 


R. Castillo 



Dna. — Nonne potionum inebriantium 
venditionem prohibendam arbitraris? 

Ebrius. — Ita sane; dono tribuendas ego 
censeo. 


Raphael P£rez 

R ATII ET 


1. Inter Romanos et Albanos 
bellum coortum erat. Metius, qui 
Albanos ducebat, cum Tullo, Ro 
manorum rege, In colloquium venit. 


2 — «Hoc bellum et Romanis et 
Albanis magno erit detrimento. 
Quidni studeamus ut sine multo 
sanguine de imperio decernatur?*. 

— «Ego vero haec magnopere pro¬ 
bo. Ternos eligamus propugnatores 
cujusque populi. Populo, qui vice¬ 
rit, summum imperium esto*. 


3. — Forte in utroque exercitu 
erant trigemini fratres. Romani vo¬ 
cabantur Horatii, Albani vero Cu¬ 
riatii. Eos reges hortantur ut pro 
sua quisque patria strenue dimicent. 


4. — Trigemini arma capiunt et 
feroces et pleni adhortantium voci¬ 
bus in medium inter duas acies 
procedunt. Utriusque exercitus mi¬ 
lites, erecti suspensique in minime 
gratum spectaculum animos Inten¬ 
dunt. 

CURIATII 


% 


5. — Forti animo bellum com¬ 
miserunt; increpuerunt arma mi* 
cantesque fulserunt gladii... Primo 
certamine duo ex Romanis alius 
super alium exspirantes corruerunt, 
vulneratis tribus Albanis. 


6. — Deinde tres Curiatii vul¬ 
nerati integrum Horatium circum¬ 
steterunt. Sed is repente fugere 
simulavit. Curiatii celeriter eum 
insequuntur et. ex vulneribus ac¬ 
ceptis, aliquantulum inter se sepa¬ 
rati sunt. 


7. — Tum Horatius in eum, 
quem proxime a se abesse videt, 
magno impetu redit cumque inter¬ 
ficit. Postea alterum petit, quem, 
prius quam frater consequi posset, 
gladio conficit. 


8. — Tertius, fessus vulnere et 
cursu, victori obicitur hosti. Nec 
illud proelium fuit. Romanus ex¬ 
sultans: «duos, inquit, ob mortem 
fratrum meorum morti dedi, tertium 
ut Romanus imperet Albano*. 

Miscentes utile dulci 

Quidam ex Lacedaemoniis cum 
hominem a diis mendicare animad¬ 
vertisset (qui Cybeles esset sacerdos) 
dixit: 

—Deos inopiores quam ego non 
curo. 

Jos. M.* Camarero 

Cum Cyrus Croessum vicit, quidam 
Persa qui Croessum ignorabat, necare 
voluit; sed filius, usque in hunc diem mu¬ 
tus, cum Persam in patrem irruere vidis¬ 
set, timore et dolore constrictus, expedita 
lingua dixit: t—Noli occidere Croessum». 

Haec prima fuit vox quam emisit et 
abhinc per totam vitam loquelam non 
amisit. 

Emm. Ayala 


Verborum triangulum 
12 '3 456789 



1) Cogitatio 6) Vetula 

2) Qui habet unam manum 7) Resina Panchaica 

3) Exiguus 8) Pronomen de - 

4) Profundus (deminutivus) monstrativum 

6) Filius 9) Interjectio 

Celsonae Raimundus Caralt. 


EPISTULAE DANTUR INTER ALUMNOS 

joannes Lupus Delmas Carolo Latorre s. d. 

Accepi tuas litteras mihi gratissi- tium est te memorare originem Lu- 

mas, et gratias ago tibi maximas. tetiae, urbis Parisiorum, quam certo 

In his litteris narrabo vitam me- legisti in Bello Gallico. Cotidie, in 

am, Lutetiae. Collegium dum pergo, ante antiquas 

Primum, prope flumen Sequanam thermas Romanas transeo. Via Colle- 

habito, scholam medicinae adeo ubi gii Ludovici Magni XIV est ipsa via 

pater meus professor laborat. Tectum Romana quae ducit Genabum (Or- 

meum est in summa schola et de fe- Uans), urbem nobilissimam. Haud 

nestra cubiculi .-procul a Collegio 

mei video totam Tempora mutantur, nos et mutamur in illis. m eo est alterum 

Lutetiam. Sis felicior Augusto, melior Trajano! ubi fuitantiquum 

„ . Nil sine magno labore vita dedit mortalibus. « 

Sum nunc in (Hoa) theatrum. 

magna schola -1- Proximis fe- 

quam secundam appellamus. Colle- riis, ibo una cum fratribus meis in 
gium nostrum vocatur € Collige de Austriam. Narrabo tibi hoc in proxi* 
Clermont» et nunc vocatur Collegium mis litteris. Vale! 

Ludovici Magni XIV (Gallica lingua: Scrib. a. d. XIV Kal. Jan. Lute- 

Lycee Louis-le-grand). Non operae pre- tiae. 

Omnibus Barbastri Postulantibus eorumque Praefec¬ 
to et Magistris salutem et gratiam in Domino. 

Optimi Fratres: Durissimis tentaminibus su¬ 
peratis, denuo festa Natalis Domini adsunt. Quam¬ 
quam minus concinno quo vos Latino sermone utor, 
tamen has vobis litteras libentissime mittere ausus 
sum ut haec festa vobis ex animo gratularer et in 
proximum annum laetissima ominarer. 

Nos his feriis ludis et colloquiis et dentibus 
indulgemus; scaenicas fabulas, ut mos erat, non 
damus. 

Sumus sexaginta et quatuor alumni, ex quibus 
viginti et quatuor quinti cursus, viginti et duo 
quarti, duodeviginti denique tertii cursus sunt. 
Non quidem tam multi quam vos, sed utinam tam 
boni. 

Qui quinto Latinitatis cursui adnumeramur, 
vidimus Ciceronis «Pro Archia» orationem et Ver¬ 
gilii Aeneidos librum secundum, cujus vocabula a 
vobis composita et missa ad unguem discere, jussu 
professoris, debemus. Consequentibus mensibus Ho¬ 
ratio et stilisticis Patris Basabe exercitiis vacandum. 

Ante diem XVI kal. januarias ludum academi- 
cum sollemnem celebravimus, in quo unus ex 
alumnis de morte Laocoontis a Vergilio descripta 
analysim instituit, alii Gallico sermone facete dixe¬ 
runt, alii denique aenigma scientifici «crucigram- 
matis* in abaco prius delineati solverunt. 

Iterum atque iterum valete omnes in Domino 
et Matre. Scribite ut de vobis liceat scire. 

Vestri studiossimus Xaverius Urtasun 

In urbe Castro-Vrdiales 

CALLIDUS PSITTACUS 


Aenigmata 

1) Quanam in re 
convenit pastor cum 
vento? 

2) Latrat ut canis, 
loquitur ut homo, 
rudit ut asinus 
atque, mirandum, 
caret ore . 

3) Quidnam simi¬ 
le habent tentamina 
cum horto? 


Quae nocent, docent. 

Suae quisque fortunae 
faber est. 

Vivitur parvo bene. . 
Parere legibus ne cesse est.. 


4) Diu carnis ple¬ 
num os habeo, noctuque 

$ 

vacuum. 

5) Latrat in mon¬ 
te, at domi tacet. 

R. Caralt , 


Quidam homo erudivit psittacum eumque 
linguam Persarum docuit. Cum illum allo¬ 
quebatur, passer respondebat: —Nullum du¬ 
bium est. 

Quodam die homo psittacum ad nundinas 
attulit et centum drachmis venditabat. 

Mongolius quidam venit et ex passere 
quaesivit: —Nonne centum drachmis es? 

—Nullum, inquit, dubium est? —Mongolius 
laetissimus illum emit et domum adduxit, 
sed quotiens aliquid ab eo quaerebat, semper 



idem responsum ei 
dabatur: —Nullum 
dubium est. 

Tunc nimiae cre¬ 
dulitatis eum pu¬ 
duit et emptionis 
paenitult, pertaesusque exclamavit: —Vere 
stultissime feci cum istum psittacum emi. 

Et psittacus statim respondit: —Nullum 
dubium est. 

Barbastri 


JOSEPHUS GREGORIO 

OPTIMUM REMEDIUM 

Trichophilus, — Calvesco , domine. Potesne 
conficere remedium ut capillos retineam? 

Pharmacopola , — Pulcherrimam quidem 
capsam tibi dabo. 

Raimundus Caralt 

Horatius et Vergilius dicuntur 
epulis Augusti accubuisse; alter 
canali lacrimali, alter vero gravi 
respirandi fatigatione afficiebatur. 

Augustus, rem irridens, dixit: 

«Ego medius sum inter suspi¬ 
ria et lacrimas». 

IN SCHOLA 


In transversum: a) Mari, b) Quaedam ave¬ 
na. c) Crepusculi, d) Infantium cibus. Con¬ 
junctio. Pronomem personale (nom. pl.). e) 
Dominus. Lepores, f) Metue. Observo (versis 
litteris). g) Frequento (versis litteris). Ecce. 
Fructum cepi (versis litteris), h) Servus qui 
colligit reliquias cibi, i) Morti, j) Cujusdam 
vulturis. 

Ad perpendiculum: 1) Neco. ) Sponsa. 3) 
Acuo. 4) Exsistat. Pronomem personale (sing. 
acus.). Egredere. 5) Instrumentum sartoris. 
Canali9 ad rigandos agros. 6) Limi. Fila ducti. 
7) Ventito (versis litteris). Inachi filia, quam 
Juppiter in vaccam mutavit. Pronomen relati¬ 
vum (dat. sing.). 8) Notati. 9) Lepida. 10) 
Unicas (versis litteris). 

Celsonae Antonius M. Andr6s, C. M. F. 


Magister. — Videamus; ego dico: 
* Petrus placentas emit*. Ubi est subjec¬ 
tum? 

Discipulus , — In taberna pistoria , 

JoSEPHUS ARMENGOL 

PECTEN 



a) Ferre d) Simili 

b) Patuli e) Obscuro 

c) Existere 



- Ifcjr SCRIBITE LATINE. - Lucas Mar- 

tinez Veica et Antonius Ubeda Menchero, 
BIROTA A SINA DESCRIPTA linguae Latinae alumni (4 ac et 5»« classis), in 

—Animal mirum t quod auribus moderamur, Seminario Pontificio Comillensi, ad alios 
quod, ut ambulet, assequimur dum vehementer alumnos per litteras, lingua Latina exaratas, 
ejus ventrem agitamus. R. Boladeres scribere volunt. —Diligentior epistulam mittat. 



PUER, INTELLEGIS QUAE LEGIS? 

Bassols de Climent, Mariano. — Sintaxis La¬ 

Qui de lingua Latina loquuntur saepe eam 
cum linguis Indo Europaeis, quae dicuntur, 
comparant. Quod sine dubio bonum est et 
utile; Immo et consentaneum est ut hi qui 
lingua «non Romanica» loquuntur, in hac 
comparatione nihil amplius progressi consis¬ 
tant Interdum tamen auctores id obliti esse 
videntur sermones 'Romanicos' e lingua Lati¬ 
na esse derivatos, ideoque complura linguae 
Latinae verba et locutiones quae ex linguis 
Indo-Europaeis explicari nequeunt, explicari 
et evolvi et compleri Romanicis. Qua re ne¬ 
cessarium est, ubi de syntaxi Latina agatur, 
ante oculos 9emper sibi ponere linguas ab ea 
deductas. Marianus Bassols de Climent, in 

Universitate Barcinonensi egregius doctor, 
librum scribere voluit ubi linguae Latinae 

syntaxis aestimaretur et perpenderetur, ex 
omni parte, et In se ipsa et quod ad linguas 
primigenias attinet et ab ea derivatas, Hispa¬ 
nicam praesertim. At vero cum hanc infini¬ 
tam quandam et immensam materiam duobus 
voluminibus 400 admodum paginarum conti¬ 
neri omnino non posset, Auctor potius quam 
omnia et singula totis verbi9 enodare, pro¬ 
spectus amplissimos in res propositas praebe¬ 
re maluit. Mirandum ergo non est quod ad 
alias linguas Romanicas praeter Hispanicam 
aperte non revocat. At ubique lectores vocat 
ad alia aliorum auctorum opera completissi¬ 
ma et ad suam ipsius «Sintaxis histCrica » quae 
aut nunquam aut si unquam nunc in votis 
omnium est ut tandem aliquando absolvatur 
et evulgetur. In his voluminibus res agitantur 
maxima perspicuitate, soliditate, elegantia, 


suntque amplissimo judicio perpensae. Quibus 
laudibus adde quod Hispanico sermone scrip¬ 
tae sunt et ad Hispanorum mentem cogitatae 
ac digestae. Itaque alumni magnam partem 
liberabuntur de libris saepe externis linguis 
exaratis et moleste consulendis, quorum lo¬ 
quendi genu 9 et cogitandi maxime est a nos¬ 
tro Hispanorum alienissimum. 

Cum hanc Syntaxim iterum iterumque 
editum iri speremus, mihi opportunum visum 
est quaedam significare si forte aliquantulum 
ad eam meliorem reddendam conferre possim. 
Me juvaret cum scriptorum auctoritas comme¬ 
moratur, non modo scriptorum nomina, sed 
etiam operum locos unde exempla desumpta 
sunt videre, quo facilius liceat eadem aucto¬ 
rum opera adire et recognoscere. Optimum 
etiam alumnisque utile arbitror futurum alla¬ 
tos scriptorum locos vel integre vel maximam 
saltem partem convertere in Hispanicum, quo 
praeceptorum legis exemplorumque vis ac 
sensus penitus perspiclatur. — Facilius forsi¬ 
tan liber in manibus versaretur si uno volu¬ 
mine, non duobus, materia cogeretur, etsi vo¬ 
lumen grandius esset. Quod si opus In poste¬ 
rum duplici contineretur volumine, non frus¬ 
tra esset utrumque proprio rerum Indice or¬ 
nari. — Mihi interdum quaerenti quae loquen¬ 
di oratio optima et purissimae Latinitatis, 
quae vero non optimae 9ed cadentis esset, id 
non raro contigisse profiteor ut aoxius mane¬ 
rem et anceps, eo praesertim quod non 9em- 
per res ita secretae sejunctaeque apparerent 
ut simplici intuitu conspicerentur. Qua9 ta¬ 
men distinguere et in hoc libro, et in re, per¬ 
difficile est. 

Mognopere cl Auctori gratulamur de hoc 
opere, maxime omnibus commendandum. 

Jacobus Sidera, C. M. F 

TEXTUS NOTULIS INSTRUCTI 

Jim£nez, Latin, Primer Curso (2 edit.) venit .... 

» Latin, Segundo Curso (2 edit.). 

» Latin, Tercero y Cuarto Curso. 

» Historiae Sacrae compendium, (4. edit.) .... 

» Hepitome Historiae Graecae, (5 edit.) .... 
Sarmiento, Phaedri fabulae, (edit, paratur) 

Ramos, Corneli Nepotis Vitae . 

Mir, Ciceronis, epistulae selectae . 

Jim£nez, Caesaris de bello civili, (2 edit.). 

» Ciceronis pro Archia poeta, (2 edit.) .... 

» Ciceronis in Catilinam. (2 edit.). 

Ramos, Ciceronis pro Q. Ligario oratio . 

Martija, Vergili Aeneidos, (lib. II, 2 edit.). 

Mesa, Sallusti de Catilinae Conjuratione, (2 edit.) 

Planque-Planas, Gramdtica Griega . 

Martija, Prudenti Carmina selecta, (2 edit.) .... 

Sarmiento, Martialis Epigrammata . 

Mesa, Titi Livi Historiae selectae . 

Ruiz, Homeri Odyssea, (lib. I) . 

TEXTUS 


Ciceronis Epistulae 

ptis. 2 

Ciceronis in Catilinam 

. 2 

Ciceronis pro Archia 

. 2 

C. Nepotis Vitae 

TANTUM 

Sallusti de Catilinae Conjuratione ptis. 3 

Titi Livi Historiae • 3 

Vergili Aeneidos (lib. II) » 3 

Horatii Carmina » 3 


Mir, Nova et Vetera, (aptissima ratio qua hodie cum amicis latine loquaris) 26 

Palaestra Latina, trimestres litterarum Latinarum commentarii: 

ln Hispania, 50 ptis.; in Gallia, 700 £r.; in Germania, 7 DM.; In Italia, 1000 lib.; 

